SunOnline: BREAKING: Commission thakah baarudhey bill faas koffi nama court ah dhaanan: Yaameen\nކޮމިޝަންތަކަށް ބާރު ދޭ ބިލު ފާސްކޮށްފި ނަމަ ކޯޓަށް ދާނަން: ޔާމީން\nނަޖާހު މަސްއޫދު 06 Dec 2018, 21:28\n6 ޑިސެމްބަރު 2018: މިރޭ ބޭއްވި ނޫސްވެރިންގެ ބައްދަލުވުމުގައި ރައީސް ޔާމީން ވާހަކަފުޅު ދައްކަވަނީ--- ސަން ފޮޓޯ\nއިންސާފުން ނުބަލާ ހުރި މަރުގެ މައްސަލަތަކާއި ކޮރަޕްޝަނުގެ މައްސަލަތައް ބެލުމަށް ރައީސް އިބްރާހިމް މުހައްމަދު ސޯލިހު އެކުލަވާލި ކޮމިޝަންތަކަށް ގާނޫނީ ބާރުވެރިކަން ދިނުމަށް ހުށަހެޅި ބިލު މަޖިލީހުން ފާސް ކޮށްފި ނަމަ، އެކަން ބަދަލު ކުރުމަށް ކޯޓަށް ވަޑައިގަންނަވާނެ ކަމަށް ކުރީގެ ރައީސް ޔާމީން ވިދާޅުވެއްޖެ އެވެ.\nރައީސް ޔާމީން އެހެން ވިދާޅުވީ، މިރޭ ޕީޕީއެމްގެ ބައެއް މެމްބަރުންނަށް ޓިކެޓު ހަވާލު ކުރުމަށް ފަހު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުންނެވެ.\nމިރޭ ޔާމީން ވިދާޅުވީ، ބާރުތައް ދިނުން ގަބޫލުފުޅު ނުކުރައްވާ ކަމަށާއި އެކަމުގައި ދުސްތޫރީ މައްސަލައެއް ސުޕްރީމް ކޯޓަށް ހުށަހަޅުއްވާނެ ކަމަށެވެ.\nނަމަވެސް އެމަނިކުފާނު ވިދާޅުވީ، ބާރުތައް ދިނުން ރަނގަޅު ކަމަށް ސުޕްރީމް ކޯޓުން ކަނޑައަޅައިފިނަމަ، ކޮމިޝަންތަކަށް އެއްބާރުލުން ދެއްވާނެ ކަމަށެވެ.\nއެ ބިލު މަޖިލީހަށް ހުށަހެޅުމުން، އެއީ ގާނޫނު އަސާސީއާ ހިލާފު ބިލެއް ކަމަށް ވިދާޅުވެ، ޕީޕީއެމްގެ މެމްބަރުން ވަނީ މަޖިލީހުގެ ތެރޭގައި އިހުތިޖާޖުވެސް ކުރައްވާފަ އެވެ.\nކޮމިޝަންތަކަށް ދީފައިވާ ބާރުތައް\nމައްސަލައާ ގުޅުުން ހުރި މީހުންގެ ބޭންކް އެކައުންޓް ފްރީޒް ކުރުން\nކޮމިޝަނަށް ވަނީ ހާއްސަ އިމްތިޔާޒުތަކެއް ވެސް ދީފަ އެވެ. އެގޮތުން ކޮމިޝަނުން ބަލަން ޖެހޭ ކަމަށް އެ ކޮމިޝަނުން ކަނޑައަޅާ މައްސަލަތައް ބަލަން ވާނީ ހަމައެކަނި އެކޮމިޝަނުން ކމަށް ބިލުގައި ވަނީ ބުނެފަ އެވެ. އެހެން އޮތުމުން ފުލުހުންނަށް ކޮމިޝަނުން ބަލާ މައްސަލައެއް ތަހުގީގެއް ނުކުރެވޭނެ އެވެ. އޭގެ އިތުރުން ކޮމިޝަނުން ބަލަން ފަށާ މައްސަލައެއްގެ މައުލޫމާތު އެހެން ތަހުގީގީ އިދާރާއަކުން ހޯދާފައިވާ ނަމަ އެ މައުލޫމާތާއި ހެކި ކޮމިޝަނާ ހަވާލު ކުރަން ޖެހޭނެ ކަމަށް ވެސް ބިލުގައި ވަނީ ބުނެފަ އެވެ.\nއެ ދެ ކޮމިޝަނުން ތަހުގީގުކުރާ މައްސަލަތަކަށް ހުރަސް އެޅުމަކީ ޖިނާއީ ކުށެއްގެ ގޮތުގައި ބިލުގައި ވަނީ ލިޔެފަ އެވެ. އެފަދަ ފަރާތެއްގެ މައްސަލަ ބަލަން ފުލުހުންނަށް ހުށަހެޅޭނެ ކަމަށްވެސް ބިލުގައި ވަނީ ލިޔެފަ އެވެ. ކޮމިޝަނުން ބަލާ މައްސަލަތައް ތަހުގީގުކޮށް ނިމުމުން ޕީޖީ އޮފީހަށް މައްސަލަ ފޮނުވުމުގެ ބާރުވެސް ކޮމިޝަނަށް ލިބިގެންވެ އެވެ. އަދި ޕީޖީ އޮފީހަށް މައްސަލަ ފޮނުވާތާ 15 ދުވަސްތެރޭގައި ދައުވާ ކުރަން ފޮނުވަން ޖެހޭނެ ކަމަށްވެސް ބިލުގައި ބުނެފައިވެ އެވެ. އަދި ޕީޖީ އޮފީހުން އެ ކޮމިޝަނުގެ މައްސަލައެއް ދައުވާ ކުރާތާ 60 ދުވަހުގެ ތެރޭގައި ނިންމައި ހުކުމް ކުރަން ޖެހޭނެ ކަމަށްވެސް ބިލުގައި ވަނީ ލިޔެފަ އެވެ.\nއެ ދެ ކޮމިޝަނުން ބަލަމުންދާ މައްސަލަތަކުގެ ރިޕޯޓެއް ކޮންމެ ތިން މަހަކުން ރައީސުލްޖުމްހޫރިއްޔާއަށް ހުށަހަޅަން ޖެހޭނެ ކަމަށްވެސް ބިލުގައި ވަނީ ބުނެފަ އެވެ.\nކޮމިޝަންތަކަށް ގިނަ ބާރުތަކެއް ދޭން ހުށަހެޅި ބިލާ ދެކޮޅަށް ޕީޕީއެމްގެ މަޖިލިސް މެންބަރުން ކަންބޮޑުވުން ފާޅު ކުރައްވަމުން ދަނިކޮށް ބިލް ބަލައިގަނެ، ކޮމެޓީއަށް މިހާރު ވަނީ ފޮނުވާފަ އެވެ.\nޕީޕީއެމްއިން އިސްތިއުފާދީ، ލަޔާލް ސިޔާސީ މައިދާނުން ދުރަށް\nވެރިކަން ކުރާ ބާރުން އަދުލު އިންސާފަށް ހުރަސް އަޅާ: ގާސިމް


SunOnline: Unoosha ge aa lava: Maama aai mamma ge faraathun Dharifulhah\nއުނޫޝާގެ އާ ލަވަ: މާމަ އާއި މަންމަގެ ފަރާތުން ދަރިފުޅަށް\nމިޙްނާ ނާސިހު 30 Jun 2019, 13:58\nއުނޫޝާއާއި އޭނާގެ މަންމަ ޝަފީގާ ---ފޮޓޯ:އުނޫޝާ\nމަރިޔަމް އުނޫޝާ، ނުވަތަ ކިޑީއަކީ ދިވެހި މިޔުޒިކީ ދާއިރާގައި އިތުރު ތައާރަފަކަށް ބޭނުން ނުވާނެހާ ކުޅަދާނަ އަދި ހުނަރުވެރި ފަންނާނެކެވެ. ދާދިފަހުން އޭނާއަށް ލިބުނު އަލަތު ދަރިފުޅާއި އެކު މިހާރު އޭނާވަނީ މުޅިން އާ ލަވައެއް ނެރެފައެވެ. މި ލަވަައަކީ ޖޭމު ދޮންކަމަނަގެ "ނާނާ" ގެ ކަވާރ އެކެވެ.\nމި ލަވައަކީ އުނޫޝާއާއި ބާޗީ ނެރެން އުޅޭ މުޅިން އާ 'ނާނާ' އަލްބަމެއްގެ ފުރަތަމަ ލަވައެވެ. އުނޫޝާއާއި އޭނާގެ މަންމަ ޝަފީޤާގެ އަޑުވެސް މި ލަވައިން އިވިގެންދާއިރު މި ލަވަ ރިކޯޑްކޮށްފައިވަނީ އުނޫޝާ އޭނާގެ ދަރިފުޅަށް ބަލިވެއިން ދުވަސްވަރުގައެވެ.\n"ނާނާ" ލަވައިގެ ކަވާއާއި ބެހޭގޮތުން އުނޫޝާގެ ފިރިމީހާ އަދި މެނޭޖަރު އިބްރާހިމް ހަމީޝް (ހަމީ) ބުނީ މި ލަވަ ހާއްސަވާ އެތައް ސަބަބެއް އެބަހުރި ކަމަށާއި މިއީ އެތައް ބައެއްގެ ފޮނި ހަނދާންތަކާއި ގުޅިފައިވާ ލަވައެއްކަމަށެވެ.\nމި ލަވައިގެ އޮރިޖިނަލް އަކީ 80 އާއި 90ގެ ތެރޭގައި ބޮޑު މަގްބޫލްކަމެއް ހޯދައިފައިވާ ޖޭމު ދޮންކަމަނަ ކިޔާފައިވާ ލަވައެކެވެ.\nމިފަދަ ލަވައެއް އިޚްތިޔާރު ކުރީ ކީއްވެތޯ އަހާލުމުން ހަމީޝް ބުނީ، ލަވަ ހެދުމުގެ މަސައްކަތް ފެށިފައިވަނީ އުނޫޝާ ބަލިވެއިން ދުވަސްވަރު ބާޗީއާއި އެއްކޮށް ހާއްސަ މަސައްކަތެއް ކޮށްލުމުގެ ގޮތުންކަމަށާއި، މައިގަނޑު މަގްސަދަކަށްވީ ދިވެހި ބަހުން އިވޭ އަސްލު ނާނާތައް މަދުވުމުން އެފަދަ ނާނާތަކެއް ދިވެހިންގެ ތެރެއަށް ތައާރަފްކޮށް ދަރިފުޅަށްވެސް ހަދިޔާއެއްގެ ގޮތުގައި ކަމަށެވެ.\nމޯލްޑިވިއަން އައިޑޮލްގެ ފަހު ސީޒަންއަށްފަހު އުނޫޝާގެ މާ ގިނަ މަސައްކަތްތަކެއް ނުފެނެއެވެ. އެއަށްފަހު އިވުނީ އޭނާއަށް ތުއްތު ފިރިހެން ކުއްޖެއް ލިބުނު ވާހަކައެވެ. ހަމީޝް ބުނީ ކިޑީއާއި ދަރިފުޅުގެ ހާލުވެސް ރަނގަޅުކަމަށެވެ.\nމި ލަވަ ހިމެނޭ އަލްބަމްގައި މިފަދަ އޮރިޖިނަލް ދިވެހި ގިނަ ނާނާތަކެއް މިހާރާއި ގުޅޭނެހެން ހުންނާނެކަމުގައި ހަމީޝް ބުންޏެވެ.\nމި ލަވައިގެ އޮރިޖިނަލް ލިރިކްސްއަށް އެއްވެސް ބަދަލެއް ގެނެސްފައިނުވެއެވެ. ލަވައިގެ ކަވާރ ނެރުމަށް ހުއްދަދިން ކަމަށްޓަކައި ޑިންބާ މިއުޒިކްގެ އިޝާންޓޭއަށް، ހަމީޝް ވަރަށް ބޮޑަށް ޝުކުރު އަދާކުރެއެވެ.\nމި ލަވައަކީ އުނޫޝާ ކުޑައިރު އޭނާގެ މަންމަ ޝަފީގާވެސް ކިޔާއުޅުނު ނާނާއެއްކަމުން ދެ މީހުން އެއްކޮށް މިލަވަ ކިޔާލާ އަޑު އިވުމަކީ މި ލަވަ ހާއްސަވި މުހިންމު ސަބަބެކެވެ.\nސައުންޑްކްލައުޑަށް އަޕްލޯޑްކޮށްލުމާއެކު ބޮޑު ތަރުހީބެއް މި ލަވައަށް އަންނަނީ ލިބެމުންނެވެ. ލަވަ ކިޔާފައި ވާލެއް ފުރިހަމަކަމާއި، ނާނާއެއްގެ ގޮތުގައި ގެނެސްދީފައި ވާލެއް މި ޒަމާނާ ވަރަށް ގުޅެއެވެ. އަދި ޝަފީގާގެ އަޑުން އިތުރު ފުރިހަމަކަމެއް ލަވައަށް ގެނެސްދެއެވެ.\nމި ލަވަ ހިމެނޭ އަލްބަމް ވެގެންދާނީ އުނޫޝާއާއި ބާޗީގެ ފުރަތަމަ އަލްބަމަށެވެ. ހަމީޝް ބުނިގޮތުގައި މިހާރު ކުރެވެމުންދަނީ އަލްބަމްއަށް ސްޕޮންސަރުން ހޯދުމުގެ މަސައްކަތެވެ. އެހެންކަމުން ވަރަށް އަވަހަށް މި އަލްބަމް ރިލީޒްކުރެވޭނޭ ކަމުގެ އުފާވެރި ޚަބަރު ކިޑީއާއި ހަމީޝްގެ ފަރާތުން ދިނެވެ.\nކުޑަކުދީންނަށް ހާއްސަ ވާހަކަ ފޮތް ސީރީޒެއް ޝަހުދީ ނެރެފި\nއެމެރިކާ މީހުން އެންމެ ގިނައިން ހޯދި މަންޒިލަކީ ރާއްޖެ\nމިއީ މިއަހަރު އެންމެ ގިނަބަޔަކު ސާޗްކުރި ރެސިޕީ!


މިއަހަރުގެ ކުޑަކުދިންގެ ދުވަހުގެ މުނާސަބަތުގައި ލަންދޫސްކޫލްގައި މިއަދުބޭއްވި ޚާއްޞާ އެސެމްބްލީ | Landhooinfo\nމިއަހަރުގެ ކުޑަކުދިންގެ ދުވަހުގެ މުނާސަބަތުގައި ލަންދޫސްކޫލްގައި މިއަދުބޭއްވި ޚާއްޞާ އެސެމްބްލީ\nލަންދޫސްކޫލްގައި ކުޑަކުދިންގެ ދުވަސް ކުލަގަދަކޮށް ފާހަގަކޮށްފި.\nމިއަހަރުގެ ކުޑަކުދިންގެ ދުވަހުގެ މުނާސަބަތުގައި ލަންދޫސްކޫލްގައި މިއަދުބޭއްވި ޚާއްޞާ އެސެމްބްލީގެ ތެރެއިން / ފޮޓޯ: ލަންދޫއިންފޯ\nމިއަހަރުގެ ކުޑަކުދިންގެ ދުވަހުގެ މުނާސަބަތުގައި ލަންދޫސްކޫލްގައި މިއަދުބޭއްވި ޚާއްޞާ އެސެމްބްލީގައި ލަންދޫސްކޫލްގެ ހެޑްއޮފް ސްކޫލް އަލްފާޟިލާ މަރިޔަމް ސާއިދާ ދެއްކެވި ވާހަކަފުޅު.\nޙަމްދާއި ޝުކުރުކުރަނީ ޢާލަމްތަކުގެވެރި މާތްﷲ ސުބުޙާނަހޫ ވަތާޢާލާއަށް. ސަލަވާތާއި ސަލާމްލެއްވުންއެދި ދުޢާކުަނީ މިއުންމަތިގެ ސާޙިބާ މުހައްމަދު ޞައްލަﷲ ޢަލައިހި ވަސައްލަމް އަށް. މިސަލަވާތާއި ސަލާމްގައި އެކަލޭގެފާނުންގެ ޢާލުންނާއި މިތުރު ސަޙާބީން ސާމިލްކުރަން.\nތަޢުލީމްގެ މޭސްތިރިންކަމަށްވާ އަޅުގަނޑުގެ އެކުވެރި މުދައްރިސުން، މިސްކޫލްގެ ދިރުންކަމުގައިވާ ހީވާގި ބެލެނެރިވެރިން . މި ސުކޫލުގެ ރައުސުލުމާލުކަމުގައިވާ ލޮބުވެތި ކިޔާކުދިން، އަދި މި އެސެމްބްލީ އަށް ވަޑައިގެންތިއްބެވި އެންްމެހައިބޭފުޅުން. އައްސަލާމް އަލައިކުމް ވަރަޙުމްތުﷲ ވަބަރަކާތު.\nއެންމެފުރަތަމަވެސް މިއަދު މިފާހަޤަކުރެވޭ ބައިނަލަޤުއާމީ ކުޑަކުދިންގެ ދުވަހުގެ ހެޔޮއެދުމާއި ތަޙުނިޔާ ހުރިހާ ދަރިވަރުންނަށާއި ،ޓީޗަރުންނަށާއި އަދި ބެލެނިވެރިންނަށް އަޅުގަނޑުގެ ހިތުގެ އެންމެ ފުންމިނުން ރައްދުކުރަން.\nލޮބުވެތި ދަރިވަރުން، އަދި ބެލެނިވެރިން……. ކުދަކުދިންގެ ދުވަހުގެ ތައްޔާރީތައް ވަރަށް ވާދަވެރި ރޫޙެއްގައި ވަރަށް ޖޯޝާއި ފޯރީގައި ބެލެނިވެރިން ކުރަމުން ގެންދިޔަތަން ފެނުމުން ބަޔާންކުރަންދަތި ހިތްހަމަޖެހުމަކާއި އުފާވެރި ޝުޢޫރެއް އަޅުގަނޑުގެ ހިތަށް އިޙުސާސްކުރެވުނު. ބެލެނިވެރިންގެ ފަރާތުން ލިބެމުންދާ އެއްބާރުލުމާއި ދަރިވަރުންގެ ފަރާތުން ލިބެމުންދާ އެއްބާރުލުމަށް ޝުކުރުދަންނަވަން. އަދި މިފަދަ ޙަރަކާތްތަކަށް ބެލެނިވެރިން ދޭ އަޙަމިއްޔަތު އުފަލާއިއެކު ބަލައިގަންނަން. މި އިޙުސާސް އަޅުގަނޑުގެ ހިތުގައި ހިނގާއިރު އަޅުގަނޑު ތިޔަ ލޮބުވެތި ދަރިވަރުންގެ ކިބައިންނާއި ބެލެނިވެރިންގެ ފަރާތުން އެދޭ ވަރަށް ބޮޑު އެދުމެއް އެބައޮތް. އެއީ މިފަދަ ޙަރަކާތްތަކަށް ބެލެނިވެރިންނާއި ދަރިވަރުން ރޭގަނޑާއި ދުވާލު ތިޔަހޭަކުރާ އަގުހުރި ވަގުތުތައް ކިޔެވުމުގައިވެސް ހޭދަކޮށް އެއްދަރިވަރަކު އަނެއްދަރިވަރަކަށް ވުރެ ކުރިއެރުމަށް މަސައްކަތް ކުރުމަށާއި ބެލެނިވެރިން ދަރިވަރުންގެ ހިތްތަކުގައި އެ ޖޯޝާއި ވާދަވެރިކަން އުފައްދައި ލަންދޫ ސުކޫލުގެ ދަރިވަރުންނަކީ ކިޔެވުމުމަށް ގަދައަޅައި މަސައްކަތްކޮށް އަތޮޅުފެންވަރުގަޔާއި ޤައުމީފެންވަރުގައި ވާދަކޮށްލެވޭފަދަ ޤާބިލް ބަޔަކަށް ވުމަށް މަސައްކަތްކުރުން. ހުރިހާ ބެލެނިވެރިންނަކީ ރަނަގޅުތަޢުލީމަކާއި ރަނގަޅުތަރުބިއްޔަތެއް ދަރިންނަށް ހޯދައިދިނުމަށް ރެޔާއިދުވާލު މަސައްކަތްކުރާ ބަޔަކަށް ވުން، ލަންދޫ ސުކޫލުގެ ދަރިވަރުންނަކީ ޢަޙުލާޤީގޮތުންނާއި ޢިލްމީގޮތުން މިފަސްގަނޑަށް ދިރުން ގެނުވައި އާރޯކަން ގެނެސްދޭނެފަދަ ބަޔަކަށް ވުން. މައިންބަފައިންނަށާއި ރަށަށް ރީތި ނަންހޯދަދޭ ބަޔަކަށް ވުން.\nލޮބުވެތި ދަރިވަރުން، އަދިބެލެނިވެރިން:……. ތިޔަކުދިންގެ ބޯމަތިވަނީ މިއަހަރުގެ ފުރަތަމަޓާރމް ޓެސްޓް. ދުރާލައި ޓެސްޓަށް ތައްޔާރުވުމާއި ހުރިހާ ވަގުތުތައް ކުޅިވަރާއި މަޖަލުގައި ދުއްވާލުމުގެބަދަލުގައި ގިނަވަގުތު ކިޔެވުމުގައި ހެދަކުރާނެކަމަށް މިސް އުންމީދުކުރަން. މައިންބަފައިންގެ ބަސްއަހާ އިމްތިޙާނުގައި ރަނގަޅު ނަތީޖާ ހޯދުމަށް ގަދައަޅައި މަސައްކަތްކުރާނެކަމަށް ހީކުރަން. ހީވާގި ޓީޗަރުން، އަޅުގަނޑުގެ މިދަޢުރުގައި އަޅުގަނޑަށް އެއްބާރުލުންދީ ލަންދޫސުކޫލުގެ ފެންވަރު ދުވަހެއް ދުވަހަކަށް ރަނގަޅު ކުރުމަށް އަޅުގަނޑާއި އެކު ގުޅިގެން މަސައްކަތްކުރާނެކަަމަށް އުންމީދުކުރަން. އަދިދަރިވަރުންގެ ތަޢުލީމީ ފެންވަރު މިހާރަށްވުރެ ރަނގަޅުކޮށް ލަންދޫ ސުކޫލަކީ ސުކޫލުގެ ބެލެނިވެރިންނާއި ރަށުގެ ވެރިން ޤަދަރުކުރާ އިތުބާރުކުރާ ތަނަކަށް ހެދުމަށް އަޅުގަނޑާއި ގުޅިގެން މަސައްކަތް ކުރުމަކީ އަޅުގަނޑުގެ ވަރަށްބޮޑު އެދުމެއް. އަޅުގަނޑުގެ ވާހަކަކޮޅު ނިންމާލުމުގެ ކުރިން ކުޑަކުދިންގެ ދުވަހުގެ އެންމެހައި އިންތިޒާމްތައް މިހާފުރިހަމައަށް ކުރުމުގައި ސްކޫލްގެ ކޯކަރިކިއުލަރ ހެޑް އަޙްމަދު ސަރ އަދި ޔުނެސްކޯ ކްލަބްގެ އިންޗާޖް ކޮށްދެއްވި ތަޢުރީފް ޙައްޤު ބުރަމަސައްކަތަށް ޝުކުރުދަންނަވަން.\nމާތްﷲ އަޅުގަނޑުމެންނަށާއި އަޅުގަނޑުމެންގެ ދަރިންނަށް ހެޔޮވިސްނުންދެއްވާ ، ތޫނުފިލިކުރައްވާ، ދޫ ފަސޭހަކުރައްވާ ލަންދޫ ސުކޫލަށް އަދަށްވުރެފަހި މާދަމާއެއް މިންވަރު ކޮށްދެއްވާށި! ޢާމީން!… ވައްސަލާމް އަލައިކުމް…………..!\nތިޔަ ހުރިހާ ކަމަކީ މަރިޔަމް ސާއިދާ ޔުނެސްކޯ ކުލަބުގެ އިންޗާޖަކަށް ހުރެގެން ކުރަން ނިންމާފައިވާ ކަންކަން. އެހެންވީމާ އޭރެކެ މިހާރެކޭ ވަކި ތަފާތެއްވޭބާ؟ ތިޔަ އެމް.ޑީ.ޕީގެ ގުންޑާއިންނަކަށް އެއްވެސް ކަމެއް ރަނގަޅެއް ނުވާނެ. އެންމެންވެސް ދައްކަނީ މޯޑުގެ ފަރުވާކުޑަ ވާހަކަ. މިހާތަނަށް ތިޔަސްކޫލުގައި ކުރިހުރިހާ ކަމެއްގައި ލީޑަރޝިޕް ނަގައިގެން ކުރަމުން އައީ މަރީމިސް\nކުރިން ސަކަރާތް އެކަމަކު މިހާރު ރަނގަޅު\nސާޢިދާއަށް ވެރިކަން ނުލިބޭއިރު އަބަދުވެސް އުޅޭނީ ޓެސްޓް ދުވަސްވަރު ތިފަދަ ކަމެއް ލަންދޫ ސްކޫލްގައި ކުރިޔަށް ނުގެންގޮސް ވާނޭފަދަ ގޮތެއް ވޭތޯ. އެކަމަކު މިހާރު ރާގު ބަދަލުވެއްޖެ. އަންނަ އާދިއްތަ ދުވަހު ޓެސްޓް. އެކަމު އެހާ ޓެސްތް ކައިރިވެފައި އޮއްވައި ހުރިހާ ދަރިވަރުންނާ ބެލެނިވެރިންލައްވާ ރޭގަނޑު ނުނިދާ ހޭލާ ތިބެގެން މަޖުބޫރުން މަސައްކަތް ކުރުވީމާ ޓެސްޓްގެ ނަތީޖާ ރަނގަޅު ވާނެބާ؟ ކުރިން ސަކަރާތް އެކަމަކު މިހާރު ރަނގަޅު. ދެން ހާދަ ހެއްވައޭ ދޯ………


Mi Verikan Vattaeh Nuleveyne - Gasim - Vaguthu\nމިވެރިކަން ވައްޓައެއް ނުލެވޭނެ - ގާސިމް\n3 މަސް ކުރިން ( ނޮވެމްބަރު 5, 2019 )\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ވެރިކަން ގަހަކުން އަނބެއް ބިނދެލާހެން ވައްޓާ ނުލެވޭނެ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nމިރޭ ޖުމްހޫރީ ޕާޓީގެ ރަސްމިއްޔާތެއްގައި ވާހަކަދައްކަވަމުން ގާސިމް ވިދާޅުވީ "މިވެރިކަން ވައްޓައެއް ނުލެވޭނެ." ކަމަށާއި ނަމަވެސް ރައީސް ޞާލިހް އިސްތިއުފާ ދެއްވައިފިނަމަ ދެން ކުރައްވާނެ ކަމެއް ނެތް ކަމަށެވެ.\n"ރައީސް މުހައްމަދު ނަޝީދު ދެއްވި ގޮތައް ރައީސް އިބްރާހިމް މުހައްމަދު ޞާލިހް އަމިއްލައަށް އިސްތިއުފާ ދެއްވައިފިނަމަ ދެން އަޅުގަނޑުމެން ކުރާނެ ކަމެއް ނޯންނާނެ." ގާސިމް ވިދާޅުވިއެވެ.\nމިރޭ ވެސް ރައީސް ޞާލިހަށް ތައުރީފް ކުރައްވަމުން ގާސިމް ވިދާޅުވީ ރައީސް ޞާލިހް ވަނީ "އަނިޔާ ލިބުނު މީހުން އެކަންކަމުން މިންޖުކޮށްދެއްވާފައި" ކަމަށެވެ. ގާސިމް ވިދާޅުވީ ކަންކަން ކުރެވޭނީ ކެތްތެރިވެގެން ކަމަށާއި ކެތްތެރިކަމާއި އެކު ރައީސް ޞާލިހް ކަންތައްތައް ކުރައްވަމުން ގެންދަވާ ކަމަށެވެ.\n"ފަސް އަހަރުގެ ދައުރެއް ޤާނޫނު އަސާސީ އާއި ހިލާފު ނުވާނަމަ ރައީސް އަށް ދެއްވަން އެބަޖެހޭ. ބަދަލު ދޭ ވާހަކަ ދައްކާއިރު އަނިޔާވެރިކަމާއި އެކު ކަންތައްތައް ކޮށްފައި ހުރުމުން ބަދަލު ދޭން ޖެހޭ. ރައީސް ވިދާޅުވި ގޮތައް ކަންތައްތައް ކުރައްވަމުން އެބަގެންދަވާ. މިއަދު އެއޮތީ ޑިމޮކްރަސީ ނެޓްވޯކް ވެސް ދުއްވާލާފައި." ގާސިމް ވިދާޅުވިއެވެ.\nގާސިމް ވިދާޅުވީ އޭނާ އަކީ އަމިއްލަ މަންފާއެއް ހޯދުމަށް ކަންތައްތައް ކުރައްވާ ބޭފުޅެއް ނޫން ކަމަށެވެ. ނަމަވެސް އަމިއްލަ ޖީބުން އެތައް ބަޔަކަށް މަތީތައުލީމް ހާސިލް ކޮށްދެއްވާ އެތައް ބައެއްގެ ފުރާނަ ސަލާމަތް ކުރުމުގައި މެދުވެރިއަކަށް ވެޑައިގެންފައިވާނެ ކަމަށް ގާސިމް ވިދާޅުވިއެވެ.\n"އަމިއްލަ ފައިދާއަށް ކަންތައްތައް ކުރާނަމަ މިކަމަކާއި ނުބެހޭނަން. އެތިކޮޅުކޮޅު ޖަހާލައިގެން ހިހޫތަނުން ފެން ބޮއެގެން ހުންނާނީ. މިގާސިމްގެ އެހީގައި 7000 މީހުންނަށް ޑިގްރީއަށް ކިޔަވައި ދީފައި ވާނެ. ކިތައް ލައްކަ މީހުންގެ ފުރާނަ ސަލާމަތް ކުރުމަށްތޯ އަޅުގަނޑު މެދުވެރިއަކަށްވީ. އެއީ މާތްﷲ ހަވާލުކުރެއްވި އަމާނާތެއް. އެހީއެއް ވެދީފައި އޮތީތީ އޭގެ ބަދަލުގައި އަޅުގަނޑަށް ވޯޓް ދޭށޭ އެއްވެސް މީހަކު ކައިރީގައި ބުނެފައެއް ނޯންނާނެ. ނަމަވެސް އެހެން ބޭފުޅުންނަށް ވެރިކަން ހޯއްދަވައި ދެއްވަން މީހުން ކައިރީ އާދޭސްކޮށްފައި ވާނެ" ގާސިމް ވިދާޅުވިއެވެ.\nގާސިމް ވިދާޅުވީ މިހާރު އެމްޑީޕީ އަށް ރައްޔިތުން ދެފަހަރު ވެރިކަން ދީފި ކަމަށާއި އެހެންކަމުން އެއްފަހަރު ޖޭޕީ އަށް ވެސް ފުރުސަތު ދެއްވުމަށް އެދިވަޑައިގަންނަވާ ކަމަށެވެ.\nނޮވެމްބަރު 5, 2019 23:14\nނޮވެމްބަރު 5, 2019 23:22\nވެރިކަމަކީ ވެސް މާތް ﷲ ދެއްވާ އެއްޗެއް އެކަލާނގެ އަޅުންނާއި މެދު އެ ވެރިމީހާ ޢަމަލު ކުރާގޮތް ބެލުމައްޓަކައި، ދިވެހި ގިނަ ރައްޔިތުންގެ ދުޢާ އަކީ ޤައުމުގައި ހަމަ ނުޖެހުމެއް ނުއުފެދޭނެ ފަދަ ގޮތަޖަށް މި ވެރިކަން އަވަހަށް ނިމިގެން ދިއުން، މީ ލާދީނީ ވެރިކަމެއްކަން މިހާރު ޔަޤީން ވެއްޖެ\nނޮވެމްބަރު 5, 2019 23:25\nކަލޭ ވައްޓާލާން އުޅެ އުޅެ ނުވެއްޓުން ދޯ. ކޮންމެ ފަހަރަކު ކަލޭ ރާވާ ބަގާވާތް ދަނީ ފަނުފުލުން. ބޮޓެއް ތީ. ހަމަ ބޮޓެއް ތީ.\nނޮވެމްބަރު 5, 2019 23:26\nމިވެރިކަން ވެއްޓޭނެ. ވައްޓާލާން ޖެހިފައި އޮތްވެރިކަމެއް މިއީ. އެއްވެސް އިންސާފެއްނެތް ވެރިކަމެއް މިއީ. މިއަދު ރައީސް ޔާމީންގެ ޝަރީއަތުގެ ފަޑިޔާރު ވަގުތުން ވަގުތަށް ހައިލަމް ސަސްޕެންޑް ކުރިގޮތަށް އެމްޑީޕީގެ ގޮތްޕެއް ކަމަށްވާ ލާދީނީ އެމްޑީއެން ސަސްޕެންޑް ކުރީ އެތައް ދުވަހެއް ފަހުން ރައްޔިތުންގެ ޕްރެޝަރު ބޮޑުވެގެން. މިއަދު ސަރުކާރުން އެމްޑިއެން އުވާލަން ނިންމުމުން މިހާރު ހުރިހާ ޝޭހުންގެ ލޮލުގައި އެހުރީ އަދުންއެޅިފައި އޮތައް ކަމަކު މިސަރުކާރާއި ދެކޮޅު ރައްޔިތުންގެ ލޮލުގައެއް ނޭޅޭނެ އަދުނެއް. ސަރުކާރު ވެއްޓުމުން ގާސިމާއި އިމްރާނާއި އަންނިޔާއި ޝަހިންދާއާއި ހުރިހާ ކޮރަޕްޓް ލާދީނީ ބޮޑުން ޖަލަށްލާން ޖެހޭނެ.\nނޮވެމްބަރު 5, 2019 23:29\nއަނބިމީހާގެ ވަޒީރުކަން ގެ އްލިދާނެތީވެ ބިރުފުޅު ހީވަނީތަ؟\nނޮވެމްބަރު 6, 2019 02:02\nމަނިކުފާން ތިޔަދެއްވަނީ ސިގުނަލެއްތޯ؟ ފައިސާފޮޗަކައް ރައީސް އިސްތިއުފާދެއް ވުމަށް\nއަދި ތިބޭފުޅާގެ ނައީބު ރައީސްކަމައް ގެނައުމަށް!!\n(ކޮސްގޮވޭނެ..ހަކުރުމަތިވާނެ..ދައުލަތުގެހަޒާނާ ހުވަފެނުން ދެކޭނެ. ގަމާރުވެސްވާނެ)\nނޮވެމްބަރު 6, 2019 02:18\nތިމާގެ އަބިދަރިން ކަ އިގެން ތިބުމަކުން ނުނިމެ. ވަޒީފާ ގަ އުޅޭ މު އައ އްޒަފުންނަ އް މަސްނިމޭ އިރަ އަޢް އެމީހުންގެ ހަ އްގުވާމިންވަރު އެމީހުނަ އްދީ. މު އްސަދިވީގޮތަ އް ފަގީރުވުމަކީ ހަމަވެދާނެގޮތެ އް. ﷲ ގެ ނިންމެވުން މީހަކަޢް ނުހިފެ އްޓޭނެ.\nނޮވެމްބަރު 6, 2019 04:03\nމިވައްތަރު ވެރިކަން ވެއްޓޭ ވަގުތު ޖެހުނީމަ ވެއްޓޭނެ .މިޤައުމަށް ނަޝީދަށްވުރެ ބޮޑް މުސީބާތު ޖސއްސަނީ ޤާސިމު.. ފައިސާ އާއޮ ޖާހަތާއި ބާރާއި އާރު ހޯދުމަށް 2008 އިން ފެށިގެން ތެޅިބާލަނީ... ބަޔަކު ޑިގްރީ ގެދީ ވިލާގެ ލޯނުރަކުގެ ފައިސާއިން...އަބުރާ ދައްކަންޖެހޭ... މިޤައުމު ފަނާކުރުމުގެ މޭސްތިރިއަކީ ޤާސިމް....\nނޮވެމްބަރު 6, 2019 05:30\nއެކަލާނގެ ކަމަކަށް އިރާދަކުރައްވައިފިނަމަ، އެކަލާނގެ أمر\nފުޅުވާކަން ކަށަވަރީ އެކަމަކަށް، [ވާށޭ] وحى ކުރެއްވުމެވެ. ދެން އެކަމެއް ވެދެތެވެ.\nނޮވެމްބަރު 6, 2019 05:48\nﷲ އެކަމެއް ވާށޭ ވަޙީ ކުރެއްވުމުން އެކަމެއް ވެ ނިމޭނެ. ވަގުތު ޖެހުމުން ކޮންމެކަމެއްވެސް ވެ ނިމޭނެ.\nނޮވެމްބަރު 6, 2019 07:18\nއަދިހަމަ ލިބުނުބައި ބޮޑުކަމުން ތިހުންނަނީ އިތުރުކަމެއް ބޭނުންވެގެން ހުށަހަޅާ ގުވަހަކުން މިވެރިކަމައްވުރެ ނުބައި ނުލަފާ ވެރިއެއްވެސް ގެރިއެއްވެސް ބަޔަކުވެސް ކަލެޔަކައްނޮންނާނެ.....100%\nނޮވެމްބަރު 6, 2019 07:31\nސަރުކާރު ބަނޑުވަތަށް ވެއްޓި ބޯފަޅައިގެން ދިއުމުން ނޫނީ މިބައިގަނޑަަށް ރިއަލައިޒެއް ނުވާނެ. ހަކުރު ނޫން ދިޔާއެއްޗެއް ބޮވުނީމާ ދެން މަގުތައްމަތީ ހިގާލަން އެގުނަސް މިދެވެނީ ކޮންތަނަކަށް، ދެވިފައި ހުރީ ކޮން ހިސާބަކަށްް ކަމެއް ނޭގޭނެ. މިސަރުކާރަކަށް އިންވެސްޓް ކުރާނެ އިންވެސްޓަރުންނެއް ނުހޯދުނު. ޕްރޮޖެކްޓްތަކެެއް ޕްލޭންކޮށް ކުރާކަށް ނޭގުނު. ނަތީޖާއަކީ ބައިތުލްމާލުގެ ފޫކަހާލާ ތިލަވަތްގާ ވެސް ފަޅާލާގެން ބަނޑުބަނޑަަށް އެޅުން. ދެން ޒުލުގައި ތިބި ވަލުޖަނަވާރުތައް ބަނޑުހައިވެ ތެޅިފޮޅެން ހެދީމާ އެތަން ބަލަހައްޓާއިން ހަވާލްދާރު ވިޔަފާރިވެރިން ގާތަށް ދުވެގެން ވެސް ގޮތެއް ނުވީނާ އިންކަމް ޓެކްސް ބިލް ވައްދާގެން ވިޔަފާރި ވެރިން ހާރުވަނީ. އެމްޕީ އިންނަށް ލާރިދޭނެ ސޭޓެއް ވޭތޯ. ބާގީންކޮށްކޮށް ދޭނެ ހަމައެކަކު ވެސް ނުވެގެން އުޅެނީ. ވިޔަފާރިވެރިން އެކައްޗެއް ކިޔާ މިހާ އެތިބީ މިގާގަނޑު ބޮލަށް ވައްޓާލާ\nމިކަން ނިންމަން ހިފާގެން. އެޕިސޯޑްތައް ދެން ވަރަށް ރީތި ވާނެ\nނޮވެމްބަރު 6, 2019 08:27\nތިއަނގައިން އެންމެ ބާރަށް މިވެރިކަން ވައްޓާލަން ގޮވާނީވެސް\nކާކު ހީކުރީ މައުމޫނުގެ އަނިޔާވެރި ވެރިކަން ވެއްޓޭނެޔޭ! ކާކު ހީކުރީ 2008 ގައި ފެށުނު ޖައްބާރުވެރިޔާގެ ވެރިކަން ވެއްޓޭނެޔޭ؟ ކާކު ހީކުރީ ޔާމީންފަދަ ޚިދުމަތްތެރިއެއްގެ ވެރިކަން ވެއްޓޭނެޔޭ! ވީމާ މާތްﷲ އަށް މުންކިރުނުވޭ! އެކަލާންގެ އަމުރުފުޅު އައުމުން ލަހެއް ފަހެއް ނުވެ ކޮންމެކަމެއްވެސް ހިނގައިގެން ދާނެ! އަދި އިރާދަކުރެއްވިއްޔާ މިވެރިކަން ވެއްޓޭނެ! ޤާނޫނުތަކާ ޚިލާފަށް ކަލެޔަށް މި ވެރިކަމުގައި ލިބިގެންދިޔަ ނާޖާއިޒްތައްވެސް އަނބުރާ އަތުލެވޭނެ! ވިސްނަވައިގެން ހުންނަވާތި!


މިނިވަންކަމަކީ އެ މީހަކު ހިތުހުރިހާ ގޮތަކަށް އުޅުމެއް ނޫން: ރައީސް – Nilandhe\nރާއްޖޭގެ މިނިވަންކަމަށް 51 އަހަރު ފުރުމުގެ މުނާސަބަތުގައި ދިވެހި ގައުމާ މުހާތަބް ކުރައްވާ ވާހަކަފުޅު ދައްކަވަމުން ރައީސް ވިދާޅުވީ ކިތަންމެ ކުރިއަރައި ތަނަވަސް ގައުމަކަސް، ހަރުކަށި އަމަލުތައް ގިނަވެ، ގާނޫނު މުގުރާ މަގުތައް ހަލަބޮލިކުރާނަމަ ކުރިއެރުމަށް އަސަރު ކުރާނެ ކަމަށެވެ.\n“ގައުމުގެ އިގްތިސާދާއި ކުރިއެރުމަށް ލޮޅުން އަރާނެ. އަޅުގަނޑުމެން ކަހަލަ ކުޑަ ގައުމަކަށް މިކަހަލަ ކަމެއްގެ އަސަރާ ނިކަމެތިކަން މާބޮޑުވާނެ،” ރައީސް ވިދާޅުވި އެވެ.\nސަރުކާރަށް ފާޑުކިޔާ އެންމެ ބޮޑު އެއް މައްސަލައަކީ މަރުގެ ހުކުމް ތަންފީޒުކުރުމުގެ މައްސަލަ އެވެ. އެގޮތުން އެއް ބަޔަކު ފަނޑިޔާރުގެއާ މެދު ކަންބޮޑުވާއިރު، އުނގޫފާރު ދާއިރާގެ ކުރީގެ މެމްބަރު ޑރ.އަފްރާޝީމްގެ ވާރިސުން މަރުގެ ހުކުމް ލަސްކުރުމަށް އެދިފައިވާތީ އެކަން ރައީސް ޔާމީން ފާހަގަކުރެއްވި އެވެ.\nއިސްލާމީ ޝަރީއާ އާއި ގާނޫނުއަސާސީ އާއި ގާނޫނީ އޮނިގަނޑު ހަމަޖެހިފައިވާ ގޮތުން، މިކަމަކީ މި ވަގުތު ގައުމުގެ ރައީސްގެ ބާރުގެ ދަށުގައިވާ ކަމެއް ނޫން ކަމަށާއި އިސްލާމްދީނުގައި، ގަސްދުގައި މީހަކު މަރާލާ މައްސަލަތަކުގާ ގާތިލަށް ކަނޑައެޅިފައިވާ ހުކުމަކީ މަރު ކަމަށް ވެސް އެމަނިކުފާނު ވިދާޅުވި އެވެ.\n“މިއީ، ސީދާ ކީރިތި ގުރުއާނުގެ ސާފު ނައްސުން ބަޔާންކުރެވިފައިވާ ކަމެއް. އެހެންކަމުން، ގާނޫނީ އޮނިގަނޑު ތަންފީޒުކުރުމަށް މަރުގެ އަދަބު ތަންފީޒުކުރުމަކީ ކުރަންޖެހިފައި އޮތްކަމެއް،” ރައީސް ވިދާޅުވި އެވެ.\nރައީސް ވިދާޅުވީ އެހެން ގައުމުތަކުގެ ދާހިލީ މިނިވަންކަމަށް އިހްތިރާމްކުރާ ފަދައިން، އެހެން ގައުމުތަކުން ވެސް ދާހިލީ މިނިވަންކަމަށް އިހްތިރާމް ކުރަންޖެހޭނެ ކަމަށެވެ. ދާހިލީ ކަންކަމުގެ ތެރެއަށް އެހެން ގައުމުތަކުން ވަންނަނަމަ، ހީނުކުރާވަރުގެ ބޮޑެތި ނުފޫޒުތަކަށް ގައުމު ހުޅުވާލުމުގެ ޖާގަދެވޭނެ ކަމަށް ރައީސް ވިދާޅުވި އެވެ.\nޝަރުއީ ދާއިރާއަކީ ސަރުކާރުގެ ނުފޫޒެއް ނެތް މިނިވަން ބާރެއް ކަމަށާއި ސަރުކާރުން ޝަރުއީ ދާއިރާ ތަރައްގީ ކުރުމަށް ގެންގުޅޭ ސިޔާސަތަކީ، އެ ދާއިރާ ފުރިހަމަކުރުމުގެ ގޮތުން ތަނަވަސްކޮށްދެވެން ހުރި ހުރިހާ ވަސީލަތެއް ފޯރުކޮށްދިނުން ކަމަށް ވެސް ރައީސް ވިދާޅުވި އެވެ.\nއެގޮތުން ވިޔަފާރިތަކާ އިންވެސްޓްމަންޓްތައް ޙިމާޔަތްކުރެވޭނެ ގާނޫނީ ނިޒާމެއް ގާއިމްކޮށްދިނުމާއި، އާބިޓްރޭޝަން މަރުޙަލާ ޝަރީޢަތުގާ އުފެދިގެން ދިއުމާއި ބައިނަލްއަގްވާމީ ޖަޖުންނާ ގާނޫނީ މާހިރުންގެ ބައިވެރިވުމާ އެހީތެރިކަން ޖުޑިޝަރީއަށް ފޯރުކޮށްދިނުމަކީ ސަރުކާރުގެ ސިޔާސަތެއް ކަމަށް އެމަނިކުފާނު ވިދާޅުވި އެވެ.\nރައީސް ވިދާޅުވީ ޝަރުއީ އަދި ގާނޫނީ ނިޒާމު ހަރުދަނާކުރުމަށް ހެޔޮ ބަދަލުތަކެއް ސަރުކާރުން ގެނެސްފައިވާނެ ކަމަށެވެ. އެގޮތުން ޒަމާނާ ގުޅޭ ގާނޫނުލް އުގޫބާލެއް ގެނެސް، ޖިނާއީ އިޖުރާތާބެހޭ ގާނޫނު ތަސްދީގު ކުރެވިފައިވާކަން ރައީސް ފާހަގަކުރެއްވި އެވެ. އަދި ޝަރުއީ ނިޒާމް އާންމުންނާ ގާތްކުރުމުންގެ ގޮތުން ހައިކޯޓުގެ2ގޮތްޕެއް އުތުރާ ދެކުނުގައި ގާއިމު ކުރެވިފައިވާކަން ވެސް ރައީސް ފާހަގަކުރެއްވި އެވެ.\nރައީސްގެ ވާހަކަފުޅުގައި ސަރުކާރުގެ ފުރަތަމަ ފަސް އަހަރު ތެރޭގައި 16،000 އަށްވުރެ ގިނަ ހައުސިން ޔުނިޓް ހުޅުމާލޭގާ ބިނާކުރާނެ ކަމަށް ވިދާޅުވި އެވެ. އޭގެ ސަބަބުން އަމިއްލަ ހިޔާވަހިކަމުގެ ޔަގީންކަން ގިނަ އަދަދެއްގެ އާއިލާތަކަށް ލިބިގެންދާނެ ކަމަށް ވެސް އެމަނިކުފާނު ވިދާޅުވި އެވެ.\nރައީސް މިރޭ ވެސް ވިދާޅުވި ގޮތުގައި ސަރުކާރުން ވެރިކަން ކުރަނީ ސިޔާސީ ކަންކަމުގައި ވާދަކޮށް މަގުމަތިން ކުރިމަތިލައި ހަނގާ ކުރާކަށް ނޫނެވެ. ސަރުކާރުން މަސައްކަތް ކުރަނީ ގައުމުގައި ހުރި މައްސަލަތަކަށް ހައްލު ގެނައުމަށާއި ރައްޔިތުންނަށް އުފާފާގަތި އަމާން މިނިވަން ގައުމެއް ހޯދައި ދިނުމަށް ކަމަށް ވެސް އެމަނިކުފާނު ވިދާޅުވި އެވެ.\nނޯޓް: މިއީ މިހާރު.ކޮމް ގައި ޝާއިއު ކޮށްފައިވާ ލިޔުމެއްގެ ނަކަލެކެވެ.


އިނގިރޭސިވިލާތުގައި ‘ހަކުރު ޓެކްސް’ ނަގަން ފަށައިފި – ދިވެހި ނޫސް\nHome ⁄ ސިއްހަތު ⁄ އިނގިރޭސިވިލާތުގައި ‘ހަކުރު ޓެކްސް’ ނަގަން ފަށައިފި\nއިނގިރޭސިވިލާތުގައި ‘ހަކުރު ޓެކްސް’ ނަގަން ފަށައިފި\nދަޅުގައި އަދި ފުޅި އާއި ޕެކެޓްގައި ބަންދުކުރާ ބުއިމުގެ ބާވަތްތަކުގައި ހަކުރު ހުންނަ މިންވަރު މަދުކުރުމަށް އިނގިރޭސިވިލާތުން ކުރަމުންދާ މަސައްކަތުގެ ދަށުން ‘ހަކުރު ޓެކްސް’ ނަގަން ފަށައިފިއެވެ.\nމިދިޔަ ހުކުރު ދުވަހުން ފެށިގެން ހަކުރު ހުންނަ ބާވަތްތައް އުފައްދާ ކުންފުނިތަކުން ނަގަން ފެށި މި ޓެކްސްއާ އެކު ބައެއް ބްރޭންޑްތަކުން ވަނީ އެބްރޭންޑްތަކުގެ ބުއިންތަކުން ހަކުރުގެ މިންވަރު މަދުކުރަން ފަށާފައެވެ.\nސީދާ ކަސްޓަމަރުންގެ އަތުން ނެގުމުގެ ބަދަލުގައި މިޓެކްސް ނަގަނީ ބުއިންތައް އުފައްދާ ކުންފުނިތަކުގެ އަތުންނެވެ. ޓެކްސްއާ ގުޅިގެން އުފެއްދުންތަކުގެ އަގު ބޮޑުކުރުމަކީ ކުންފުނިތަކުގެ އަތްމައްޗަށް ދޫކޮށްލާފައިވާ ކަމެކެވެ. ޓެކްސް ނެގޭ ރޭޓްތަކަށް ބަލާއިރު، ކޮންމެ 100 އެމްއެލްއަކަށް 8 ގްރާމަށް ވުރެ އިތުރަށް ހަކުރު ހުންނަ ބާވަތްތަކުން ލީޓަރަކުން 24 ޕެންސް އަދި ކޮންމެ 100 އެމްއެލްއަކަށް 8 ގްރާމާއި5ގްރާމާއި ދެމެދުގެ މިންވަރަކަށް ހަކުރު ހުންނަ ބުއިންތަކުން ލީޓަރަކަށް 18 ޕެންސް ‘ހަކުރު ޓެކްސް’ގެ ގޮތުގައި ދައްކަން ޖެހެއެވެ.\nމޭވާގެ ބާވަތްތަކުން އުފައްދާ ޚާލިސް ޖޫހުން މިޓެކްސް ނުނަގާނެއެވެ. ސަބަބަކީ ދަޅުގައި ނުވަތަ ޕެކެޓްގައި ބަންދުކުރި ނަމަވެސް އެބުއިންތަކަށް ހަކުރު އިތުރަށް އަޅާފައި ނުހުންނާތީއެވެ. އަދި ގިނަ އަދަދަކަށް ކިރު ހުންނަ އުފެއްދުންތަކުން ވެސް މިޓެކްސްއެއް ނުނަގާނެއެވެ. ސަބަބަކީ އެފަދަ ބުއިންތަކުގައި ކެލްސިއަމް ގިނަ އަދަދަކަށް އެކުލެވިގެންވާތީއެވެ.\nބުއިންތަކުން ‘ހަކުރު ޓެކްސް’ ނަގަން ފަށާއިރު، ބަންދުކުރި ކޭކް، ބިސްކޯދު ފަދަ ބާވަތްތަކުން ވެސް ޓެކްސްއެއް ނަގަން ބައެއް ފަރާތްތަކުން ދަނީ ގޮވާލަމުންނެވެ.\nފެންޓާ، ރައިބީނާ އަދި ލުކޮޒޭޑް ފަދަ ބްރޭންޑްތަކުން ވަނީ އެބްރޭންޑްތަކުން އިނގިރޭސިވިލާތުގައި ވިއްކުމަށް ނެރޭ އުފެއްދުންތަކުގައި ހަކުރު އެކުލެވޭ މިންވަރު މަދުކުރުމަށް ނިންމާފައެވެ. އެހެން ނަމަވެސް ކޮކާކޯލާ އިން އެފަދަ ފިޔަވަޅެއް އަޅާފައެއް ނުވެއެވެ.\nއިނގިރޭސި ސަރުކާރުން ކުރިން ލަފާކުރީ މި މަސައްކަތުން ޓެކްސްގެ ގޮތުގައި 500 މިލިއަން ޕައުންޑް ލިބޭނެ ކަމަށެވެ. އެހެން ނަމަވެސް ގިނަ ކުންފުނިތަކަކުން އެކުންފުނިތަކުގެ އުފެއްދުންތަކުން ހަކުރުގެ މިންވަރު މަދުކުރަން ނިންމުމާ ގުޅިގެން އެއަދަދު މިހާރު ވަނީ 240 މިލިއަން ޕައުންޑަށް މަދުކޮށްފައެވެ.\n‘ހަކުރު ޓެކްސް’ގެ ގޮތުގައި ލިބޭ ފައިސާ ޚަރަދުކުރުމަށް ހަމަޖެހިފައި ވަނީ ސްކޫލްތަކުގެ ކުޅިވަރާއި ނާސްތާ ޕްރޮގްރާމްތަކަށެވެ.\nފުރާވަރު އަދި ޒުވާން އުމުރުގައި ކުދިން ފަލަވުމުގެ މައްސަލައިގެ އެންމެ ބޮޑު އެއް އަސްލަކީ މަތީ މިންވަރަކަށް ހަކުރު ހުންނަ ބުއިންތައް ބޭނުންކުރުން ކަމަށް ދިރާސާތަކުން ދައްކައެވެ. އެހެންކަމުން ދުނިޔޭގެ އެކި ޤައުމުތަކުގައި ހަކުރު ބޭނުންކުރާ މިންވަރު މަދުކުރުމަށް މިފަދަ އެތައް ކަމެއް ކުރަމުންދެއެވެ. އިނގިރޭސިވިލާތަކީ ‘ހަކުރު ޓެކްސް’ ނަގަން ފަށާ ފުރަތަމަ ޤައުމެއް ނޫނެވެ. މެކްސިކޯ، ފަރަންސޭސީވިލާތް އަދި ނޯވޭ އިން ވެސް މިފަދަ ޓެކްސްއެއް ނަގައެވެ.\nމެކްސިކޯގައި ‘ހަކުރު ޓެކްސް’އެއް 2014 ވަނަ އަހަރުން ފެށިގެން ނަގަމުންދާއިރު، އެ އަހަރު ނިމުނުއިރު މެކްސިކޯގެ ރައްޔިތުން ހަކުރު ބޭނުންކުރާ މިންވަރު 12 އިންސައްތަ ދަށްވިކަމަށް ތަފާސް ހިސާބުތަކުން ދައްކައެވެ. އަދި ޓެކްސް ނުނަގާ ބާވަތްތަކުގެ ބުއިންތަކުގެ ވިޔަފާރި ރަނގަޅުވިކަމަށްވެސް ތަފާސް ހިސާބުތަކުން ދައްކައެވެ.\nކޮވިޑް-19 އަށް ޕޮޒިޓިވްވި އިޓަލީގެ ފަތުރުވެރިޔާ މާގިރި ހޮޓަލާއި، ޔުނިވަރސަލްގެ ޓިކެޓު އޮފީހަށް ދިޔަ


ޖިމާޢުވުމަށް ފަހު ހިނައިގަތުން | Jazeera\tޖިމާޢުވުމަށް ފަހު ހިނައިގަތުން - Jazeera\nޖިމާޢުވުމަށް ފަހު ހިނައިގަތުން\nޙަދީޖާ އަލީ March 21, 2020 155 views0\nއިސްލާމްދީނަކީ ދިރިއުޅުމުގެ ހުރިހާ ކަމެއްގައިވެސް ސާފުތާޙިރުކަމަށް ހިތްވަރުދޭ އަދި އެކަމަށް ލޯބިކުރާ ދީނެވެ. ޚާއްސަކޮށް އަޅުކަންކުރުމަށް ވަކި މިންގަނޑަކުން ތާހިރުވާން ޖެހެއެވެ. ވަކިވަކި ޙާލަތްތަކަކުން އަރައިގަތުމަށްފަހު ތާހިރުވާން ޖެހެއެވެ. މިސާލަކަށް އަންހެނާގެ ހައިޟުގެ ދުވަސްވަރު ނިމުމުން ނުވަތަ ޖިމާޢުވުމަށްފަހު، ދީނުގައި އެކަމަށް ކަނޑައެޅިފައިވާ ފަދައަކުން ހިނައިގަންނަން ޖެހެއެވެ. އެގޮތުން މިއަދު މި ބަލާލަނީ ޖިމާޢުވުމަށްފަހު، ހިނައިގަތުމަށް އިސްލާމްދީނުގައި އަންގަވާފައިވާ ގޮތަށެވެ.\nޖުނުބުވެރި ޙާލަތުގައި (ޖިމާޢުވުމަށްފަހު ހިނައިގަތުމާއި ދެމެދު) ވުން، އިސްލާމީ ނަޒަރަކުން ބެލެވެނީ ނުތާހިރުކަމެއް ކަމުގައެވެ. އެހެންކަމުން ފަރުޟު ނަމާދު ކުރުމާއި ޤުރުއާންގައި ބީހުން ފަދަ އަޅުކަން ކުރެވޭނީ ހިނައިގަތުމަށްފަހުއެވެ. ކީރިތި ޤުރުއާންގެ5ވަނަ ސޫރަތުގެ6ވަނަ އާޔަތުގެ ބައެއްގެ މާނާއިގައިވެއެވެ. " އޭ އީމާންވީ މީސްތަކުންނޭވެ! ތިޔަބައިމީހުންގެ ތެރެއިން މީހަކު ޖުނުބުވެރިވެއްޖެނަމަ، ޠާހިރުވެގަންނާށެވެ". އެހެންކަމުން ރަގަޅުގޮތުގައި ހިނައި ގަންނަން އެނގުމަކީ އަޅުގަނޑުމެން ކޮންމެ މުސްލިމަކަށްވެސް ވަރަށް މުހިންމު ކަމެކެވެ.\nހިނެއުން ޞައްޙަވާ3ކަމެއްވެއެވެ. އެއީ 1. އަނގައަށް ފެންލުން، 2. ނޭފަތަށް ފެންލުން،3މުޅިހަށިގަނޑު ދޮވެލުން، މިއެވެ. މުޅިހަށިގަނޑު ދޮވެލުމުގައި ސަމާލުކަންދޭންވީ ބައެއް ކަންތައްވެއެވެ.\nޚިތާނުކޮށްފައިވާ ހިސާބު ހިމެނޭގޮތަށް ލަދުވެތިގުނަންތައް ދޮވުމާއި އެކު މުޅިހަށިގަނޑުގައިވާ ކުނިމިލަތައް ފެނުން ދޮވެލުން\nފޫޅުގެ އެތެރެ ދޮވުން\nބަންދުކުރެވިފައިވާ ނުވާ ހުރިހާ ދޮރެއް ދޮވުން\nފިރިހެނާގެ އިސްތަށިގަނޑު ރީތިކޮށް ނިއުޅާލުން. އަންހެނާގެ އިސްތަށިގަނޑުގެ ބުޑުގައި ފެންޖެހޭނަމަ ނިއުޅާލުމެއްނެތެވެ. ނަމަވެސް އިސްތަށިގަނޑު ބޯވުމުގެ ސަބަބުން އިސްތަށިގަނޑުގެ ބުޑުގައި ފެންޖެހޭކަން ޔަގީން ނުވާނަމަ އަންހެނުންނަށްވެސް އޮތީ އިސްތަށިގަނޑު ނިއުޅާލުމެވެ.\nތުނބުޅި މަތިމަހާއި ބުމައިގެ ދަށުގައިވާ ހަމުގައި ފެން ޖެއްސުން\nއަންހެނާގެ ލަދުވެތި ގުނަވަނުގެ ބޭރުގައި ފެންޖެހުން ކަން ޔަގީންކުރުން. މިއެވެ\nޢަލީ (ރއ) ގެ ފަރާތުން ސުނާން އަބޫ ދާޢޫދު ރިވާ ކުރެއްވި ހަދީޘެއްގެމާނާގައި ވެއެވެ. "ތިބައިމީހުންގެ ތެރެއިން، ހިނައިގަތުމުގައި އިސްތައްޓެއްގެ މިންވަރު ނަޖިސްވެސް ސާފުނުކޮށް ދޫކޮށްލައިފި މީހަކަށް، ނަރަކައިގެ ގަދަފަދަ ޢަޒާބު ހުއްޓެވެ"\nއިބްނު ޢައްބާސް (ރއ) ގެ ފަރާތުން އަލް-ދަރަގުތުނީ ރިވާ ކުރެއްވި ހަދީޘެއްގެ މާނައިގައިވެއެވެ. "މީހަކު ހިނައިގަތުމުގައި އަނގައާއި ނޭފަތަށް ފެންލާން ހަނދާންނެތިއްޖެނަމަ އަލުން ނޭފަތާއި އަނގައަށް ފެންލާންޖެހޭނެއެވެ"


Mechu balan gos kuranvee malaamaatheh noon, dheynvee hiivaru!\nމެޗު ބަލަން ގޮސް ކުރަންވީ މަލާމާތެއް ނޫން، ދޭންވީ ހިތްވަރު!\nކުޅުދުއްފުށީގައި މިހާރު އެންމެ ފޯރީގައި ކުރިއަށްދާ މުބާރާތަކީ އަންހެނުންނަށް އަމާޒުކޮށްގެން ކުރިއަށްގެންދާ ފުޓްސަލް މުބާރާތެވެ. ކުޅުދުއްފުށީގައި މިމުބާރާތް ކުރިއަށްގެންދާ މިއީ3ވަނަ އަހަރެވެ. އެހެންނަމަވެސް ބަދަލު ނުވެ އޮތް ކަމެއް އެބައޮތެވެ. މުބާރާތް ފެށިގެން އައި ފުރަަތަމަ އަހަރަކީ ޔަގީނުންވެސް އެކަމަށް ބޮޑު ސަޕޯޓަކާއި ތާއިދެއް އޮތް އަހަރެކެވެ. ނަމަވެސް ފަހުން އައިސް މަގުބޫލުކަން ދަށްވި އެވެ.\nސަބަބަކީ ހަމަ އެންމެ ސަބަބެކެވެ. ކުޅިވަރުގެ ރޫހާ ނުގުޅޭ ސަޕޯޓެވެ. ހިތްވަރުގެ ބަދަލުގައި ކުރެވޭ މަލާމާތެވެ. މިއީ މުބާރާތް ފެށުމާއެކު ގިނަ ކުޅުންތެރިންގެ ޝަކުވާއެވެ. މި މުބާރާތުގެ ރޫހާއި ޖޯޝު ގެއްލުމުގެ އަސްލު ސަބަބެވެ.\nމެޗު ކުރިއަށް ދާއިރު އެ ހިސާބުގެ އަޑު ކިތަންމެހާވެސް ގަދަ އެވެ. އެކަމަކު ކައިރިއަށް ގޮސް ހުއްޓިލުމުން އެންމެ ކުރަނީ ސަޕޯޓް ނޫންކަން ވަރަށް ރީތިކޮށް އެނގިގެން ދެއެވެ. ހިތްވަރުދިނުމަށް ކުރާ ސަޕޯޓަށްވުރެ މަލާމާތާއި ފުރައްސާރަކޮށް ދޭ “ސަޕޯޓުގެ” އަޑު މާގަދަ އެވެ. ބައެއް ފަހަރު “އަވަގުރާނު” ގޮވާއަޑުވެސް އިވެ އެވެ.\nކުޅެން އަރާތިބި ކުޅުންތެރިންނަށް ދެރަވެ ލަދުގަންނަވާލާފަދަ ގޮތަކަށް ސަޕޯޓަރުންގެ ބަހުރުވަ ހުރުމުގެ ސަބަބުން ކުޅެން ނުކެރި ދަނޑުމަތީ ދުވެލަން ނުކެރިފަ ތިބެން ޖެހޭ ފަހަރުވެސް މަދެއްނޫނެވެ. އެއީ ފަހަރުގައި އަންހެނުން ކުޅެން އަރައި ތިބުމުން ރައްދުވާ ބަސްތަކެއްކަމަށް ބައެއް މީހުން ބުނާއިރު ހިތާމައަކީ މަލާމާތް ކުރުމުގައި ފިރިހެން ސަޕޯޓަރުންނާއި ގާތްގަނޑަށް އެއްވަރަށް އަންހެން ސަޕޯޓަރުންވެސް ހިއްސާ ވާކަމެވެ.\nއަންހެން ފުޓްސަލް މުބާރާތުގެ ތެރެއިން.\n” އަޅުގަނޑު ކުޅެންދާތީ ސަޕޯޓްކޮށް މެޗު ބެލުމަށް އަހަރެންގެ9އަހަރުގެ ދަރިފުޅު ދޭ. އެކަމަކު ފުރަތަމަ ރޭއިން ފެށިގެން އެތަނުގައި ގޮވާ އެއްޗެހީގެ ސަބަބުން ދަރިފުޅެއް ނުގެންދަން. އޭނަ ވަރަށް ދާހިއްވޭ މަންމަ ކުޅޭތަން ބަލަން އެކަމަކު ކީއްކުރަނީ ދޯ.” މުބާރާތުގައި ކުޅޭ އަންހެނަކުން ބުންޏެވެ.\nއަންހެނުން ބާރުވެރިކުރުމަށް އަންހެނުންގެ ރޯލަކީ މުހިއްމު އެއްޗަކަށް ވާއިރު އެކަން މި މުޖުތަމައު ތެރެއިން ނުފެންނަކަން މިފަދަ މުބާރާތްތަކުން ވަރަށް ރީތިކޮށް އެބަ ފާހަގަ ވެއެެވެ. މިއީ ޝަކުވާއަކީ ހަމައެކަނި ކުޅުންތެރިންގެ ޝަކުވާއެއް ނޫނެވެ. ގިނަ ޓީމުތަކަކުން ކަންބޮޑުވާ މައްސަލައެެކެވެ. އެއްވެސް ޓީމެއް އެޓީމެއްގެ ޕާފޯމެންސް އެންމެ އެކަށީގެންވާ ގޮތުގައި ނުދެއްކުމުގެ ސަބަބަކަށް ސަޕޯޓަރުން ވާނަމަ، ސަޕޯޓަރުންގެ ބަސް މޮޅުވުމަށް ލިބޭ ހިތްވަރެއްގެ ބަދަލުގައި ދަށް ވުމުގެ ސަބަބެއް ކަމުގައި ވާނަމަ ސަޕޯޓަރުންގެ ބޭނުމެއް ކުޅުންތެރިންނަކަށް ހަގީގަތުގަ ނެތެވެ.\nމުބާރާތުގައި ވާދަކުރާ ޓީމެއްގެ އޮފިޝަލު ބުނީ އެޓީމަށް ކުޅެން ރަށުން ބޭރުން ގެނެސްގެން އުޅޭ ކުޅުންތެރިޔަކުވެސް ބައެއް ސަޕޯޓަރުންގެ ބަސްމަގު ހުރިގޮތުން ހިތްހަމަނުޖެހުންފާޅުކުރި ކަމަށެވެ.\nގިނަ ޓީމުތަކެއްގައި ރަށުން ބޭރުގެ ކުޅުންތެރިންވެސް ހިމެނޭއިރު މަދު ނަމަވެސް ސަޕޯޓަރުންގެ ސަބަބުން މުޅި ރަށުގެ ނަން މިދަނި ހަޑިވަމުންނެވެ. ސަޕޯޓުކުުރުމުގެ އަސްލު އޮޅި ބުލީ ކުރެވެމުންދާއިރުވެސް ރޭކާނުލަ އެވެ.\nކުޅިވަރު ހަރަކާތްތަކުގައި އުޅުއްވާ އަބުދުއްރަޝީދު ސައީދު(އަބުސީ) ވިދާޅުވީ ގިނަ ފަހަރަށް އެފަދަ ގޮތަަކަށް ސަޕޯޓަރުންގެ އަމަލުތައް ހުންނަނީ އެއް ޓީމެއްގެ ސަޕޯޓަރުން އިދިކޮޅު ޓީމުގެ ކުޅުންތެރިން “ރާޑި” ކޮށްލައި ދެރަ ކޮށްލަން ކުރާ ކަމެއް ނަމަވެސް އެއީ ކުޅުންތެރިން ކުރިއަށްދިއުމަށް އެޅޭ ހުރަހެއް ކަމަށެވެ.\n” ސަޕޯޓަރުންގެ މެދުގައި އެ އޮންނަ ކުރައުޑެއްގެ ތެރޭގައި މަޖާކޮށް އެެހެން މީހުން އެންޓަޓެއިން ކުރުމަށްވެސް ބައެއް މީހުން އެގޮތަށް އަމަލުކުރޭ. އެފަދަ ކަމެއް ކުރާއިރު ނުވިސްނެނީކަމަށް ވެދާނެ މިކުރެވެނީ ކިހާވަރެއްގެ ކަމެއްކަން. އެފަދަ ކަމެއްގައި ދިމާވާ ކަމަކުން ކުޅުންތެރިން ކުޅުމާ ދުރަށް ދިއުމަކީވެސް ވަރަށް ގާތްކަމެއް.” އަބުސީ ވިދާޅުވި އެވެ.\nގިނަ ކުދިން މުބާރާތްތަށް ކުޅެން އަރަނީ ވަރަށް އާކޮށް ތިބެފަކަމުން ސަޕޯޓްކުރާ ބައެއް ފަރާތްތަކުގެ މިފަދަ އަމަލުތަކުގެ ސަބަބުން މިފަދަ މުބާރާތްތަކުގައި ބައިވެރިވާ ކުދިންގެ އަހަރުން އަހަރަށް މަދުވެ، މުބާރާތް ނުހިފެހެއްޓިދާނެކަމުގެ ކަންބޮޑުވުންވެސް އޮތްކަމަށް އަބުސީ ފާހަގަކުރެއްވި އެވެ.\nމިކަމުގެ އެންމެ ބޮޑު ހެއްކަކަށް ބައިވެރިވި ޓީމުތަކުގެ އަދަދު ފުދެއެވެ. 12 ހާހުގެ އާބާދީއެއް އޮންނަ ކުޅުުދުއްފުށީން އެންމެ7ޓީމް ފުޓްސަލަ މުބާރާތަކަށް އެއީ މަދު އަދަދެކެވެ. ބައެއް ޓީމުތަކުގެ އޮފިޝަލުން ބުނީ ރަށުގެ ކުދިން ކުޅެން ދެކޮޅު ހަދާ އެންމެ ބޮޑު ސަބަބަކީ ރައްދުވާ މަލާމާތްތާއި ފުރައްސާރަ ކަމަށެވެ. އެކަމުގެ ސަބަބުން ކުދިން ކުޅުމަށް ފަސްޖެހި ޓީމުތަކުގައި ބައިވެރިވުމަށް ދެކޮޅުހަދާކަމަށެވެ.\nއަބުސީ ވިދާޅުވީ މިފަދަ މައްސަލަތައް މުޅިން ހައްލުނުކުރެވުނަސް މަދުކުރެވިދާނެ ކަމަށެވެ. އަދި އޭނާވަނީ މިފަދަ މައްސަލަތައް މަދުކުރެވިދާނެ ތިން ހިޔާލެއްވެސް ދީފަ އެވެ. އެގޮތުން މުބާރާތްތައް ރާވާއިރު ކޮންމެވެސް ޝިއާރެއްގެ ދަށުން ކުރިއަށްގެންދިޔުމާއި މެޗު ފެށުމުގެ ކުރިން ރަނގަޅު މެސެޖެއް ޕަބުލިކަށް ދޫކޮށްލައިފައި މެޗު ފެށުމެވެ.\nކޮންމެ ކަމެއްގެ ހައްލަކީ އަދަބު ދިނުން ނޫން ކަމަށާއި ކުޅިވަރުގެ ރޫޙާ ހިލާފަށް ސަޕޯޓްދޭ ފަރާތްތަކަށް ނަސޭހަތްތެރިވުންވެސް އޭނާ ފާހަގަކުރެއްވި އެވެ.\n“އަޅުގަނޑުމެންނަށް ބައެއް ފަހަރު ފެނޭ ބައެއް ބޮޑެތި މެޗުތައް ފަށާއިރުވެސް ކެޕްޓަނުންގެ ޕްރޮމިސްއާ އެއްކޮށް ޕަބުލިކަށް ދޫކޮށްލާފަ މެޗު ފަށާތަން. މިސާލަކަށް ބުނާނަމަ ޗެމްޕިއަންސް ލީގުގައި މިހާރު ޕްރޮމޯޓް އެކުރަނީ އީކުއަލް ގޭމް، ދެ ޓީމަށްވެސް ހަމަހަމަ އުސޫލުތަކެއް އެކުލެވޭ ކަހަލަ ގޭމެއް ފެނިގެންދާނެ އޭ. އެކަހަލަ ޝިއާރު އެބަ ޕްރޮމޯޓްކުރޭ. މިއީވެސް އެކަން މަދުކުރެވިދާނެ އެއްގޮތް” އަބުސީ ވިދާޅުވި އެވެ.\nއެފަދަ އަމަލުތައް ކުރާ ފަރާތްތަކުގެ ފާހަގަ އެފަރާތްތަކަށް ފަރުދީގޮތުންވެސް ނަސޭހަތްތެރިވެވިދާނެކަން އަބުސީ ފާހަގަކުރެއްވި އެވެ. ސޯޝަލް މީޑިއާއަށް މުބާރާތުގެ ފޮޓޯތައް އަޅާއިރު ބުލީކުރުމާ ދެކޮޅު ޝިއާރުތައް ހިމަނާ ހޭޝްޓެގްވެސް ބޭނުންކުރެވިދާނެކަމަށެވެ.\nއެއީ ވަރަށް ނާތަހުޒީބު އަމަލެކެވެ. ރަށުގެ މޮޅެތި ކުޅުންތެރިން އުފެދި، އެކުދިން ކުރިއަރަން ދިމާވާ އެންމެ ބޮޑު ހުރަހަކަށް ރަށުގެ ރައްޔިތުން ވުމީ ހިތާމަ އެކެވެ. މިފަދަ ކަންތައްތައް މަދުކުރަން ޖެހެ އެވެ. އެންމެންގެ އެހީ ބޭނުންވެ އެވެ. މެޗުތައް ބަލަން ގޮސް ތިބެނި ދުރު ބައެއް ނޫނެވެ. މަންމަ ކުޅޭތަން ބަލަން ގޮސް ފިރިމީހާ އާއި ދަރިންވެސް ތިބެ އެވެ.\nކުޅުދުއްފުށީ މިސްކިތެއްގެ ސަފު ލައިނުގައި ރީނދޫ ކުލައިގެ މުށި ޖެހުމުން ހިތްހަމަނުޖެހިއްޖެ\nމަޝްހޫރު ބާސްކެޓް ކުޅުންތެރިޔާ ކޯބީ ބްރަޔަންޓް މަރުވެއްޖެ\n"ޖެންގޯ ގާލްސް މާލެ" ވޯކްޝޮޕް ކާމިޔާބުކަމާއެކު ނިންމާލައިފި


Haiti Ah Ai Baarugadha Binhelumugai Maruvi Meehunge Adhadhu 724 Ah Araifi - Vaguthu\nހެއިޓީއަށް އައި ބިންހެލުމުގައި މަރުވި މީހުންގެ އަދަދު 724 އަށް އަރައިފި\n2 މަސް ކުރިން ( އޮގަސްޓް 15, 2021 )\nކެރީބިއަންގެ ގައުމެއް ކަމަށްވާ ހެއިޓީއަށް ރޭ އައި ބާރުގަދަ ބިންހެލުމުގެ ސަބަބުން މަރުވި މީހުންގެ އަދަދު 724 އަށް އަރައިފި ކަމަށް އެގައުމުގެ ސަރުކާރުން ބުނެފިއެވެ.\nބިންހެލުމުގެ ސަބަބުން އެތައް އިމާރާތެއް ވަނީ ވެއްޓިފައެވެ. އެހެންކަމުން ބިންހެލުމުގައި މަރުވި މީހުންގެ އަދަދު އަދިވެސް އިތުރުވާނެ ކަމަށް ލަފާކުރެވެއެވެ. ބިންހެލުމާއިއެކު ވެއްޓުނު އިމާރާތްތަކުގެ ދަށުވެގެން އަނިޔާވި އެތައް ސަތޭކަ މީހުންނަކަށް މިހާރުވެސް އަންނަނީ ފަރުވާ ދެމުންނެވެ.\n7.2 މެގްނެޓިއުޑްގައި އައި ބާރުގަދަ ބިންހެލުމުގެ ސަބަބުން ހެއިޓީގެ ބައެއް އަވަށްތައް ވަނީ އެއްކޮށް ސުންނާފަތިވެފައެވެ. އިމާރާތްތައް ވެއްޓި ގިނަ މަގުތައް ވެސް ވަނީ ބަންދުވެފައެވެ.\nހެއިޓީ ސަރުކާރުން އާއްމުކުރި ނޫސްބަޔާނެއްގައި ބުނީ ބިންހެލުމުގެ ސަބަބުން ހެއިޓީގެ އެންމެ ދެކުނުން 500 މީހުން މަރުވެފައިވާ ކަމަށެވެ. 100 މީހުން ވަނީ ގްރާންޑް އަންސާ އަވަށުން މަރުވެފައެވެ. ނިޕްލްސް އަވަށުން 122 މީހުން ވަނީ މަރުވެފައެވެ. ގްރާންޑް އަންސާ އާއި ނިޕްލްސް އަަވަށަކީ އެންމެ އުތުރުގައި އޮންނަ ދެއަވަށެވެ. މިހާތަނަށް ލިބުނު މައުލޫމާތައް ބަލާއިރު ބިންހެލުމުގެ ސަބަބުން 2800 މީހަކަށް އެކިވަރުގެ އަނިޔާތައް ވެފައިވެއެވެ.\nރޭ އައި ބާރުގަދަ ބިންހެލުމަށް ފަހު މިއަދު ވެސް ހެއިޓީއަށް ވަނީ އާފްޓާޝޮކްތަކެއް އައިސްފައެވެ. އެބިންހެލުންތަކުގެ ސަބަބުން ވެސް ކޮންމެވެސް ވަރެއްގެ ގެއްލުންތަކެއް ވަނީ ލިބިފައެވެ.\nބިންހެލުމުގެ ސަބަބުން ހާލުގައި ޖެހިފައިވާ ފަރާތްތަކަށް އެހީތެރިކަން ފޯރުކޮށްދިނުމުގެ މަސައްކަތް ފަށާފައިވާ ކަމަށް އެމެރިކާ އިން ވަނީ ބުނެފައެވެ. ހެއިޓީއަށް އެހީތެރިކަން ފޯރުކޮށްދިނުމުގެ ކަންކަން ގާތުން ބެއްލެވުމަށް އެމެރިކާގެ ރައީސް ޖޯ ބައިޑެން ވަނީ ޔޫއެސްއެއިޑްގެ އެޑްމިނިސްޓްރޭޓާ ސަމަންތާ ޕަވާ އަރިހުން އެދިވަޑައިގެންފައެވެ.\nބާރުގަދަ ބިންހެލުމާއިއެކު އެތައް ބަޔަކު ހާލުގައި ޖެހިފައި ވާއިރު ހެއިޓީ ކައިރިން ތޫފާނެއް އުފެދި، ހެއިޓީއަށް ވެސް ތޫފާނުގެ އަސަރު ކޮށްފާނެ ކަމަށް މޫސުމާއި ބެހޭ އިދާރާތަކުން މިއަދު ވަނީ ބުނެފައެވެ.\nބާރުގަދަ ބިންހެލުމެއްގެ އަސަރު ހަތަރު ގައުމަކަށް!\nބާލީ އަށް ބިންހެލުމެއް،3މީހަކު މަރުވެއްޖެ


ޑިފެންސް މިނިސްޓަރ ސިފައިންނާ ބައްދަލުކުރައްވައިފި\n11 އޮކްޓޯބަރ 2017 23:30\nމިނިސްޓަރ އޮފް ޑިފެންސް އެންޑް ނޭޝަނަލް ސެކިއުރިޓީ އޮނަރަބަލް އާދަމް ޝަރީފް ޢުމަރު، ސިފައިންނާ ބައްދަލުކުރައްވައިފިއެވެ.\nމިރޭ ކަޅުތުއްކަލާކޮށި ހެވިކަމުގެ މައިދާނުގައި ބޭއްވި މިރަސްމިއްޔާތުގައި ޑިފެންސް މިނިސްޓަރ އޮނަރަބަލް އާދަމް ޝަރީފް ޢުމަރު ދެއްކެވި ވާހަކަފުޅުގައި ޤައުމު ބިނާކުރުމުގައި ސިފައިން ވަނީ ވަރަށް މުހިންމު ބޮޑެތި މަސަކަތްތަކެއް ކޮށްފައިކަން ފާހަގަކުރައްވާފައެވެ. އެގޮތުން ރަސްރަނި ބަގީޗާގެ މަސައްކަތް ފާހަގަކޮށް އެމަސައްކަތް އެހާ ކުރު މުއްދަތެއްގެ ތެރޭގައި، ސިފައިން ކޮށް ނިންމާލިކަން ފާހަގަކުރައްވާ ހުރިހާ ސިފައިންނަށްޓަކައި ފަޚުރުވެރިވާކަމަށް ޑިފެންސް މިނިސްޓަރ ވިދާޅުވިއެވެ. އަދި އެމަނިކުފާނުގެ ވާހަކަފުޅުގައި ސިފައިން މިއަދު ސާބިތުކޮށްދިނީ ކުރީގެ ޖީލުތަކުގެ ސިފައިންނެކޭ އެއްގޮތަށް ޤައުމީ ބޮޑެތި ކަންކަމުގައި ދިވެހި ރައްޔިތުންނަށް ހުރި ހަރުދަނާ ނަމޫނާ އެއްކަމަށް ޑިފެންސް މިނިސްޓަރ ވިދާޅުވިއެވެ.\nޑިފެންސް މިނިސްޓަރގެ ވާހަކަފުޅު ކުރިއަށް ގެންދަވަމުން ސިފައިންގެ ވެލްފެއަރ ކަންކަން ރަނގަޅު ކުރުމަށް ގިނަ ގުނަ މަސައްކަތްތެއް ކުރެވެމުންދާކަމަށް ވިދާޅުވިއެވެ. އެގޮތުން ސިފްކޯ ހިޔާ ފްލެޓްގެ މަސައްކަތްތައްވެސް ހަލުވިކަމާއެކު ކުރިއަށްދާކަން ފާހަގަކުރެއްވިއެވެ. ހުއްޓުމެއްނެތި އެފަދަ ބޮޑެތި މަސައްކަތްތައް ކުރެވެމުންދަނީ ރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ އަދި ސިފައިންގެ އެންމެ މަތީ ވެރިޔާ ޢަބްދުﷲ ޔާމީން ޢަބްދުލްޤައްޔޫމް، ސިފައިންގެ ކަންތައްތައް އެއްދުވަހުން އަނެއް ދުވަހަށް ރަނގަޅުކޮށް ފުރިހަމަ ކުރުމަށް ދެއްވާ އިރުޝާދާ އެކުގައިކަމަށް ވިދާޅުވެ ހުރިހާ ސިފައިންގެ ނަމުގައި ޑިފެންސް މިނިސްޓަރވަނީ ސިފައިންގެ އެންމެ މަތީ ވެރިޔާއަށް ޝުކުރު އަދާކުރައްވާފައެވެ.\nމިރަސްމިއްޔާތުގައި ޗީފް އޮފް ޑިފެންސް ފޯސް މޭޖަރ ޖެނެރަލް އަޙްމަދު ޝިޔާމްވެސް ވަނީ ވާހަކަފުޅު ދައްކަވާފައެވެ. ޗީފް އޮފް ޑިފެންސް ފޯސްގެ ވާހަކަފުޅަށްފަހު ޚާއްޞަ ދުޢާއެއް ކުރުން އޮތެވެ. އިސްވެ ދުޢާ ދެންނެވީ މޭޖަރ އަޙްމަދު ނަސީމެވެ.\nމި ރަސްމިއްޔާތުގައި ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް އަޙްމަދު ޝާހިދާއި ޖެނެރަލް އޮފިސަރުންނާއި ސީނިއަރ އޮފިސަރުންގެ އިތުރުން އޮފިސަރުންނާއި އެހެނިހެން ރޭންކުތަކުގެ ގިނަ އަދަދެއްގެ ސިފައިން ބައިވެރިވެފައިވެއެވެ. އަދި ރަސްމިއްޔާތު ނިމިގެންދިޔައީ ސިފައިންގެ ލަވައިންނެވެ.


High Court In Instagram Beynun Kuran Fashaifi - Vaguthu\nހައިކޯޓުން އިންސްޓަގްރާމް ބޭނުންކުރަން ފަށައިފި\nހައިކޯޓުން އިންސްޓަގްރާމް ބޭނުންކުރަން ފަށައިފިއެވެ.\nހައިކޯޓުން ވިދާޅުވީ، އެ ކޯޓުން އިންސްޓަގްރާމް ބޭނުން ކުރަން ފަށާފައި ވަނީ އެ ކޯޓުގެ އިދާރީ ހިންގުމާއި ހައިކޯޓާ ބެހޭ މައުލޫމާތުތައް ފޮޓޯ އަދިވީޑިއޯ މެދުވެރިކޮށް ޢާއްމުންނަށް ފެންނާނޭހެން ހުޅުވާލުމަށްޓަކައި ކަމަށެވެ.\nއަދި މިގޮތަށް ނިންމާފައި ވަނީ ފަނޑިޔާރުންގެ ޢާއްމު މަޖިލީހުން ކަމަށް އެ ކޯޓުން ވިދާޅުވިއެވެ.\nދިވެހިރާއްޖޭގެ ހައިކޯޓުގެ އިދާރީ ހިންގުމާއި ހައިކޯޓާ ބެހޭ މައުލޫމާތުތައް ފޮޓޯ އަދި ވީޑިއޯ މެދުވެރިކޮށް ޢާއްމުންނަށް ފެންނާނޭހެން ހުޅުވާލުމަށްޓަކައި އިންސްޓަގްރާމް އެކައުންޓެއް ހުޅުވުމަށް ހައިކޯޓުގެ ފަނޑިޔާރުންގެ ޢާއްމު މަޖިލީހުން ނިންމަވައިފިއެވެ. pic.twitter.com/Md5h1DReVT\n— High Court of the Republic of Maldives (@mvhighcourt) November 30, 2020\nމިއީ ދިވެހޮ ރާއްޖޭގެ ކޯޓަކުން އިންސްޓަގްރާމް ބޭނުން ކުރަން ފެށި ފުރަތަމަ ހފަހަރެވެ.\nނޮވެމްބަރު 30, 2020 19:40\nމިދާވަރުން ދަންޏާ ޓިކްޓޮކްވެސް ބޭނުންކުރާނެ.އަނެއްހެން ރަނގަޅު ކަމެއް.\nނޮވެމްބަރު 30, 2020 19:55\nހަނދާންކޮށް ކައިޒީން ފޮލޯ ކުރާތި\nނޮވެމްބަރު 30, 2020 20:30\nހައިކޯޓް ސްޓަންގުރާމަށް ލީމަ ތިތާހުރި މައްސަލަ އަވަސްވެ ރައްޔިތުންނަށް އަދުލު އިންސާފު އަވަހަށް ލިބޭނެތޯ ؟ ރައްޔިތުން އުޅެނީ މައްސަލަ އަވަސް ނުވެގެން ނުންތޯ ސްޓަންގުރާމް ނުބެލިގެން ބަޔަކު އެބައުޅޭތޯ ؟


Velana airport ge aa runway gai thaaru elhumuge masaikaiy nimijje | Mihaaru\nވެލާނާ އެއާޕޯޓުގެ އާ ރަންވޭގައި ތާރު އެޅުމުގެ މަސައްކަތް ނިމިއްޖެ\nވެލާނާ އިންޓަނޭޝަނަލް އެއާޕޯޓުގެ އާ ރަންވޭގެ މެދުބައިގެ މަސައްކަތް ނިމިފައި. ފޮޓޯ: އެމްއޭސީއެލް\nއެއާބަސް އޭ 380 މަރުކާގެ ބޯޓު ވެސް ޖެއްސޭ ފެންވަރަށް ހަދާ ރަންވޭގައި މިހާތަނަށް ނުނިމި އޮތީ މެދު ބައި އެކަންޏެވެ. އެ ބައިގެ މަސައްކަތް ނުކުރެވި އޮތީ، އެ ތަނުގައި ހުރި ޓީއެމްއޭގެ ސީޕްލޭން ހެނގަރު އެހެން ސަރަހައްދަކަށް އަދި ބަދަލު ނުކުރެވޭތީ އެވެ. ރަންވޭ މެދުގައި ހުރި ހެނގަރު ބަދަލުކުރަން ޖެހެނީ އެއާޕޯޓުގެ އާ ސީޕްލޭން ޓާމިނަލް ކައިރީގަ އެވެ. އެ ހެނގަރުގެ މަސައްކަތް މިހާރު ވަނީ ނިމިފަ އެވެ.\nއާ ރަންވޭގެ މެދުގައި ނުނިމި އޮތް ބައިގައި ސިމެންތި އާއި ހިލަވެލީގެ ފަށަލައިގެ މަސައްކަތް ފެށީ މިދިޔަ ޖުލައި މަހުގެ ފަހުކޮޅު އެވެ. އެ ތަނުގެ މަސައްކަތް ނިންމީ މިދިޔަ ހަފުތާގެ ތެރޭގަ އެވެ.\nއެމްއޭސީއެލް އިން ކުރި ޓުވީޓެއްގައި ބުނީ، ހުވަފެން ހަގީތަކަށް ވެއްޖެ ކަމަށާއި ރަންވޭ މެދުބައިގެ ފަހު ތާރު ފަށަލަ އަޅައި ނިމިފައިވާ ކަމަށެވެ.\nއެމްއޭސީއެލްގެ އިސް އޮފިޝަލަކު މިއަދު ވިދާޅުވީ ރަންވޭގައި ތާރު އަޅައި ނިންމިއިރު، އެތަނުގައި މާކް ޖެހުމުގެ މަސައްކަތުގެ 70 ޕަސެންޓް ނިމިފައިވާ ކަމަށެވެ. އަދި ރަންވޭގައި ލައިޓް ވެސް ހަރުކޮށް ނިންމާފައިވާ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން މި މަސައްކަތް ކުރަނީ އަންނަ ސެޕްޓެމްބަރު ކުރީކޮޅު ޓެސްޓް ފްލައިޓްތައް [އާ ރަންވޭއަށް] ބޭއްވުމަށް. މިހާރު މިދަނީ ރަންވޭގެ އެންމެ ފަހުގެ ޓެސްޓްތައް ވެސް ހަދަމުން،" އޮފިޝަލް ވިދާޅުވި އެވެ.\nއެމްއޭސީއެލް އިން ކުރިން ބުނީ އާ ރަންވޭގެ ތާރު އެޅުމުގެ މަސައްކަތްތަކާއި ރަންވޭގެ ލައިޓް ހަރުކުރުމާއި އެ ނޫން ވެސް ހުރިހާ މަސައްކަތެއް އަންނަ ބުރާސްފަތި ދުވަހުގެ ނިޔަލަށް ނިމޭނެ ކަމަށެވެ. އަދި އޭގެ ފަހުން އަންނަ މަހު ޓެސްޓް ފްލައިޓް ޖައްސަން ފެށޭނެ ކަމަށް ވެސް އެ ކުންފުނިން ބުންޏެވެ.\nއެއާބަސް އޭ 380ގެ މަތިންދާބޯޓު ޖެއްސޭ ފެންވަރަށް ރަންވޭ ހެދި ނަމަވެސް މިހާތަނަށް އެއްވެސް އެއާލައިނަކުން އެ ބޯޓު ޖައްސަން އެ ކުންފުންޏަށް އަންގާފައި ނެތް ކަމަށް ވެސް އެ ކުންފުނިން ބުންޏެވެ.\nއެމްއޭސީއެލް ވީއައިއޭގެ އާ ރަންވޭގެ މަޝްރޫއު ވެލާނާ އިންޓަނޭޝަނަލް އެއާޕޯޓް ތަރައްގީގެ މަޝްރޫއުތައް\n14 ކޮމެންޓް, 58 ރިއެކްޝަންސް\nއަމިއްލަ އެދުން އިސްކޮށްގެން އުޅޭ މީހުންގެ ހިތުގައި ހާދަހައި ވޭނެއް އަޅާނޭދޯ....\nއިންޑިއާއަށް ރާއްޖެ ވިއްކާނުލިޔަސް މިރާއްޖެ ތަރައްގީ ކުރެވޭނެ.\nސާބަހޭ ރައީސް ޔާމީން.ހުދްމުޙްތާރު ސަރުކާރުން ކުރި ވަރަށް ރަނގަޅުކަމެއް.ކޮންމެ ބަޔަކު އެއާޕޯޓެއް ނުލިބިގެން ވާހަކަ ދައްކާއިރު ބުނާނެ އެއާޕޯޓެއް ލިބިއްޖެނަމަ މުއްސަންދިކަން އެސަރަހައްދަކަށް ލިބޭނެއޭ.އެއާޕޯޓެއް އޮވެގެން ބަޔަކު މުއްސަންދިވާނެނަމަ މިހާރު އެންމެ ކުރީގަ ތިބޭނީ އައްޑުއަތޮޅުރައްޔަތުން.އެހެނީ އަހަރުމެން މަންމަގެ ބައްޕަމެން ޅައިރު އެބުނާ އެއާޕޯޓެއް ހަދައިފި.އަދިވެސް އައްޑޫއަތޮޅު އޮތީ ކުރިންއޮތް ފެންވަރުގަ.ކޮންމެ ބަޔަކުވެސް ޓީވީތަކަށްއަރާ މޮޅެތި ވާހަކަދައްކަނީ.މައިނޭޝަން މައި ފިއުޗާ އޭ މަގޭ އެކައުންޓޭ ކޮމާންޑޭ ކިޔަން ލަދުގަންނަންޖެހޭނެ.ވ.ވެދުން\nކަލޭ ނުބެހޭ ކަމެއް ނޯވޭތަ؟\nމިހާރުވެސް މާލޭގަ ގިނައިން ވިޔަފާރިކުރަމުން ގެންދަނީ އައްޑޫ މީހުން. ކަލޭމެން ހިސާބަށް ވުރެ އަމިއްލަ އެދުން ބޮޑީ.\nހުންގާނު ކަލޭއަށް ކީއްތަ؟ މަށަށް ލިބިގެންވާ ހައްގެއްގެ ބޭނުން މަ މިކުރަނީ.މަހަށް އިނގޭ މަހަށް.\nކޮބާފެނޭތަ؟ ފެނޭތަ؟ މިތަނުގެ ބޭނުން އިދިކޯޅޭމެން ވެސް ކުރާނެދޯ\nރޭގަ ވިލާޓީވީގެ ފަސްމަންޒަރު ޕްރޮގްރާމް ގައި ވާހަކަ ދެެއްކީ މީހަކު ކިޔަނީ ޔާމީން ކުރާކަމެއް ނުފެނެޔޯ ރަށްރަށުގަ ނަރުދަމާ ނެތޯ ބޯފެންނެތޯ ރައްޔަތުން ތިބީ އަދިވެސް ހާލަގުޔޯ، މަހިތަށްއެރި މީހުންގެ ހިތުގަ ހަސަދަވެރިކަން އުފެދުނަސް މީ ބޮޑުވަރު! ޔާމީންގެ ހުރިހާކަމެއް ރަނގަޅު ނޫނަސް5އަހަރުތެރޭ ތަރައްގީގެ ގިނަކަންތައްތަކެއް ގައިމު ޔާމީނު ކޮށްފި! ފަސްމަންޒަރުގަ ވާހަކަ ދެއްކީ ކުރީގެ ކޮންމެސް ރައީސެއްގެ އެޑްވައިޒަރެކޯ!\nއިންޑިއާ ފިއްތިވަރަކަށް ފިތިގެން ތިބުން މާޒީ..ހުރި ވަސީލަތްތަކާއިއެކު ކުރިޔަށް ދިވެހިރައްޔިތުން..ފާޑުކިޔާ މީހުނަށް އިނގެނީ މޮޅުގޮތް އަނގައިން ކިޔަން..އެއްވެސްކަމެއް ކުރުމުގެ ގާބިލް ކަމެއްނެތް..ހުޅުޖަހާ ސުންނާފަތިކުރުމުގެ ގާބިލްކަންހުރީ.\nހަމަހުވާ މަ ޔާމީންއަށް ވޯޓްދޭނީ..އިބޫ ހުސްފޮނި ކަނޑަނީ ނަޝީދުއެކޭ އެއްފަދައިން..ތަރައްގީ އިތުރު ހަރުފަތެއް އެއަރޕޯޓް.. ބްރިޖް.ހޮސްޕިޓަލް..މީ ކޮންމެ މީހަކަށް ވާނެ ކަންކަމެއްނޫން..އެއްމެ 5އަހަރުން އެއްމެބޮޑު ޝަކުވާތަކަށް ހައްލު..\nމައުމޫން އިރުގައި ބާލިދީ އެއަރޕޯޓްއޭ ކިޔާ ނެގި އެމްޑީޕީން..އެމް.ޑީޕީ ވެރިކަމުގައި އެހެންއޮވެ ބޭރުމީހުނަށް ވިއްކާލީ..ޑޮލަރހޯދަން ރައްޔިތުންނާއި ވިޔަފާރިވެރިންނަށް ދަތިވެގެން 20ރއަށް ޑޮލަރގެ އަގު މަތިވި.. ޔާމީންގެ ތަރައްގީއަށް މަރްހަބާ..\nމާތް ﷲއަށް ޝުކުރު ހުއްޓެވެ. ދިވެހިޤައުމުގެ އިޤްތިސާދީ ކުރިމަގު ބައްޓަން ކުރުމުގެ ނާރެސް މިއަންނަނީ ފުޅާވަމުންނެވެ. މިއީ ޤައުމުދެކެ ލޯބިވާ ވެރިއެއްގެ ހިންގުންތެރިކަމާއި ވިސްނުން ތޫނުކަމުގެ މަންފާއެވެ.\nމިއޭ މަބުނާ ވާހަކައަކީ. ޖމރ އަށް މިތަން ދީގެން ޤައުމީވަންތަ ދިވެހިންނަން ލިބެމުން ދިޔަގެއްލުން މިވަނީ ހުއްޓުވިފައި. އަދު ދިވެހިންނަށް ލިބިފައި މިވަނީ ކޮންފަދަ އުފަލެއްތޯއެވެ. ބަލަ ޢަބްދުﷲ ޔާމީން ވެރިކަމުގައި ހުއްޓަސް ނެތަސް އެތަނަށް ފުލައިޓް ޖެއްސިޔަސް ނުޖެއްސިޔަސް ޢަބްދުﷲ ޔާމީނަކަށް ވަރިހަމަ ނޫންހެއްޔެވެ. އެހެނަސް އެތަން އެވަނީ އެންމެހައި ދިވެހިންގެ އެތައް ޤުރުބާނީއަކާއެކު ނިންމާފައެވެ. އިންޑިޔާ ބައެއް މީހުން ރުޅިއަންނަ ސަބަބަކީ މިއީއެވެ. އިންޑިޔާ ބައެއްމީހުން ބޭނުންވަނީ ދިވެހިން އެމީހުންގެ އަޅުންނަށް ހަދާށެވެ. ދިވެހިންގެ ބަޔަކު މިފަހުން އެގޮތަށް ކަންކުރަން މަގު ފަހިކޮށްދިނެވެ. ނަމަވެސް އެއަށްވުރެ ދިވެހިންގެ ނަސީބު ގަދައެވެ.\nއެއާޕޯޓެއްގަ އޮތް ރަންވޭއަކަށް ބަދަލެއް އައިމަ ކަލެއަށް ކޮން އުފަލެއްތަ ލިބެނީ؟؟؟؟؟


މަދަރުސަތުއްޝައިޚް މުހައްމަދު ޖަމާލުއްދީން ގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަން ހުރި ޤާބިލު މީހުންނެވެ.\nމަޤާމުގެ ކްލެސިފިކޭޝަން: އޮފިސަރ ގްރޭޑް1\nސާރވިސް އެލަވަންސް: މަހަކު -/1500\nމަސައްކަތް ހަމަޖެހިފައިވާ ތަން:\nމަދަރުސަތުއްޝައިޚް މުހައްމަދު ޖަމާލުއްދީން / ފުވައްމުލައް\n1. މަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް 3ގެ ސަނަދެއް ހާސިލުކޮށްފައި ވުމާއެކު މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން، ނުވަތަ\n2. ސާނަވީ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު ސެކަންޑަރީ ސްކޫލް ސެޓުފިކެޓު އިމްތިޙާނުގައި "ދިވެހި" މި މާއްދާއިން ދަށްވެގެން "ސީ" ގްރޭޑް ލިބިފައިވުން.\n1- ސްކޫލުގެ ކޮމްޕިއުޓަރތައް އަޕްޑޭޓުކޮށް ބެލެހެއްޓުން.\n2- ސްކޫލް ނެޓްވޯކު ބެލެހެއްޓުން.\n3- ސްކޫލުގެ އިންޓަނެޓް ބެލެހެއްޓުން.\n4- އެންޓިވައިރަސް އަޕްޑޭޓުކުރުން.\n5- ކަޑައެޅިފައިވާ އުސޫލުން ކްލާސްތަކަށް ކޮމްޕިއުޓަރ ކިޔަވައިދިނުން.\n6- ކޮމްޕިއުޓަރތަކުގެ ކޮންޑިޝަން ޗެކުކުރުން.\n7- އެއްވެސް ކޮމްޕިއުޓަރަކަށް މައްސަލައެއް ދިމާވެއްޖެނަމަ ލަސްނުކޮށް ވެރިއަކަށް ދަންނަވައި އެމައްސަލަ ހައްލުކުރުން\n8. އިންފޮމޭޝަން ޓެކްނޮލޮޖީގެ ދާއިރާއިން ސްކޫލުގެ މުވައްޒަފުންނަށް ބޭނުންވާ ކަންކަމުގައި އެހީތެރިވުން.\nވަޒީފާއަށް އެންމެ ޤާބިލު ފަރާތެއް ހޮވުމަށް ބަލާނެ ކަންތައް\n3. މަސައްކަތުގެ ހުނަރާއި ފެންވަރާއި ޤާބިލުކަމާއި ސިފަތައް\n1. ވަޒީފާއަށް އެދޭ ފޯމު\n2. އެކްރެޑިޓް ކުރެވިފައިވާ ތަޢުލީމީ ސެޓުފިކެޓުތަކުގެ ކޮޕީ\n3. މުއްދަތު ހަމަނުވާ އައި.ޑީ ކާޑުގެ ސާފު ކޮޕީ\n4. ސިވިލް ސާރވިސް އަށް ނުވަތަ ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން މި މަޤާމަށް ހޮވިއްޖެނަމަ އަދާކުރަމުންދާ ވަޒީފާއިން ވީއްލުވުމާމެދު އިޢުތިރާޒެއް ނެތްކަމަށް އެމުވައްޒަފެއް ވަޒީފާ އަދާކުރާ އޮފީހުގެ ލިޔުމެއް\n5. ސިވިލް ސަރވިސްގެ ވަޒީފާ އަދާކުރައްވަމުން ގެންދަވާ މުވައްޒަފުން އެމުވައްޒަފުންގެ މަސައްކަތުގެ ފެންވަރު ބެލުމުގެ ނަތީޖާ އާއި ހާޒިރީ އަދި މަސައްކަތުގެ އަޚުލާޤު ހުރި ގޮތް ބަޔާންކޮށް ވަޒީފާ އަދާކުރާ އޮފީހުން ދޫކުރާ "މުވައްޒަފުންގެ މަސައްކަތުގެ ފެންވަރު ބެލުމުގެ ނަތީޖާއާއި ހާޒިރީ އަދި މަސައްކަތުގެ އުޅުމާއި އަޚުލާޤު ބަޔާންކުރާ ފޯމު"\nމި މަޤާމަށް ޝައުޤުވެރިވާ ޝަރުޠު ފުރިހަމަވާ ފަރާތްތަކުން 14 ސެޕްޓެންބަރު 2014 ވާ އާދީއްތަ ދުވަހުގެ މެންދުރު 14.00 ގެ ކުރިން މަތީގައި ބަޔާންކޮށްފައިވާ ތަކެތި މި ސްކޫލަށް ހުށަހެޅުއްވުން އެދެމެވެ.\nމި މަޤާމަށް މީހުން ނެގުމަށް ހަމަޖެހިފައިވަނީ އިންޓަވިއު ކުރުމަށްފަހުގައެވެ. އިޢުލާނުގެ މުއްދަތު ހަމަވާތާ 07 ދުވަހުގެ ތެރޭގައި އިންޓަވިއު ބާއްވާނެ ތާރީޚާއި ވަގުތު އެނގޭނެއެވެ. އިންޓަވިއު އޮންނާނީ މަދަރުސަތުއްޝައިޚް މުހައްމަދު ޖަމާލުއްދީނުގައެވެ.\nއަދި މި މަޤާމަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 15 އަށް ވުރެ ގިނަނަމަ ވަޒީފާއަށް ކުރިމަތި ލައްވާފައިވާ ފަރާތްތަކުގެ ތަޢުލީމީ ފެންވަރާއި ތަޖުރިބާއަށް އަދި މަސައްކަތަށް ބޭނުންވާ ހުނަރަށް ބެލުމަށްފަހު ހިއުމަން ރިސޯސް މެނޭޖްމަންޓް އެންޑް ޑިވެލޮޕްމެންޓް ކޮމެޓީއިން ކަނޑައަޅާ ކްރައިޓީރިއާ އެއްގެ ދަށުން ޝޯޓްލިސްޓު ކުރެވޭނެއެވެ. އަދި އިންޓަވިއު ކުރެވޭނީ ޝޯޓްލިސްޓު ކުރާއިރު ހޮވޭ ފަރާތްތަކާއެވެ.\nއިތުރު މަޢުލޫމާތު ސާފުކުރައްވަން ބޭނުންފުޅުނަމަ 6862068 ނަންބަރާ ގުޅުއްވުން އެދެމެވެ. ވަޒީފާ އަށް އެދޭ ފޯމު ސްކޫލުގެ އޮފީހުގެ ކައުންޓަރުން ލިބެންހުންނާނެއެވެ.


Asru dhiyaee gehligen: Hithuge himanaaraa kulheli! | Mihaaru\nލައިފްސްޓައިލް / ރައީސް އިބްރާހިމް ނާސިރު\nމަރިޔަމް ސައީދު (ވ) އިބްރާހިމް ނާސިރު އަދި ދަރިކަލުން އަލީ ނާސިރުއާ އެކު. --ފޮޓޯ: ދިވެހި ޑައިޖެސްޓް\n16 ޑިސެމްބަރ 2017 - 07:19\nމިއީ މުހައްމަދު އަމީނުގެ ޅެންވެރިކަމުގެ ބަގީޗާގައި ފޮޅުނު މަލެއް ކަމަށްވާ މ. ބަގީޗާގޭ މަރިޔަމް ސައީދުގެ ޅެންތަކުގެ ތެރެއިން އެންމެ ގިނަ ބަޔަކަށް އަސަރުކުރުވި ޅެމެވެ. އެކަމަނާ ދިވެހި ޅެންވެރިކަމުގެ ގުލްޝަނަށް ދޫކުރެއްވި އެތަކެއް ޅެންތަކެއްގެ ވަސް މީރުކަން އޭގެ ތާޒާކަންމަތީ ދެމި އެބަ ހުއްޓެވެ. އެކަމަކު ވެސް "އަސްރުދިޔައީ ގެއްލިގެން" މި ޅެން އެތައް ގޮތަކުން ހާއްސަ އެވެ.\nހޮޅުދޫ އަބްދުﷲ ހަސަންގެ އަޑުން ރެކޯޑްކޮށް އެ ޅެން، ލަވައެއްގެ ސިފައިގައި ދިވެހިންނާ ބައްދަލުކުރީ، އެހުންތެރިންގެ ހިތުގެ އެންމެ ހިމަނާރާ ވެސް ކުޅެލަމުންނެވެ. އެ ލަވައަކީ ދިވެހިރާއްޖޭގެ އަޑުގެ ރިކުއެސްޓް ޕްރޮގްރާމްތަކުގައި އަށްޑިހައިގެ އަހަރުތަކުގައި ގިނަ ބައެއްގެ އެއް ވަނަ ހޮވުމެވެ.\nދެ ވަނަ ޖުމްހޫރިއްޔާގެ ފުރަތަމަ ރައީސް އިބްރާހިމް ނާސިރުގެ ކުރީގެ އަނބިކަނބަލުން، މިހާރު އުމުރުފުޅުން 87 އަހަރުގެ މަރިޔަމް ސައީދުގެ މި ޅެމަކީ އެކަމަނާގެ ހަޔާތާ ގުޅުން ހުރި ޅެމެއް ކަމެއް ނުވަތަ ނޫން ކަމެއް ނޭނގެ އެވެ. އެއީ ނާސިރު، އެކަމަނާ ވަރިކުރެއްވުމުން ހެއްދެވި ޅެމެއް ކަމަށް ވާހަކަދެކެވެ އެވެ. ނަމަވެސް އެކަމަށް އެކަމަނާ އެއްބަސްވެވަޑައިގެންފައެއް ނުވެ އެވެ. އެހެންކަމުން އެއީ ކަށަވަރު ވާހަކަތަކެއް ނޫނެވެ.\n"އެއީ ތިއްތައިތަގެ ޕާސަނަލް ޅެމެއްގެ ގޮތުގައި އޮންނަނީ. ވިދާޅެއްނުވޭ އިތުރަކަށް އެއީ ކޮން ކަމަކާ ގުޅުން ހުރި ޅެމެއް ކަމެއް،" މަރިޔަމް ސައީދަށް ބޮޑުދައިތަ ވިދާޅުވާ މުހައްމަދު މުއިއްޒު އަދުނާން "މިހާރު"އަށް ވިދާޅުވި އެވެ.\n"އެއީ ވަރަށް ވަރުގަދަ ޅެމެއް."\nއެ ޅެން ފާހަގަކުރެވެނީ ހަމައެކަނި އަސަރުން ފުރިގެންވާ ޅެމެއްގެ ގޮތުގައެއް ނޫނެވެ. ޅެންވެރިކަމުގެ ހަމައިން ބަލާއިރު ވެސް އެއީ ވަރަށް ތަފާތު މޮޅު ޅެމެކެވެ.\nދިވެހި ބަހާއި ތާރީހަށް ހިދުމަތްކުރާ ގައުމީ މަރުކަޒުން ޝާއިއުކުރި އެކަމަނާގެ ޅެން ފޮތުގެ އިސްބަހުގައި އެ މަރުކަޒުގެ އޭރުގެ ރައީސް އައްބާސް އިބްރާހިމް ލިޔުއްވާފައިވާ ގޮތުގައި "އަސްރުދިޔައީ ގެއްލިގެން" އެއީ މަރިޔަމް ސައީދުގެ ޅެންތަކުގެ ތެރެއިން އެންމެ ހާއްސަކޮށް ފާހަގަކޮށްލެވޭ އެއް ޅެމެވެ.\n"މިހެން ދަންނަވާލާއިރަށް ވެސް އޭގެ މިއުޒިކް ހިތުގައި ކުޅެލެވޭ ކަހަލަ އެވެ،" އައްބާސް ލިޔުއްވާފައިވެ އެވެ.\nމަރިޔަމް ސައީދުގެ ޅެންވެރިކަމުގެ މުދައްރިސަކީ އަމީން ދީދީ އެވެ. އެކަމަނާ ލިޔުއްވާފައި ވަނީ އެކަމަނާ އަށް ދިވެހި އަދަބަށް އެއްވެސް ރޮނގަކުން ވަދެވިފައިވާ ނަމަ އެކަމުގެ ފަހަތުގައި ހުންނެވީ އަމީން ކަމަށާއި އޭގެ ފަހަތުގައި ދެން ހުންނެވީ ބައްޕާފުޅު އައްޝައިހް ހުސައިން ސަލާހުއްދީން ކަމަށެވެ. އާއިލާގައި ދެން ތިއްބެވީ ވެސް އަދީބުންނާއި ޅެންވެރިންނެވެ. ބޭބޭފުޅުންނަކީ އިބްރާހިމް ޝިހާބާއި އަދުނާން ހުސައިނެވެ. ދައްތާފުޅު ފާތިމަތު ސައީދަކީ އެކަމަނާގެ ފިރިކަލުން، އަދި ކުރީގެ ރައީސް އަމީން އުފެއްދެވި ދިވެހި ޅެންވެރިކަމުގެ ބަގީޗާގެ ނަރުގިސްމަލެވެ.\nޅެންވެރިކަމުގައި މަރިޔަމް ސައީދު ކުރިއަށް ދިއުމަށް އެންމެ ބޮޑަށް ހިތްވަރު ހޯއްދެވީ، ޅެންވެރިކަމުގެ ބަގީޗާގެ ޑޭޒީމާ، އައިމިނަތު ފާއިޒާގެ ކިބައިންނެވެ. ފާއިޒާގެ ޅެންތައް ވަރަށް ބޮޑަށް ބައްލަވައި މުތާލިއާ ކުރެއްވި ކަމަށްވެ އެވެ.\nމަރިޔަމް ސައީދު. --ފޮޓޯ: ދިވެހި ޑައިޖެސްޓްސް\nޅެންފޮތުގެ އިސްބަހުގައި އައްބާސް ލިޔުއްވާފައިވާ ގޮތުގައި މަރިޔަމް ސައީދުގެ މަދަރުސީ ދައުރުގައި ފުރަތަމަ އިމްތިހާނަކީ މުދައްރިސް ދެއްވި މައުޟޫއަކަށް ޅެމެއް ހެއްދެވުމެވެ. އެކަމަކު ޅެން ހެއްދެވުނީ މުޅިން އެހެން މައުޟޫއަކަށް ކަމަށްވެ އެވެ. ކުލާހުގެ ހުރިހާ ކުދިން ވެސް އެކަމާ ހީނހެދި ކަމަށްވެ އެވެ. އެކަމަކު މުހައްމަދު އަމީން އެ ޅެން ބައްލަވާލައްވާފައި ވިދާޅުވީ މަރިޔަމް ސައީދަށް ޅެން ހެއްދެވޭނެކަން މިހާރު ގައިމުވެއްޖެ ކަމަށެވެ.\nފާނޫޒު ދޮށުގައި ގަލަމާއި ގަނޑެއް ހިއްޕަވައިގެން، ކަމާކަން ފަށައި ޅެން ހައްދަވަން އިންނެވުމުގެ ބަދަލުގައި މަރިޔަމް ސައީދަކީ ހިޔާލަށް އަންނަ ޝުއޫރުތައް ފަސޭހަކަމާ އެކު ޅެން ބަހަށް ބަދަލުކުރެއްވި ޝާއިރާއެކެވެ.\nއެކަމަނާ "އަސްރުދިޔައީ ގެއްލިގެން" މި ޅެން ހެއްދެވުމަށް ފަހު ބޭބޭފުޅު ޝިހާބަށް ދެއްކެވުމުން ވިދާޅުވި ކަމަށް ވަނީ "މުހައްމަދު އަމީން ވިދާޅުވިހެން މިހާރު ޅެން ހައްދަވަން ތިޔަ އެނގިވަޑައިގަތީ" ކަމަށެވެ. އަދި ނަސޭހަތެއްގެ ގޮތުން ވިދާޅުވީ "ތިޔަ ހިސާބަށް ޅެންހެއްދެވުން ދެން ހުއްޓާލައްވާށެވެ."\nއެހެން ވިދާޅުވީ ކޮން ސަބަބަކާ ހުރެ ކަމެއް އެނގިފައެއް ނެތެވެ. ފަހަރުގައި އެ ޅެމުން ކުރެއްވި އަސަރު ބޮޑުވީ އެވެ. އެކަމަކު އެ ނަސޭހަތްޕުޅުގައި މަރިޔަމް ސައީދު ނުހިއްޕަވައި ކުރިއަށް ވަޑައިގަތީ އެވެ.\n"ނަތީޖާއެއްގެ ގޮތުން ދިވެހި ޅެންވެރިކަމުގެ ތެރެއަށް މިފަދަ އަގުހުރި ޅެންތައް އިތުރުވީ އެވެ. ނޫން ނަމަ މި ފައިދާއެއް އަޅުގަނޑުމެންނަކަށް ނުލިބުނީހެވެ،" އައްބާސް ލިޔުއްވާފައިވެ އެވެ.\n"މަރިޔަމް ސައީދު ޅެން ހެއްދެވުމުގައި އޭނާގެ ބައްޕަގެ ގޮތް ގެންގުޅުއްވާ ކަމަކަށް ވެސް ނުފެނެ އެވެ. އަދި ދޮންބޭބެ އިބްރާހިމް ޝިހާބުގެ ގޮތާ ތަބާވެވަޑައިގަންނަވާތީއެއް ވެސް ނުފެނެ އެވެ. ދޮންދައްތަ ފާތިމަތު ސައީދުގެ އުސްލޫބު ބޭނުންކުރައްވާފައެއް ވެސް ނެތެވެ. ބޮޑަށް ގެންއުޅުއްވާފައި ހުރީ އަމިއްލަފުޅު ގޮތެކެވެ."\n"އަސްރުދިޔައީ ގެއްލިގެން" މި ޅެމުގެ ޖާދުލަކީ އެއީ ކަމަށް ވެދާނެ އެވެ. އެ ޅެމުގެ އެތައް ޝަރަހަތަކެއް އެކި ބޭފުޅުން ވަނީ ހައްދަވައިފަ އެވެ. ގިނަ ބަޔަކު އިއްތިފާގުވާ ގޮތުގައި އެއީ ގެއްލިގެން ދިޔަ ލޯތްބެއްގެ ވާހަކަތަކެވެ.\nޅެން ފައްޓަވާފައިވަނީ ސިކުނޑީގައި ތަސްވީރުކުރަމުން އައި އުފާވެރި ޒަމާން ގެއްލިގެން ހިނގައްޖެ ކަމަށް ބުނެ އެވެ. އެކަމަނާގެ ބަގީޗާގައި ނުހަނު ރީތި މަލެއް ފޮޅުނު ކަމަށާއި އެކަމަކު ހޫނު ޚަރީފު މޫސުމުގެ ގަދަ ވަޔާ އެކު، އެ މަލުގެ ފިޔަތައް ވިއްސިވިހާލިވެގެން ދިޔައީ އެވެ. މި ކެހިވެރި މޫސުމުގައި ގަސްގަހާގެހިން ފަތްތައް ފައިބައި، އެ ފަތްތައް ވަޔާ އެކު އުދުހިގެން ދާ ފަދައިންނެވެ.\nދެ ވަނަ ބައިތުގައި ސިފަކުރައްވާފައިވަނީ ރޭގަނޑެއްގެ ކަނު އަނދިރިކަން ދުނިގެ މައްޗަށް ވެރިވެފައިވަނިކޮށް، "އޭނަޔާ" އަދި "އަހުރެނާ" ހޭދަކުރި ލޯބީގެ ހިނދުކޮޅެއްގެ ވާހަކަ އެވެ. އެ ހަނދާންތައް ހިތުގައި ބިންވަޅު ނެގިފައިވާ ކަމެވެ.\n"އެ ދުވަސް ފާއިތުވެގެން ހިނގައްޖެ އެވެ. އެ ޒަމާން ނިމިގެން ހިނގައްޖެ އެވެ. ނަމަވެސް، އޭރުގެ ޝުއޫރުތައް މި ފާޅުކޮށްލެވެނީ އެވެ. އެއީ، އަހަންނާއި އޭނަޔާ ދެ މީހުންގެ ހިތުގައި އޭރު އުފެދުނު ޝުއޫރުތަކެވެ. އަހަރެމެން ދެ މީހުންގެ ދެ ހިތް ގުޅިފައިވީ މާނަ ހުރި އަސަރުގަދަ ލަހުޖާއަކުންނެވެ. އެ ހަނދާންތައް މިއާކޮށްލެވެނީ އެވެ. އަޅެ ފަހެ، މިއީ ކިހިނަކުން ކުރެވޭ ކަމެއް ހެއްޔެވެ؟،"\nމަރިޔަމް ސައީދު (ވ) އިބްރާހިމް ނާސިރާ އެކު. --ފޮޓޯ: ދިވެހި ޑައިޖެސްޓްސް\nއިތުރު ބައިތުތަކަށް ބަލާއިރު މިއީ މިގޮތަށް ލިޔާ ފުރަތަމަ ސަފުހާ ކަމަށް ބުނެފައިވެ އެވެ. އަދި ލޯބިވެރިޔާ އަށް ހިތުގައި ދެވިފައިވާ މަތިވެރިކަން ސިފަކުރައްވާފައިވެ އެވެ. އެގޮތުން އުޑުގެ ވިދުވަރުތަކާއި ތަރިތަކުގެ ވިދުންތައް ކަސިޔާރުވެ އެއިން ދައްކައިދޭ ރީތި ކުލަތައް، ދުނިޔެ މައްޗަށް ވުޖޫދުވީ ލޯބިވެރިޔާގެ ސޫރައާ އެކުގައި ކަމަށް ލިޔުއްވި އެވެ.\nއަދި ދެ ރޫހު ގުޅި، އެންމެ ފަހުން ދެ ރޫހު އެކުވި ކަމަށް ވެސް ޅެމުގައިވެ އެވެ. އިންތިހާ ދަރަޖައިގެ ލޯތްބެވެ. އަދި އެ ލޯބި ގެއްލުމުގެ ވޭނާއި އުދާސް ސިފަކޮށްފައިވަނީ، ރާޅުބިންދަމުންދާ ކަނޑެއްގެ ތެރޭގައި ހުންނަ ކަމުގެ އިހުސާސުންނެވެ. އެކަމަކު ވެސް އެއްވެސް ޝަކުވާއެއް ނެތެވެ. ލޯބީގެ ތާރީހުން ލޯބިވެރިޔާގެ ނަން ފޮހެވުނަސް، އަދި ފިސްވެ، ތޫފާނުގައި ޖެހި މަރުދޭން ޖެހިފައިވިޔަސް، ހަށިގަނޑުގައި ފުރާނަ ހުރިހާ ހިނދަކު އެ ލޯބި އޮޔާ ދޫކޮށްނުލާނެ ކަމުގެ ޔަގީންކަން ވެސް ދެއްވި އެވެ.\nދިރިއުޅުމަކީ ދައްޗާއި އުނދަގުލުގައި ވެސް ކުރިއަށް ދިއުން ކަމަށާއި ތަގުދީރުގައި މިންވަރުކޮށްފައިވާ ނިޔާ އެއްވެސް މީހަކަށް ބަދަލުނުކުރެވޭ ކަމަށް ޅެމުގައިވެ އެވެ. އަދި ކިތަންމެ މާޔޫސްވިޔަސް، އެކަމުން ލިބުނު އިބްރަތާ އެކު އެންމެ ފަހު ނޭވަޔާ ހަމަޔަށް ވެސް ސާބިތުކަމާ އެކު ހުންނަވާނެ ކަމަށް އޭގައި ބުނެ އެވެ.\nމި ޅެމުން މަރިޔަމް ސައީދުގެ ހަޔާތްޕުޅު ވަރަށް ބޮޑަށް ސިފަކުރެވެ އެވެ. އިބްރާހިމް ނާސިރު ބޮޑުވަޒީރުކަމުގައި، މަރިޔަމް ސައީދު ވަރިކުރެއްވިއިރު ދެ ބޭފުޅުން ލިބިވަޑައިގެންފައިވެ އެވެ. ނާސިރުގެ ވެރިކަމަށް ފަހު، އެކަމަނާ އަށް ކުރިމަތިވެވަޑައިގަތީ ހިތްދަތި ދުވަސްތަކެކެވެ. ދެ ދަރިކަލުން ވެސް މި ދުނިޔެ ދޫކުރެއްވީ އެވެ.\nލަންކާއަށް ދިރިއުޅުން ބަދަލުކުރެއްވުން\nދިވެހި ޑައިޖެސްޓްސް އަށް އެކަމަނާ އަތުން ލިއުއްވައި 2013 ވަނަ އަހަރު ކުރީކޮޅު ފޮނުއްވި ސިޓީގައި އެ ވާހަކަތައް ބަޔާންކުރެއްވި އެވެ. އެގޮތުން ރައީސް މައުމޫނުގެ ވެރިކަމުގެ ކުރީކޮޅު، ދޮށީ ދަރިފުޅު އަލީ ނާސިރުގެ ކުންފުންޏަކާއި ރާއްޖޭން ބޭރުގައިވާ ރާއްޖެ ބައިވެރިވާ ކުންފުންޏަކާ ދެމެދު މައްސަލަ ޖެހި އަލީ ނާސިރު ކޯޓަށް ގެންދިޔަ އެވެ. އެ މައްސަލަގަނޑުގެ ތެރޭގައި އުޅެނިކޮށް، ހަގު ދަރިފުޅު މުހައްމަދު ނާސިރު އަވަހާރަވީ އިނގިރޭސި ވިލާތުގައި ގާނޫނީ ދާއިރާ އިން މަތީ ތައުލީމް ހާސިލްކުރައްވަން ހުންނަވަނިކޮށެވެ. އުމުރުން 22 އަހަރުގެ ދަރިފުޅުގެ ޖަނާޒާ އަށް، އޭނާގެ ބޭބެ އަލީ ނާސިރަށް ވަޑައެއްނުގެންނެވުނެވެ. ގޭބަންދުގައި ހުންނެވުމުންނެވެ.\nދެން ދިމާވީ މާ ތަފާތު މައްސަލައެކެވެ. އިބްރާހިމް ނާސިރާ ދެކޮޅަށް ހެންވޭރު ބޯޅަދަނޑުގައި ސަރުކާރުން ކުރި މުޒާހަރާއަކަށް ދާން އެންގި އެންގުމެވެ. އެކަމަކު ދެ ކުދިންގެ ބައްޕައާ ދެކޮޅަށް ކުރާ އެފަދަ މުޒާހިރާއަކަށް ދެވެން ނެތް ކަމަށް ވިދާޅުވެ މަރިޔަމް ސައީދު ރައީސް މައުމޫނަށް ސިޓީފުޅެއް ފޮނުއްވި އެވެ. އޭގެ އަނެއް ދުވަހު ރައީސް އޮފީހުން ފޯނުކޯލެއް އަ އެވެ. ތެދަށް ދެންނެވިކަމަށްޓަކައި ވަރަށް އުފާފުޅުކުރައްވާކަމަށް ރައީސް ވިދާޅުވި ކަމަށް ބުނެ އެވެ.\nއޭގެ އަނެއް ދުވަހު އަތަށް ދިއްކޮށްލީ ރައީސް އޮފީހުގެ ފޮތެކެވެ. އޭގައި އޮތީ އެކަމަނާ ވެސް ހިމެނޭ ގޮތަށް އިތުރު ބައެއް ބޭފުޅުންނަށް އެވަގުތުގައި ސަރުކާރުގެ އެހީފުޅެއް ބާއްވަވަން ފެނިވަޑައިނުގަންވާތީ، އެދުވަހުގެ ފަހުން ދިވެހި ސަރުކާރުގެ އެއްވެސް އެހީފުޅެއް ނޯންނާނެ ވާހަކަ އެވެ.\nމަރިޔަމް ސައީދު (ކ) އިބްރާހިމް ނާސިރާއި ދަރިކަލުން އަލީ ނާސިރާ އެކު. --ފޮޓޯ: ދިވެހި ޑައިޖެސްޓްސް\nއޭރު މަރިޔަމް ސައީދަށް ލިބިވަޑައިގަންނަވަމުން އައީ، މާފަންނު މަދަރުސާ ކަމަށްވާ މަދަރަސުލް ސަލާހިއްޔާގެ މުދައްރިސްގެ މުސާރައަކާއި ރަންނަބަނޑޭރި ކިލެގެފާނު ކުރީއްސުރެ ދެއްވަމުން އައި ފައިސާކޮޅެއްގެ އިތުރުން ބޮޑުވަޒީރުގެ އަނބިކަނބަލުންގެ މުސާރަ އެވެ. އެކަމަނާގެ ދެ ބޭފުޅުންގެ ބައްޕަ އަށް ހަޖޫޖަހައި، ކުރި މުޒާހިރާއަކަށް ވަޑައިނުގެންނެވުމުން އެ މުސާރަކޮޅު ވެސް "ގެއްލުނީ" އެވެ. އެކަނިވެރި މައެއް ބިކަވީ އެވެ.\nދުވަސްކޮޅެއް ފަހުން ދަރިކަލުންނާ އެކު ސްރީ ލަންކާ އަށް ވަޑައިގަތެވެ. ހައެއްކަ ދުވަހަށް ފަހު އެނބުރި ވަޑައިގެން ކުރިން ވެސް އުޅުއްވި ހ. ބަންޑާރަވިލާގައި އުޅުއްވަން ފެއްޓެވި އެވެ. އެކަމަކު އެތަނުން ނުކުންނަވަން ސަރުކާރުން އެންގީ އެވެ. އެއާ އެކު އެނބުރި ލަންކާ އަށް ދިރިއުޅުން ބަދަލުކުރެއްވި ގޮތަށް އަދިވެސް އެ ހުންނެވީ އެ ގައުމުގަ އެވެ. ފަހަކާ ޖެހެންދެން ދޭތެރެ ދޭތެރެއިން މާލެ ވަޑައިގަންނަވަ އެވެ.\n"ފަހަކާ ޖެހެންދެއް ވެސް ޅެންވެރިކަން ވެސް ކުރެއްވި. ބައެއް ޅެންތައް ނޫސް މަޖައްލާތަކުގައި ވެސް ޝާއިއުކުރި. އެކަމަކު މިހާރު އަތްޕުޅުން ލިޔެ ހައްދަވަން އުނދަގޫފުޅުވީމާ އެކަމާ ދުރުގައި ހުންނެވީ،" މުއިއްޒު ވިދާޅުވި އެވެ.\nއުމުރުފުޅުން މިހާރު 87 އަހަރުވެ، މުސްކުޅި ބަލީގެ ސަބަބުން ހާލުކޮޅު ދެރަ އެވެ. އެކަމަކު އަދިވެސް އެކަމަނާގެ ޖޯޝަކަށް ބަދަލެއް އައި ކަމަށް ނުފެނެ އެވެ. "އަސްރުދިޔައީ ގެއްލިގެން" ޅެމުގައި ވާ ފަދައިން އެކަމަނާ އަދިވެސް އެ ހުންނެވީ ސާބިތުކަންމަތީގަ އެވެ. ދިރިއުޅުން ގެއްލި، އަމިއްލަ ވަޒަނާ ދުރުގައި އެތައް އަހަރެއް ހޭދަކުރައްވަން ޖެހުނަސް ޝަކުވާއެއް ނެތެވެ.\n"އަޅުގަނޑަށް ދިމާވެފައިމިވާ އެއްވެސް މިކަހަލަ ހާދިސާއަކީ، ތިޔަ ބޭފުޅުންގެ ހަމްދަރުދީއަކަށް، އަޅުގަނޑު އެދޭ، ޝިކުވާއެއް ކަމަށް ނުބައްލަވާށެވެ! ނުވަތަ ތިޔަ ބޭފުޅުންގެ ހިތްޕުޅުތަކުން އަޅުގަނޑު އެދޭ އިންސާފެކޭ ވެސް ނުހިއްތަވާށެވެ،" ޑައިޖެސްޓްސް އަށް ފޮނުވި ސިޓީ ނިންމަވާލައްވަމުން މަރިޔަމް ސައީދު ލިއުއްވި އެވެ.\nޅެމުގައި ބުނެފައިވާ ފަދައިން އަޒަލުގެ ނިޔާ އަހަރެމެންނަށް ބަދަލެއް ނުކުރެވޭނެ އެވެ. އުދުހިގަންނަން ދަންމާލި ފިޔަ، އުދުހިނުގަނެވުނަސް މޯޅިކޮށްގެންނުވާނެ އެވެ. އެފަދަ ނާކާމިޔާބީތަކުން ލިބޭ އިބްރަތާ އެކު، ފަހު ނޭވަޔާ ހަމަޔަށް ވެސް ހިތްވަރާ އެކު ދިރިއުޅޭށެވެ. އަމިއްލަ ހަޔާތާ ގުޅުން ހުރި ޅެމެއް ކަމަށް ވިޔަސް އެ ޅެމުން އެކަމަނާ އެހެން މީހުންނަށް ދެއްވާފައި އެވަނީ އަގުހުރި ނަސޭހަތްތަކެކެވެ.\nޅެން ރައީސް އިބްރާހިމް ނާސިރު ޅެންވެރިން މަރިޔަމް ސައީދު\n70 ކޮމެންޓް, 341 ރިއެކްޝަންސް\nމައުމޫން ގެ ހެޔޮފުޅު ކަމުން އެކަނިވެރި މައްމަ އެއް ގައުމުން ވެސް ބޭރު ކޮއްލީ\nމައުމޫން ބޭރުކޮށްލީކީނޫން ކަމާއި އަމިއްލަފުޅަށް ވަޑައިގަތީކަމަށް އެކަމަނާގެ އަމިއްލަފުޅު ލިޔުމުން އެނގެނީ.\nޔަހުޔާ ބޭނުމިއްޔާ ހަތިފުށީ ޝާކިރުގެ ފޮޓޯއެއް ފޮނުވަާ ދީފާނަން.ވައިބަރ ނަމްބަރ ފޮނުވާދެއްވާ.\nހާދަ ކިޔާހިތުން ނޭ މިކިޔާލީ މި ހަބަރު. ވަރަށް ރީތި ހަބަރް. މިފަދަ ލިޔުންތައް ތަންކޮޅެއް ގިނަކޮށްލަ ދެއްވާ\nޙަޤީޤަތުގައިވެސް ލަވަ އަޑުއަހާލުމުން ހިތުގެ ހިމަނާރާ ކުޅެލައިފި. މަރިޔަމް ސަޢީދުގެ ދޫފުޅުން ސީދާ ވިދާޅުނުވިޔަސް އެއީ ހަމަ އެކަމަނާގެ ޙަޔާތްޕުޅުގެ ދާސްތާނާކަމަށް ވަރަށްބޮޑަށް ޤަބޫލުކުރެވޭ. އެކަމަނާއަށް ރަޙްމަތްލައްވާ ދެ ދަރިކަލުންނާއި ފިރިކަލުންގެ ފުރާނަފުޅަށްވެސް ރަޙްމަތްލައްވާށި. އާމީން.\nމިއީ ކިޔާ ހިތްވާ ޒާތުގެ މޮޅު ލިޔުމެއް.. މީގެ ލިޔުންތައް ގިނަކޮށްލުން އެދެން.. އިބްރަތެރި ފިލާވަޅު ތަކެއް..\nދުނިޔޭގެ ކަންތައްތައްދާނީ އަބަދުވެސް މިކަހަލަގޮތަކައް ފަހުންއަންނަމީހުންނައް އެކަންތައްތަކާ ވިސްނާފައި ރޯނެ އަސަރުވެސްކުރާނެ (ކަމެއް ހިގީމާ އެކަމެއްނުވާކަމަކައް ނުހެދޭނެ ކޮންމެމީހަކުވެރިކަމުގައި ހުރިކަމުގައިވިޔަސް، މަވެއެދެން ހުރިހާމީހުންނައްވެސް އޯގާތެރިކޮއްކަންތައްތައް ކޮއްދިނުމަށް ،އަމިއްލައެދުން އިސްނުކޮއް.\nމަގޭ މައްމަގެ އެންމެ ފޭވަރިޓް ސޯންގް... ވަރަށް ރީތި ވަރަށްވެސް އަސަރުގަދަ..\nމިފަދަ ލިޔުންތައް ތަންކޮޅެއް ގިނަކޮށްލަ ދެއްވާ\nސަމައިދާ ބިން ބުހައިސާ\nނިކަން ބައްލަވާށެވެ! އެހުރީ ހަމަ ރަން ތިރީސް އަހަރު ފެށުމުގައިވެސް އަނިޔާވެރިކަން ހުރިމިންވަރެވެ! ދިރިތިބީންނެވެ! މީހަކަށް ކިތަންމެ ކުޑަ އަނިޔާއެއް ދިނަސް އެއަނިޔާވެރިޔާއަށް މިދުނިޔޭގަ އޭގެ ހިތި ކޮންމެވެސް ގޮތަކަށް ލިބިދެވޭނެކަން ކަށަވަރެވެ!


ޢަޤީދާގެ ޢާންމު ލިޔުންތައް – Page5– DhiSalafiyyah\nހަމަކަށަވަރުން ޖިންނީން އިންސާނުންގެ ހަށިގަނޑަށް ވަދެއެވެ.\n21/10/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އުޚްތު އުއްމު ޢަބްދިﷲ\nޖިންނީންނާ ބެހޭގޮތުން ނަބީބޭކަލުން ޚަބަރު ދެއްވާފައިވަނީ އެއީ ދިރުންހުރި، ބުއްދި ހުރި، އަމިއްލަ އިޚްތިޔާރުގައި ކަންކަންކުރާ ބައެއް ކަމުގައެވެ.\n18/10/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އުޚްތު އުއްމު ޢަބްދިﷲ\nﷲ عز وجل، މުޙައްމަދުصلى الله عليه وسلم ރަސޫލުކަމައިގެން ފޮނުއްވީ އެންމެހާ އިންސީންނާއި ޖިންނީންގެ ގާތަށްކަން ދެނެގަތުން އިންސާނުންގެ މައްޗަށް ވާޖިބުވެގެންވެއެވެ.\n11/10/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އުޚްތު އުއްމު ޢަބްދިﷲ\nޝަރީޢަތުގައި ވާރިދުވެގެން އައިސްފައިވާ އެންމެހާ ޛިކުރުތަކާއި، ހެނދުނާއި ހަވީރުގެ ޛިކުރުތަކަކީވެސް މުޞީބާތްތަކުން ރައްކާތެރިކޮށްދޭ އަދި ދުރުހެލިކޮށްދޭ ޛިކުރުތަކެކެވެ.\n03/09/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލްއަޚް އަބޫ ފުޟައިލު މުއުތަމިން އަޙްމަދު\nވަކި ވަގުތެއް ކަނޑައަޅައިގެން ޤަބުރުތަކަށް ޒިޔާރަތްކުރުން\nޞާލިޙުންނާމެދު ހައްދުފަހަނައަޅައި ދިޔުމުން ރައްކާތެރިވާން އެބަޖެހެއެވެ. އެބައިމީހުންގެ ޤަބުރުތައް ﷲ ފިޔަވައި އެހެންފަރާތްތަކަށްއަޅުކަންކުރެވޭ ބުދުތައް ކަމުގައި ވެއްޖެއެވެ. ހިތާމައާއެކު ދަންނަވަންޖެހެނީ، ވަރަށް ގިނަ އިސްލާމީ ޤައުމުތަކުގައި ޤަބުރުތަކުގެ މަތީގައި ބިނާކުރުމާއި، އޭގެ ފަހުގައި އެތަންތަނަށް ޒިޔާރަތްކުރުމާއި، އަހަރުގެ ވަކި ދުވަސްތަކުގެ ޒިޔާރަތްކުރެވޭ ތަންތަނުގެ ގޮތުގައި އެފަދަ ތަންތަން ހަމަޖެއްސުމާއި، އެތަންތަނުގައި ﷲ އަށް ދުޢާކުރުމާއި، ކީރިތި ޤުރުއާން ކިޔެވުމާއި، ނަމާދުކުރުމާއި، އަދި އޭގެފަހުގައި އެޤަބުރުގައިވާ މީހާގެ ކިބައިން ދުޢާކުރުން، ވަރަށް ބޮޑަށް ފެތުރި ޢާއްމުވެފައިވެއެވެ. ހަމަކަށަވަރުންވެސް މިޢީ…\n20/08/2014 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nމުސްލިމުން، ކްރިސްމަސް ދުވަސް ފާހަގަކޮށް އެދުވަހު އެކަކު އަނެކަކަށް ތަހުނިޔާ ކިޔައި އުޅުމުގެ ޙުކުމް.\nމިއަދު ގިނަ މުސްލިމުންގެ ބޭރުފުށުގެ މަލަމައްޗާއި އެމީހުންގެ ޢަމަލުތަކަށް ބަލާލައިފިނަމަ އެއީ މުސްލިމެއްކަން ހަމަ އެއްގޮތަކަށްވެސް ނޭނގޭނެއެވެ.\n23/12/2013 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އާދަމް ނިޝާން ބިން ޢަލީ އާދަމް\nއިސްލާމީ ޤައުމެއްގައި ބުދު ބެހެއްޓުން\nބުދުތަކަކީ ﷲ ތަޢާލާއަށް ޝިރުކު ކުރުމަށްޓަކައި ވަރަށް ޤަދީމީ ޒަމާނުއްސުރެ އިންސާނުން ބޭނުންކުރަމުން އަންނަ އެއްޗެކެވެ. ނަމަވެސް ﷲ ތަޢާލާ އެއްކައުވަންތަކޮށް، އެއިލާހަށް އެކަނި އަޅުކަން ޚާލިޞްކުރާ މުވައްޙިދުން ދަނީ ބިން، އެބުދުތަކުން ސާފުކުރުމަށް މަސައްކަތް ކުރަމުންނެވެ. މިކަމާހުރެ ހުރިހާ ޒަމާނެއްގައިވެސް މުޝްރިކުން ދަނީ ކަންބޮޑުވުން ފާޅުކޮށް، ހިތާމަކުރަމުންނެވެ. ހިތާމަޔަކީ މި ގޮވެލިތަކުގައި ﷲ އަށް އީމާންވާކަމަށް ދަޢުވާކުރާ މުސްލިމުންވެސް ޖެހިގެން އުޅޭކަމެވެ. އަޅުގަނޑުމެންގެ ފަހުން އަންނަން އޮތް ޖީލުތަކަށް ޝިރުކު ކުރާނޭ ބުދުތަކެއް ރައްކާތެރިކަމާއެކު ފޯރުކޮށްދެވޭތޯ…\n15/03/2013 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އަޙްމަދު މިޙްސަން މުޙައްމަދު\n10/02/2013 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އާދަމް ނިޝާން ބިން ޢަލީ އާދަމް\nލޯބިވެރިންގެ ދުވަސް ފާހަގަކުރުމަކީ ބޮޑުވެގެންވާ މުންކަރާތެއް\nމި ލިޔުމުގައި ވަނީ މި ދުވަސް ފާހަގަ ކުރުމާއި ބެހޭގޮތުން އުޘައިމީން ރަޙިމަޙުﷲ ދެއްވާފައިވާ ފަތުވާ މިފަދަ ދުވަސްތައް މުސްލިމުން ފާހަގަ ކުރުމާއި ބެހޭގޮތުން ޝެއިޚުލް އިސްލާމް އިބުނު ތައިމިއްޔާގެ ރައުޔު އިމާމް އިބުނު ޤައްޔިމުގެ ރައުޔު ވެލެންޓައިންސު ދުވަހަކީ ކޮބާ؟ ވެލެންޓައިންސު ދުވަހަކީ ފެބުރުއަރީ މަހުގެ 14 ވަނަ ދުވަހެވެ. މިއީ ކުރިސްޓިޔަނުންގެ އީދެއްގެ ގޮތުގައި ފާހަގަކުރަމުން އައި ދުވަހެކެވެ. މިދުވަސް މިޒަމާނަކަށް އައިސް ލޯބިވެރިންގެ ދުވަހުގެ ގޮތުގައި ފާހަގަކުރެވުނު ކަމުގައިވިޔަސް މިދުވަހަށް ނަންދެވިފައިވަނީ ކުރިސްޓިޔަން…\n12/02/2012 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚު ޢަބްދުއްރަޙީމް ބިން މުޙައްމަދު\nކޮންމެ އުއްމަތަކަށްވެސް އެބައިމީހުން އުފާކުރުމަށްޓަކައި ޢީދުތަކެއް ވެއެވެ. މިގޮތުން މުސްލިމުންނާއި، ޔަހޫދީންނާއި، ނަޞާރާއިންގެވެސް، ޢީދުތަކެއް ވެއެވެ. އަދި ހަމައެފަދައިން މުޝްރިކުންގެވެސް ޢީދުތަކެއް ވެއެވެ. ކޮންމެ ބައެއްވެސް އެބައިމީހުންގެ ޢީދުތައް ފާހަގަ ކުރަމުންދަނީ އެބައިމީހުންގެ ޢަޤީދާއާއި، އުޞޫލުތަކާއި އެއްގޮތަށެވެ. ފަހެ އަހަރެމެން މުސްލިމުން، އަހަރެމެންގެ ޢީދުތައް ފާހަގަކުރަންޖެހެނީ ﷲތަޢާލާ ޝަރުޢުކުރައްވާފައި ގޮތަށެވެ. އެއިލާހުގެ ފޮތާއި، ނަބިއްޔާ ޞައްލަﷲ ޢާލައިހިވަސައްލަމަގެ ސުންނަތުގައި ބަޔާންވެފައިވާ ގޮތަށެވެ. އަހަރެމެންގެ ޢާދަކާދައާއި އެއްގޮތަކަށް ނޫނެވެ. އެހެނީ، ބުއްދިއާއި، އާދަކާދަތައް ދީނުގެ މައްޗަށް އިސްކުރުމަކީ ހުއްދަވެގެންވާ…\n12/02/2012 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް މުޙައްމަދު ޝަމްޢޫން\nއިއްޔެ ލިބުނު ހިތާމައިން ޢުމަރުގެފާނަށް ވިދާޅުވެވުނު އެއްޗެއްވެސް އެނގިވަޑައިނުގެންނެވިއެވެ\n“އިއްޔެ” އާދެ! ރަބީޢުލް އައްވަލުމަހުގެ 12 ވަނަ ދުވަސް އަހަރެމެންނާއި ބައްދަލުވީ އަހަރެމެން މިފަދަ އިހުސާސްތަކެއް ކުރަނިކޮށްތޯއެވެ؟\n06/02/2012 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚު މުޖްތަބާ ޙަމީދް\nއީމާންކަން ބަލިކަށިވާން ދިމާވާ ބައެއް ސަބަބުތައް\nއީމާންކަން ބަލިކަށިވަމުންދާކަމުގެ އިހްސާސްނުކުރެވެނީ އަޅުގަނޑުމެންގެ ތެރެއިން ފަހެ ކާކަށް ހެއްޔެވެ ؟ ޣާފިލުކަމުގެ ސަބަބުން ބަލިކަށިވެފައިވާ އީމާންކަމަށް ރޯޝަނީކަން ގެންނަން ބޭނުންވާ މީހަކަށް އޮތް އެންމެ މޮޅު ފަރުވާއަކީ ﷲ މަތިން ހަނދުމަކުރުމެވެ. ގިނަގިނައިން އިސްތިޣުފާރުމެވެ.އެއިލާހު ބާވައިލެއްވި މަތިވެރި ކަލާމްފުޅު ކީރިތި ޤުރްއާނުގެ އާޔަތްތަކަށް ވިސްނައި ފިކުރުކުރުމާއެކު ތިލާވަތުކުރުމެވެ. އޭގެ ސަބަބުން ޣާފިލުކަމުގެ ނިދިން ނިދާފައިވާ އަޅުގަނޑުމެންގެ ނަފްސުތައް ހޭލައެވެ. އީމާންކަން އިތުރަށް ބަލިކަށިވިޔަނުދިނުމަށްޓަކައި ވީހާވެސް ގިނަ ހެޔޮ ޢަމަލުތައްކުރުން މަތީ ދެމިހުރުމަކީ ވެސް އެހާމެ މުހިއްމު…\n22/09/2011 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އަޚް މޫސާ އައްޔޫބް\nﷲ ތަޢާލާ އަޅުގަނޑުމެން ދުނިޔޭގައި ލައްވާފައި މިވަނީ އެއިލާހު އެއްކައުވަންތަކޮށް ހަމައެކަނި އެއިލާހުގެ ހަޞްރަތުން ޘަވާބާއި ދަރުމައަށް އެދިގެން އެއިލާހަށް އަޅުކަންތައް އަދާ ކުރުމަށްމަށްޓަކައެވެ. އަޅުގަނޑުމެންގެތެރެއިން އެއްވެސް މީހަކީ އެމީހެއްގެ އަމަލުތައް ޤިޔާމަތްދުވަހުން ބާތިލުވެ ބޭކާރުވެގެން ދާން އެދޭނެމީހެއްނޫނެވެ\n19/09/2011 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއަލް އަޚް ބިލާލް ޢަބްދުއްސައްތާރު\nތައުޙީދަކީ އަހަރެމެންގެ ޢަޤީދާއެވެ.\nބަހުގެ ގޮތުން ތައުޙީދު މި ބަހަކީ (ވައްޙަދަ، ޔުވައްޙިދު) މި ފިޢުލުގެ މަސްދަރެވެ. އެހެންކަމުން ﷲ ތަޢާލާގެ ވަޙުދާނިއްޔަތުކަމަށް އީމާންވާ ނުވަތަ އެއްކައުވަންތަކުރާ މީހާއަކީ މުވައްޙިދެކެވެ. އަދި މުޝްރިކުން ﷲ ތަޢާލާގެ ޒާތުފުޅާއި ސިފަފުޅުތަކުގައި ބައިވެރިކުރާ އަދި ވައްތަރުކުރާ ތަކެތިން އެއިލާހު އެއްކައުވަންތަކުރާ މީހާއަކީވެސް މުވައްޙިދެކެވެ. ޢަރަބި ބަހުގައި ވާޙިދު، އަޙަދު، އަދި ވަޙީދުވެސް ކިޔައި އުޅެއެވެ. މިހުރިހާ ބަހެއްގެ މާނަޔަކީވެސް މުޚާތަބުކުރެވޭ ފަރާތަކީ އެއްފަރާތެއްކަން ބުނެދިނުމެވެ. ﷲތަޢާލާއަކީ އަންދާދު ނުވަތަ ބުދުތަކާއި އަދި މުޝްރިކުން ޝިރުކު…\n12/09/2011 ޢަޤީދާއާއި ފިރުޤާތައް, ޢަޤީދާގެ ޢާންމު ލިޔުންތައްއައްޝައިޚް އަޙްމަދު މިޙްސަން މުޙައްމަދު


އަހްމަދު އަޒާން 26 ޖެނުއަރީ 2020 09:18\nރައީސް ސޯލިހް ފުޓުބޯޅަ ކުޅުއްވަނީ. ފޮޓޯ:މިހާރު\n23 ސެޕްޓެމްބަރު 2018 ގައި ދިވެހި ރައްޔިތުން ވޯޓު ދީގެން، ޅ.ހިންނަވަރު ނޫރާނިއާގެ އިބްރާހިމް މުހައްމަދު ސޯލިހް ވެރިކަމަށް ހޮވީ ވަރަށް ފޮނި އުއްމީދުތަކަކާއި އެކުގައެވެ.\nވެރިކަމުގެ ހުވާ ކުރެއްވި ދުވަހު ދެއްކެވީ އުއްމީދީ ވާހަކަފުޅެކެވެ. މިގޮތުން އަމާން ވެއްޓެއް ޤާއިމް ކުރައްވާނެ ކަމަށާއި، ކޮރަޕްޝަނާއި ވައްކަން ނައްތާލާ، ނުލިބިވާ އަސާސީ ހިދުމަތްތައް ކަމުގައިވާ ބޯހިޔާވަހިކަމާއި ފެނާއި ނަރުދަމާ ފޯރުކޮށްދޭންވެ ވަޑައިގެންނެވި ވައުދުތައް ހަނދާން ނައްތާ ނުލައްވާނެކަމަށް ވިދާޅުވިއެވެ.\nމީގެ އިތުރުން ޤައުމުގެ މާލީ ހާލަތު އޮތީ ވަރަށް ނާޒުކު ފައްތަރެއްގައި ކަމަށާއި، ދައުލަތުން އެތައް ބިލިއަން ރުފިޔާއެއް ހިޔާނާތުގެ ގޮތުގައި ގެއްލިފައިވާކަމަށް ވިދާޅުވިއެވެ. އަދި ދައުލަތުގެ ހަޒާނާއިން ގެއްލިފައިވާ ފައިސާ އަނބުރާ ދިވެހިންނަށް ހޯދައިންދޭން ޖެހޭ ކަމަށާއި، ގޮތް ނޭނގޭ މަރުތަކާއި ގެއްލުވާލާފައިވާ މީސްމީހުންގެ މައްސަލަތަކުގެ ހަޤީގަތް ހޯދައި ރައްޔިތުންނަށް ހާމަކޮށްދޭން ޖެހޭކަމަށްވިދާޅުވެ ކީރިތި ކުރެއްވި މަންޒަރުވެސް އީއްޔެ ހިނގިކަމެއްހެން ދިވެހި ރައްޔިތުން ހަނދާން އެބަހުއްޓެވެ.\nރައީސް ސޯލިހް ދެއްވި "އުއްމީދުން ފުރިގެންވާ" ހިތާބުގެ ވާހަކަ މޮޅެތި ސުރުހީތަކުގައި ރާއްޖޭގެ ހުރިހާ މީޑިއާތަކުން ގެނެސްދިނެވެ. މިވަރުގެ ރައީސަކު އަދި ދުވަހަކުވެސް ރާއްޖެ ނުދެކެޔޭ ބުނެ ޓީވީތަކަށް އަރާ ބައެއް ބޭފުޅުން ވާހަކަދެއްކެވިއެވެ. މި ރައީސް އަކީ މިއީ "ސޯލިހް" ރައީސް އެއްކަމަށާއި މި ރައީސް ރާއްޖެ އެހެން ހަރުފަތަކަށް ގެންދަވާނެކަމަށް ހަރުއަޑުން ބައެއް ބޭފުޅުން ވިދާޅުވިއެވެ.\nކޮންމެއަކަސް، ރައީސް ސޯލިހްގެ ވެރިކަމަށް އަހަރަކަށްވުރެ ގިނަ ދުވަސްވެއްޖެއެވެ. ވެރިކަމުގެ ހުވާ ކުރެއްވި ދުވަހު ކުރައްވަން ވައުދުވެވަޑައިގެންނެވި އެއްވެސް ކަމެއް ނުވެއެވެ. އަމާން ވެއްޓެއް ޤާއިމް ކުރައްވާނެ ކަމަށް ވިދާޅުވިއިރު ފުލުހުންގެ ހިސާބުތަކުން ދައްކާގޮތުން 2019 ވަނަ އަހަރަކީ ފާއިތުވި5އަހަރާއި އަޅާ ބަލާއިރު އެންމެ ކުށްގިނަ އަހަރެވެ. ކޮރަޕްޝަނަށް ދެއްވާނީ "ޒީރޯ ޓޮލަރެންސް" އޭ ވިދާޅުވުމަށްފަހު ފެނުނީ ރާއްޖޭގައި ފަހުގެ ތާރީހެއްގައި ހިނގި އެންމެ ބޮޑު ހިޔާނާތް ކަމަށްވާ އެމްއެމްޕީއާރުސީގެ ކޮރަޕްޝަނުން މަންފާވިކަމަށް ތުހުމަތު ކުރެވޭ މީހުންނަށް ވަޒީރު ކަމާއި އެފަދަ އެހެނިހެން މަޤާމުތައް ދިންތަނެވެ. ރައްޔިތުންގެ ހަޒާނާއިން ގެއްލުނުކަމަށް ބުނާ ބިލިއަން ރުފިޔާ ހޯދުމުގެ ބަދަލުގައި، ފެނުނީ ޕާޓީ މީހުންގެ ކުންފުނިތަކަށް ބަދަލުގެ ގޮތުގައި ބިލިއަނަކަށްވުރެ ގިނަ ރުފިޔާދިންތަނެވެ.\nބޯހިޔާވަހިކަމުގެ ވާހަކަ ރަނގަޅުވާނީ ނުދެއްކިއްޔާއެވެ. ފާއިތުވި 1 އަހަރު، އަލަށް ސޮއި ކުރެވުނު ބޯ ހިޔާވަހިކަމުގެ މަޝްރޫއެއްނެތެވެ. ކުރީގެ ރައީސް ޔާމީންގެ ވެރިކަމުގައި ފެއްޓެވި 7000 ފްލެޓުގެ މަސައްކަތްވެސް އެދެވޭ ސްޕީޑެއްގައި ކުރިއަކަށްނުދެއެވެ. ރައީސް ސޯލިހް މުޅިންވެސް ދެއްކެވީ އެ ފްލެޓުތަކުގެ ސައިޒުގެ ކުޑަ ވާހަކައާއި އަގު ބޮޑު ވާހަކައެވެ. އަދި އެ ފްލެޓުތައް ބޮޑު ކުރާ ވާހަކަވެސް ދެއްކެވިއެވެ. ކޮންކިރިޓު މަސައްކަތްކޮށް ނިމިފައި ހުރި 25 ބުރީގެ އިމާރާތެއްގައ ހުރި ފްލެޓުތައް ބޮޑު ކުރާ ވާހަކަ ދެއްކެވިއިރުވެސް އެކަން ނުވާނެކަންވެސް އެނގިވަޑައިނުގަތީ ކަންނޭނގެއެވެ. ބޯހިޔާވަހިކަމުގެ ވައުދު އޮތީ އެހިސާބުގައެވެ.\nގެއްލިފައިވާ މީހުންނާއި މަރާލާފައިވާ މީހުންގެ މައްސަލަ ބަލަން ބޮޑު މުސާރަ ދީފައި ކޮމިޝަނެއް އުފެއްދެވިއެވެ. އެ ކޮމިޝަނުން ނެރުނު ރިޕޯޓުތައް ބޮޑަށް ވައްތަރީ ހިޔާލީ ވާހަކަތަކަކާއިއެވެ. އެއްވެސް ކަމެއްގެ ހަޤީގަތެއް ނުހޯދުނެވެ. ކޮމިޝަނުން ދައުވާ ކުރަން ފޮނުވުމުން ޕީޖީއިން އެންގެވީ ހެއްކެއް ނެތްކަމުގައެވެ. ގެއްލިފައިވާ ރިލްވާން އާއި މަރާލެވިފައިވާ ޔާމީން ރަޝީދުގެ އާއިލާއިން ސިފަކުރެއްވީ ރައީސް ސޯލިހް މީގެ ކުރިން އެ ދެމީހުންނަށް އިންސާފު ހޯދާ ދޭނެކަމަށް ވިދާޅުވެ ޖެއްސެވީ ސްޓްންޓެއްގެ ގޮތުގައެވެ. އެކޮމިޝަނުގެ ރައީސްއަކަށް ހުންނެވި ބޭފުޅާ ރިޕޯޓުތައް ނެރުއްވުމަށްފަހު ސުޕްރީމް ކޯޓުގެ ފަނޑިޔާރަކަށް ޕްރޮމޯޓުވެވަޑައިގެންފިއެވެ. އެއަށްފަހު އެކޮމިޝަންތަކުގެ ދައުރުވެސް ނިމުނީ ކަހަލައެވެ.\nވައުދުވެވަޑައިގެންނެވި އެއްވެސް ކަމެއް ނުކުރެއްވުނަސް ރައީސަށް ބަރާބަރަށް ކުރެއްވޭ ކަންކަން އެބަހުއްޓެވެ. މިގޮތުން ދިގު ދުވުންތަކުގައި ބައިވެރިވެވަޑައިގަތުމާއި، ފީނުމާއި، ކްރިކެޓު މެޗު ބައްލަވަން އިންޑިއާއަށް ވަޑައިގަތުންފަދަކަންކަން ހިމެނެއެވެ. އަދި އަހަރެއްތެރޭ 100 އަށްވުރެ ގިނަ ދުވަސް ދަތުރުމަތީ ހޭދަކުރައްވާ އެކަމުންވެސް ރެކޯޑެއް ހެއްދެވިއެވެ. ތަނެއްގައި ކުޅިވަރު މުބާރާތެއް އޮންނަނަމަ އެތަނަށް ވަޑައިގަންނަވައެވެ. އެންމެންނާއި އެކު ސެލްފީ ނަންގަވައެވެ. ކުޅެ މަޖާކޮށް ހީ ސަމާސާކުރައްވައެވެ. ކުރައްވަންޖެހޭ އިތުރުކަމެއް، އުފުއްލަވަން ޖެހޭ އިތުރު މަސްއޫލިއްޔަތެއް އޮތްހެން އެއްގޮތަކަށްވެސް ހީނުވެއެވެ.\nވެރިކަމަށް އަހަރެއްވީއިރު މުޅި ޤައުމުން ފެންނަނީ މާޔޫސްކަމެވެ. ހުދު އެމްޑީޕީއަށް ނިސްބަތްވާ މީހުންވެސް މިހާރު ޝަކުވާކުރަންފަށައިފިއެވެ. ރައީސް ސޯލިހަށް ދުވެ ފުމެ ފީނުން ނޫން ކަމެއް ނުކުރެއްވޭކަމަށް ބުނަންފަށައިފިއެވެ. އެކަމަކު، ރައީސަށް ވޯޓުލި މީހުންނަކަށް މިއަދު އެ ޝަކުވާ ކުރުމުގެ ޖާގައެއްނެތެވެ. އިންތިހާބަށް ކުރިމަތިލިއިރުވެސް ރައީސް ސޯލިހަކީ، އެފަދަ ކަންކަން ކުރެއްވުމުގެ އިތުރަށް، ޤައުމެއްގެ ވެރިކަން ކުރެއްވޭފަދަ ޤާބިލުކަމެއް ހުރި މީހެއް ނޫންކަން ވިސްނާލި ކޮންމެ މީހަކަށްވެސް އެނގޭނެއެވެ. އެހެންކަމުން، މިއަދު ދެން އޮތީ، ކެތްކޮށްލައިގެން ތިބުމެވެ.\n77 % އުފާވި\nކޮރަޕްޝަން ރައީސް ސޯލިހް ދަތުރު އެމްޑީޕީ ވައްކަން ދަރަނި ބަޖެޓު ތަރައްޤީ\nއަވަސް ފުރުސަތެއްގެ ތެރޭގައި ދިޔަރެސް.ކޮމް ހިފާހައިޔަރު ނުކުރެވިއްޖެ ނަމަ މިގައުމު ފިތުނަފަސާދަ ކުރާނެ.\nހުވާ ތެދެއް ތިބުނީ!\nއެއީ ކަލޭމެންގެ ވެރިކަމުގައި މާބޮޑުކަމެއް ކޮށްފައި އޮތީތަ؟ އެއޮއް ބުރިޖަކާ، މަގަކާ ޖެހިގެންގޮސް މުޅި ގައުމު ދަރަނިވެެރިވެއްޖެ އިންގިއްޖެ! ހޫނ ރީއްޗެއްނު ދައްކާވާހަކަ.\nޙަޤީޤަތަށް ތެދު ޚަބަރު ގެނެސްދޭ ނޫސްތައް އުވާލާ. ދޮގު ޚަބަރު ފަތުރަން ފުރުސަތު ދީ. ލޯންގް ލިވް ދިޔަރެސް ކޮމް.\nމީ ހަމަ ހަގީގަތް، ހަގީގަތް ހާމަ ކުރުމަކީ ގައުމު ފިތުނަފަސާދަ ކުރުން ތޯ؟ ނާޤާބިލު ވެރިއަކު ޤައުމަށް އިސްކުރީމަ ވާގޮތް މިފެންނަނީ! ޢަދިވެސް ނިދިން ހޭލާކަށް ނުވޭތޯ؟\nފައިސާގެ އަޅުވެތިކަމުގައި ގަލަމް ބޭނުންކޮށްގެން ވަގަކު ހިމާޔަތްކުރަން މިބައިގަނޑު އުޅޭނީ ހަމަ މިހެން..ބޭނުމަކީ ގައުމު ހަލަބޮލިކޮށް ފިތުނަ އުފެއްދުން\nދިވެހި ގައުމު ކުރިއައް\nއެފަކީރު ދެން ފަހެ ކުރާނީ އިތުރު ކޮން ކަމެއް؟\nގައުމު ދަވާލީމާ ހުންނާނީ ހުރިހާ ކަމެއްވެފާ


Aailaaehge hatharu meehun maraalee muslimunnah veethee\nކެނެޑާގެ އާއިލާއެއްގެ ހަތަރު މީހުން މަރާލީ މުސްލިމުންނަށް ވީތީ\nހަތަރު މީހުންގެ ޖަނާޒާގައި އެތައް ހާސް މުސްލިމުން ބައިވެރިވި\nމުސްލިމުންނަށް ވީތީ މަރާލި ހަތަރު މީހުން\nކެނެޑާގެ އާއިލާއެއްގެ ހަތަރު މީހުން މި މަހުގެ ހަތް ވަނަ ދުވަހު ވަނީ މަރާލާފަ އެވެ. އެމީހުންގެ ހަމައެކަނި ކުށަކީ މުސްލިމުންނަށް ވުމެވެ. އެ އާއިލާގެ މީހުން މަރާލާފައި ވަނީ މަގުމަތިން ހިނގާފައި ވަނިކޮށް ބޮޑު ޓްރަކެއް އެމީހުންގެ ގައިގައި ޖައްސައި އެމީހުން ގައިމަތިން ގޮސްގެންނެވެ.\nކެނެޑާ ފުލުހުން ބުނެފައި ވަނީ މިއީ އިސްލާމް ދީނަށް ނަފުރަތުކުރާ މީހަކު ގަސްތުގައި ކުރި ކަމެއް ކަމަށެވެ.\nއަދި މިއީ މުސްލިމުންނަށް ވީތީ މި އާއިލާދެކެ ރުޅިއައިސްފައިވާ މި މީހާ ދުރާލާ ވަރަށް ފުރިހަމައަށް ރާވައިގެން ހިންގި އަމަލެއް ކަމަށް ވެސް ފުލުހުން ބުނެފައި ވެއެވެ. އަދި މަރުވި އެންމެންގެ ކުށަކީ ހަމައެކަނި އެމީހުން މުސްލިމުންނަށް ވުން ކަމަށް ކެނެޑާ ފުލުހުން ވަނީ ޔަގީން ކޮށްދީފަ އެވެ.\nމި މީހުން ގަސްތުގައި މަރާލިކަމުގެ ކުށުގައި ހައްޔަރު ކޮށްފައި ވަނީ އުމުރުން 20 އަހަރުގެ ކެނެޑާ މީހެއް ކަމަށްވާ ނަތަނިއަލް ވެލްޓްމަން އެވެ. އޭނާ ދުއްވި ޓްރަކް ބާރު ސްޕީޑުގައި އައިގޮތަށް އައިސް އެ އާއިލާގެ މީހުންގެ ގައިގައި ޖައްސައި އެމީހުންގެ މަތިންލާފައި ހަމަ އެ ބާރު ސްޕީޑުގައި ދިޔައީ ކަމަށް މަންޒަރު ދުށް މީހުން ފުލުހުންނަށް މައުލޫމާތު ދީފައި ވެއެވެ.\nފުލުހުން ބުނެފައިވާ ގޮތުގައި މަރުވީ 77 އަހަރާއި 44 އަހަރުގެ ދެ އަންހެނުންނާއި 46 އަހަރުގެ ފިރިހެނަކާއި 15 އަހަރުގެ އަންހެންކުއްޖެކެވެ. އެމީހުންނާއެކު ހިނގާފައި ދިޔަ ނުވަ އަހަރުގެ ކުޑަ ފިރިހެންކުއްޖަކަށް ބޮޑެތި އަނިޔާތަކެއް ލިބިފައި ވިޔަސް އޭނާގެ ފުރާނަ ވަނީ ސަލާމަތްވެފަ އެވެ.\nމިއީ 2017 ވަނަ އަހަރު އެ ގައުމުގެ ކިއުބޭ ސިޓީގައި ހުންނަ މިސްކިތެއްގައި ނަމާދުކުރަން ތިބި ބަޔަކަށް ބަޑިން ހަމަލާ ދީ އޭގެ ތެރެއިން ހަ މީހަކު ޝަހީދުކޮށްލުމުގެ ހާދިސާއަށް ފަހު ކެނެޑާގައި މުސްލިމުންނާ ދެކޮޅަށް ހިންގި އެންމެ ބޮޑު ގަތުލުއާއްމެވެ. މަރުވި މީހުންގެ އެކުވެރިއެއް ކަމަށްވާ ޒާހިދު ޚާން ބުނި ގޮތުގައި އެއް އާއިލާއެއްގެ ތިން ޖެނެރޭޝަނެއްގެ މީހުން މި ހަމަލައިގައި މަރުވި ކަމަށެވެ. އެއީ މާމައަކާއި މާމަގެ ފިރިހެން ދަރިފުޅު އަދި ދަރިފުޅުގެ އަންހެނުންނާއި އެ ދެމަފިރިންގެ އަންހެން ދަރިފުޅެކެވެ. ސަލާމަތްވީ އެމީހުންގެ ފިރިހެން ދަރިފުޅު އެކަންޏެވެ.\nއާއިލާގެ އިސް މީހަކަށް ހުރީ 77 އަހަރުގެ މާމަ އެވެ. މާމަގެ ދަރިފުޅަކީ 46 އަހަރުގެ ސަލްމާން އަފްޒަލް އެވެ. ސަލްމާނަކީ ފިޒިއޮތެރަޕިސްޓެކެވެ. އޭނާގެ އަންހެނުން މަދީނާއަކީ ސިވިލް އިންޖިނިއަރިންގެ ރޮނގުން ޕީއެޗްޑީ ހާސިލުކުރަން ކިޔަވަމުންދިޔަ މީހެކެވެ. އެމީހުންގެ ދެ ދަރިންނަކީ ވެސް އެ ކުދިން ކިޔަވާ ސްކޫލްތަކުގައި ރަން ވަނަތައް ހޯދަމުންދިޔަ ވަރަށް ތޫނުފިލި ދެބެންނެވެ.\nއެ އާއިލާއަކީ މީގެ 14 ވަރަކަށް އަހަރު ކުރިން ޕާކިސްތާނުން ކެނެޑާއަށް ހިޖުރަ ކޮށްފައިވާ އާއިލާއެއް ކަމަށާއި އެމީހުންނަކީ އެހިސާބުގަނޑުގައި ހުންނަ ލަންޑަން މުސްލިމް މިސްކިތުގެ މެމްބަރުން ކަމަށް ވެސް ޒާހިދު ބުންޏެވެ. އަދި އެ އާއިލާގެ މީހުންނަކީ ވަރަށް ދީލަތި އެހާމެ އާދައިގެ މަޑުމައިތިރި ދިރިއުޅުމެއް އުޅެމުންދިޔަ ބައެއް ކަމަށް ވެސް އާއިލާގެ އެކުވެރިޔާ ބުންޏެވެ.\nޓްރަކުން ޖެއްސި ދުވަހު އާއިލާގެ އެންމެން ނުކުމެ އުޅުނީ ކަސްރަތުކުރަން ހިނގާލާށެވެ.\n"ކޮންމެ ދުވަހަކުވެސް ކަސްރަތުކުރަން ހިނގާލަން އެ އާއިލާގެ އެންމެން ނުކުންނާނެ. އެ ދުވަހުވެސް ނުކުތީ އެ އާދައިގެ މަތިން،" ޒާހިދު ބުންޏެވެ.\nކުށްވެރިޔަކާ ވައްތަރުކަމުން ފަސް ފަހަރު ހައްޔަރުކޮށްފި


WAMCO muvazzafeh ge boluga kuni kothalhun jehumah fahu filaifi - vNews.mv\nކުނިކޮތަޅުގެ ހަމަލާ އަމާޒުވި ވެމްކޯގެ މުވައްޒަފު - ފޮޓޯ: ސޯޝަލް މީޑިއާ\nވެމްކޯ މުވައްޒަފެއްގެ ބޮލުގައި މީހަކު ކުނިކޮތަޅުން ޖެހި މައްސަލައެއް ފުލުހުން ބަލަން ފަށައިފި\nސައިފް އަޒްހަރު Male' | 19 November 2019, 23:07\nމާލޭގައި ކުނިއުކާލުމުގެ މަސައްކަތުގައި އުޅުނު ވެމްކޯގެ މުވައްޒަފެއްގެ ބޮލުގައި މީހަކު ކުނިކޮތަޅުން ޖެހި މައްސަލަ ފުލުހުން ބަލަން ފަށައިފިއެވެ.\nފުލުހުން ބުނެފައިވަނީ، މިކަން ހިނގާފައިވަނީ މިރޭ 7:45 އެހާއިރު ކަމަށެވެ.\nމާލޭގެ ފަނޑިޔާރު މަގުގައި ހުންނަ ގެއަކުން ކުނި ހިފައިގެން ނުކުތް ފިރިހެނަކު ވެމްކޯގެ މުވައްޒަފުގެ ބޮލުގައި ކުނިކޮތަޅުން ޖަހާފައިވަނީ، އެ ގެއަކީ ވެމްކޯގައި ރަޖިސްޓަރީ ކޮށްފައިވާ ގެއަކަށްނުވާތީ ވެހިކަލްއަށް ކުނި ނޭޅޭނޭކަމަށް މުވައްޒަފު ބުނުމުން ކަމަށް ވެއެވެ.\nކުނި ކޮތަޅުން ޖެހުމަށްފަހު އެމީހާވަނީ ފިލާފައެވެ.\n"ނޮވެމްބަރ 19 ވަނަ ދުވަހުގެ 19:45 އެހައިރު ފަނޑިޔާރު މަގުގައި ހުރި ގެއަކުން ނުކުތް ފިރިހެނަކު (ވެމްކޯގައި ރަޖިސްޓަރީ ނުކޮށް) ވެމްކޯގެ ވެހިކަލްއަށް ކުނި އަޅަން އުޅުމުން، އެކަން ނުކުރާން އެތާހުރި ވެމްކޯގެ މުވައްޒަފެއް ބުނުމުން، އެމީހާ ކުނި ކޮތަޅުން ވެމްކޯ މުފައްޒަފުގެ ބޮލުގައި ޖެހުމަށްފަހު ދިޔަ މައްސަލައެއް ފުލުހުންނަށް ހުށަހަޅާފައިވޭ. މިމައްސަލަ ފުލުހުން ދަނީ ބަލަމުން"\nމިކަންކުރި މީހާގެ ނަމެއް، އަދި އެމީހާ ކުނިކޮތަޅު ހިފައިގެން ނުކުތީ ފަނޑިޔާރު މަގުގެ ކޮން ގެއަކުންކަމެއް ފުލުހުން ހާމަކޮށްފައެއް ނުވެއެވެ.\nކުނިކޮތަޅުގެ ހަމަލާ އަމާޒުވީ ވެމްކޯ މުވައްޒަފުގެ ފޮޓޯތައް ސޯޝަލް މީޑިއާގައި ދައުރުވަމުން އެބަދެއެވެ. ފޮޓޯއިން ފެންނަ ގޮތުގައި ހަމަލާ އަމާޒުވި މުވައްފަކީ އުމުރުން ދުވަސްވީ މީހެކެވެ.\nވެމްކޯ މުވައްޒަފުގެ ބޮލުގައި ޖެހުމުގެ ސަބަބުން ކުނިކޮތަޅު ފަޅައިގެންގޮސް މަގުމައްޗަށް ކުނިތައް ވިއްސައިގެންގޮސްފައި - ފޮޓޯ: ސޯޝަލް މީޑިއާ\nއަދި އޭނާގެ ބޮލުގައި ޖެހުމުގެ ސަބަބުން ކުނިކޮތަޅު ފަޅައިގެންގޮސް މަގުމައްޗަށް ކުނިތައް ވިއްސައިގެން ގޮސްފައިވާ މަންޒަރު ފެންނަ ފޮޓޯތައްވެސް ދައުރުވަމުން އެބަދެއެވެ.\nމިއީ، މާލޭގައި ކުނި އުކާލުމުގެ މަސައްކަތުގައި އުޅެނިކޮށް ވެމްކޯގެ މުވައްޒަފަކަށް މިބާވަތުގެ ހަމަލާއެއް އަމާޒުވި ފުރަތަމަ ފަހަރެއް ނޫނެވެ. މީގެކުރިންވެސް މީހަކުވަނީ ވެމްކޯގެ މުވައްޒަފެއްގެ ގައިގައި މަގުމަތިން ތަޅައިގެންގައެވެ. ފުލުހުން ފަހުންވަނީ އެމީހާ ހައްޔަރުވެސް ކޮށްފައެވެ.\nވެމްކޯގެ ކުނިނަގާ މުވައްޒަފުންނަށް ސޭފްޓީ ނުދެއްވަނީތޯ ؟\nމިފަދަކަންތައްކުރުމަކީ ކަމުގެމުހިއްމުކަމަށްބަލާއިރުގަޔާއި ތިމާގެ ރިސިޕްލިންދައްކަމުން ކުރާކަންތައްތަކެވެ.\nވަރަށް ދެރަވަރު ކަމެއްތީ. ތިޔަކަހަލަ ކަންކަން ކުރާމީހުންނަށް ދެވެންއޮތް އެންމެ ބޮޑު އަދަބެއްދިނުމަށް ގޮވާލަން!


Rohitge Khatron Ke khiladi 11 ah thayaaruvanee | Mihaaru\nރޯހިތުގެ "ޚަތުރޯން ކޭ ކިލާޅީ 11" އަށް ތައްޔާރުވަނީ\n"ޚަތުރޯން ކޭ ކިލާޅީ 11" ގެނެސްދޭނެ ކަމަށް ބެލެވެނީ އަންނަ އަހަރުގެ ކުރީކޮޅު\n26 ފެބުރުއަރީ 2021 - 08:26\nބޮލީވުޑްގެ ކާމިޔާބު ޑައިރެކްޓަރު ރޯހިތު ޝެޓީ ހޯސްޓްކުރާ ކަލާޒް ޗެނެލްގެ ސްޓަންޓް ޝޯ "ޚަތުރޯން ކޭ ކިލާޅީ" ގެ 11 ވަނަ ސީޒަނަށް ތައްޔާރުވާން ފަށައިފި އެވެ.\nމިދިޔަ އަހަރު ކޮވިޑް-19 ގެ ބަލިމަޑުކަމާ ހެދި ޝޯ ނުގެނެސްދެވުނަސް އަންނަ އަހަރުގެ ކުރީކޮޅު ގެނެސްދޭން 11 ވަނަ ސީޒަންގެ މަސައްކަތްތައް ފެށުމަށް ކަލާޒް އިން ވަރަށް ބޮޑަށް ތައްޔާރީތައް ވަމުން އަންނަ ކަމަށް މީޑިއާތަކުން ބުންޏެވެ. "ޚަތުރޯން ކޭ ކިލާޅީ" އަބަދު ވެސް ޝޫޓްކުރަނީ ބޭރު ގައުމެއްގައި ކަމަށްވާތީ އާ ސީޒަން ޝޫޓްކުރާނެ ގައުމެއް ވެސް ވަރަށް އަވަހަށް ނިންމާނެ އެވެ. އަދި އަންނަ މެއި ހިސާބުގައި ޝޫޓިން ފަށާނެ ކަމަށް ބައެއް މީޑިއާތަކުން ބުންޏެވެ.\nމި ފަހަރު ގައުމެއް ހޮވަން ޖެހެނީ ކޮވިޑްގެ ރައްކާތެރި ކަމަށް ވަރަށް ބޮޑަށް ބަލާފައި ކަމަށްވާތީ ގައުމެއް ހޮވުމުގައި ބަލީގެ ހާލަތު އޮތް މިންވަރާއި އެ ގައުމެއްގައި ޝޯ ޝޫޓްކުރަން ފަސޭހަ ގައުމަކަށް އިސްކަން ދޭނެ އެވެ.\nރޯހިތު މި ވަގުތު އަންނަނީ ރަންވީރު ސިންގްއާ އެކު ފިލްމު "ސާކަސް" ގެ މަސައްކަތްކުރަމުންނެވެ. ރިޕޯޓްތައް ބުނާ ގޮތުން އެ ފިލްމު މި އަހަރުގެ ޑިސެމްބަރު 31 ގައި ރިލީޒްކުރާނެ އެވެ.\n"ޚަތުރޯން ކޭ ކިލާޅީ" އަކީ އެމެރިކާގެ ޝޯ "ފިއާ ފެކްޓާ" ގެ އިންޑިއާގެ ވާޝަނެވެ. މީގެ 10 ސީޒަން މިހާތަނަށް ގެނެސްދިން އިރު ރޯހިތު ފަސް ސީޒަން ހޯސްޓްކޮށްފައިވެ އެވެ. އެއީ 2014، 2015، 2017، 2019 އަދި 2020 އެވެ.\nA post shared by KhatronKeKhiladi10 (@khatronkkhiladi10)\n"ޚަތުރޯން ކޭ ކިލާޅީ" ހޯސްޓްކުރި މީހުންގެ ތެރޭގައި އަކްޝޭ ކުމާރާއި ޕްރިޔަންކާ ޗޯޕްޅާ އަދި އަރުޖުން ކަޕޫރް ހިމެނެ އެވެ. އަކްޝޭ ދެ ސީޒަނެއް ހޯސްޓްކުރި އެވެ. އެއީ 2008 ގައި ގެނެސްދިން ޝޯގެ ފުރަތަމަ ސީޒަނާ އެކީގަ އެވެ.\nމި ޝޯ އަކީ އިންޑިއާގެ މަޝްހޫރު ސެލެބްރިޓީން ބައިވެރިކޮށްގެން ގެނެސްދޭ ޝޯއެކެވެ.\n"ޚަތުރޯން ކޭ ކިލާޅީ 10" ކާމިޔާބުކުރީ ޓީވީ ބަތަލާ ކަރިޝްމާ ތައްނާ އެވެ.\nއެ ސީޒަން ނިންމާލައި ކަލާޒް އިން މިދިޔަ އަހަރު "ޚަތުރޯން ކޭ ކިލާޅީ: މޭޑް އިންޑިއާ" ގެ ނަމުގައި ވެސް ޝޯއެއް ގެނެސްދިނެވެ. ޓީވީ ބަތަލާ ނިއާ ޝަރުމާ ކާމިޔާބުކުރި ޝޯ ހޯސްޓްކުރީ ފަރާ ޚާނާއި ރޯހިތެވެ.\nބޮލީވުޑް އިންޑިއާ ޓީވީ ޝޯ ރިއަލިޓީ ޝޯ ކަލާޒް ޗެނަލް ސެލެބްރިޓީން\nރާއްޖޭ ގަ (އައްޑޫ) ރަނގަޅުވާނެ ތިޔަ ސޯ ހޯސްޓް ކުރަން ލޮލް


"Hum Dil De Chuke Sanam"ge hageegee haadhisaaeh\n"ހަމް ދިލް ދޭ ޗުކޭ ސަނަމް"ގެ ހަގީގީ ހާދިސާއެއް\nއައިޝްވަރިޔާ އާއި ސަލްމާން "ހަމް ދިލް ދޭ ޗުކޭ ސަނަމް"ގެ މަންޒަރެއްގައި\nހިންދީ ފިލްމު ބަލާ މީހުންގެ މެދުގައި 1999 ގައި ރިލީޒްކުރި "ހަމް ދިލް ދޭ ޗުކޭ ސަނަމް" ވަރަށް މަގްބޫލު ވެފައި ވެއެވެ. އެ ފިލްމުގައި އަޖޭ ދޭވްގަން އޭނާގެ އަންހެނުން ބޭރު ގައުމެއްގައި ހުރި އޭނާގެ ލޯބިވެރިޔާ ކައިރިއަށް ގޮވައިގެން ދެއެވެ. އަދި ދެ ލޯބިވެރިންގެ ގުޅުވަން މަސައްކަތް ކުރެ އެވެ. އެ ލޯބިވެރިޔާގެ ރޯލު ފިލްމުގައި ކުޅުނީ ސަލްމާން ހާނެވެ.\nމިފަދަ ހަގީގީ ހާދިސާއެއް އިންޑިޔާގެ ބިހާރުގައި ދާދިފަހުން ވަނީ ހިނގާފަ އެވެ. އަންހެނުންގެ ލޯބިވެރިޔާ އާއި އަންހެނުންނާ ކައިވެނި ކޮށްދޭން ފިރިމީހާ މަސައްކަތް ކުރީ އެވެ.\nސަޕްނާ ކުމާރީ ކިޔާ މި އަންހެންމީހާ އަކީ ކަގާރިއާ އަވަށުގެ މީހެކެވެ. އުއްތަމް މަންޑަލް ކިޔާ މީހަކާ ސަޕްނާ ކައިވެނިކުރީ 2014 ގައެވެ. އަދި އުއްތަމް އާއި ސަޕްނާ އަށް ދެ ދަރިން ވެސް ލިބިފައި ވެއެވެ. ނަމަވެސް ރާޖޫ ކިޔާ މީހަކު ދެކެ ފަހުން ސަޕްނާ އަށް ލޯބި ވެވުނީ އެވެ. ރާޖޫ އަކީ ވެސް އެ ސަރަހައްދުގައި ދިރިއުޅޭ މީހެކެވެ.\nއުއްތަމް އަށް އޭނާގެ އަންހެނުންނާއި ރާޖޫ ލޯބީގެ ގޮތުން ގުޅިގެން އުޅޭކަން އެނގުމުން ފުރަތަމައިނުން މިކަމާ ވަރަށް ރުޅިއައެވެ. އަދި ސަޕްނާ އާ ދެމީހުން ވަރަށް ގަދަޔަށް އަރާރުން ވެސް ވިއެވެ. ނަމަވެސް ފިރިމީހާ އާ މައްސަލަ ޖެހުނަސް ސަޕްނާ އާއި ރާޖޫގެ ލޯބި ދުވަހެއް ދުވަހަކަށް ދިޔައީ ވަރުގަދަ ވަމުންނެވެ. ސަޕްނާގެ މައިންބަފައިންނާއި އޭނާގެ ފިރިމީހާގެ މައިންބަފައިން ވެސް ސަޕްނާ އަށް ވިސްނައިދޭން ވަރަށް މަސައްކަތް ކުރި އެވެ. ނަމަވެސް ރާޖޫގެ ލޯބީގައި އޭނާ ޖެހިފައިވާލެއް ވަރުގަދަކަމުން އެކަކު ދެއްކި ވާހަކައެއް ވެސް އަޑެއް ނޭހި އެވެ.\nސަޕްނާ އާއި ރާޖޫ ވަކި ނުކުރެވޭނެކަން އުއްތަމް އަށް އެންމެ ފަހުން ޔަގީންވުމުން އެ ދެ މީހުން ގުޅުވަން އޭނާ އިސްނަގައިގެން މަސައްކަތް ފެށީ އެވެ.\n"އަހަރެން ދުވަސްކޮޅެއް ވަންދެން ވަރަށް ރުޅިއައިސްގެން އަދި ދެރަވެގެން އުޅުނިން. ދެން ފަހުން ވިސްނީ މި މައްސަލަ ހައްލުކުރާނެ ގޮތެއް. އަހަރެން މިހެން ނުހެދިނަމަ ތިން މީހެއްގެ ދިރިއުޅުން މުޅިން ބަރުބާދުވީސް. އަހަރެންނަށް ފެނުނު އެންމެ ރަނގަޅަކަށް މިކަން މި ނިންމީ. އޭރުން ހުރިހާ މީހުންނަށް ވެސް އުފަލުގައި އުޅެވޭނެ އެއްނު،" އުއްތަމު ބުންޏެވެ.\nއުއްތަމު ވަނީ ސަޕްނާ ވަރިކޮށް ރާޖޫ އާއި ސަޕްނާގެ ކައިވެނި ކޮށްދީފަ އެވެ. މި ކައިވެނީގެ ރަސްމިއްޔާތު އޮތީ ފައްޅިއެއްގައި އުއްތަމުގެ އާއިލާގެ މެމްބަރުންގެ ކުރިމަތީގަ އެވެ. މިއީ އާދަޔާޚިލާފު ގޮތަކަށް ކުރެވޭ ކައިވެންޏަކަށް ވާތީ މި މަންޒަރު ބަލަން އެ ފައްޅި ކައިރިއަށް ކައިރިއަވަށްތަކުގެ މީހުން ވެސް ޖަމާވި އެވެ.\nކައިވެނިކޮށްދިނުމަށްފަހު އުއްތަމު ވަނީ އަލަތު ކައިވެނީގެ ދެމަފިރިންނަށް ހެޔޮ ދުއާ ކޮށްފަ އެވެ.\nއުއްތަމު ބުނީ އޭނާ އާއި ސަޕްނާ އަށް ލިބިފައި ތިބި ދެ ދަރިން ބެލުމުގެ ޒިންމާ ވެސް ސަޕްނާ ނުނެގި ކަމަށެވެ. އެހެންވެ ދެ ދަރިންނާ ވެސް އޭނާ ހަވާލުވެފައި ރާޖޫ އާއެކު ސަޕްނާ ފޮނުވާލީ އެވެ.\nއިންޑިއާ ސަލްމާން ހާން އައިޝްވާރިޔާ ރާއީ + ވަރި ކައިވެނި އަޖޭ ދޭވްގަން\n25 ފަހަރު ގެއިން ފިލިޔަސް އަނބިމީހާ ބޭނުން


Dhivehin Ge Namugai Bidheyseen Kuraa Viyafaari Huhtuvaa Bill Fass Koffi - Vaguthu\nލޯކަލް މާރުކޭޓުތެރެއިން - ވަގުތު އިމޭޖަސް: އިބްރާހިމް ޝާބިލް\nދިވެހިންގެ ނަމުގައި ވިޔަފާރިތައް ރަޖިސްޓްރީ ކޮށްގެން ބިދޭސީން ކުރަމުން އަންނަ ވިޔަފާރި ހުއްޓުވަން ސަރުކާރުން ހުށަހެޅި ބިލު މިއަދު ފާސްކޮށްފިއެވެ.\nސަރުކާރުގެ ފަރާތުން އެބިލު މަޖިލީހަށް ހުށަހަޅާފައިވަނީ ރައްޔިތުންގެ މަޖިލީހުގެ ކުރެންދޫ ދާއިރާގެ އެމްޑީޕީ މެމްބަރު އަބްދުލްޣަނީ އަބްދުލް ހަކީމް އެވެ. ސަރުކާރުން އެ ބިލު ހުށަހެޅި އެއް މަގުސަދު ކަމަށް ބިލުގައި ބުނެފައި އޮތީ ދިވެއްސަކު ނިވާފަތްގަނޑަކަށް ވެ ތިބެ ކުރާ ވިޔަފާރިތައް ހުއްޓުވަން ފިޔަވަޅު އެޅޭނެ އިންތިޒާމެއް ހަމަޖެއްސުމެވެ.\nމަޖިލީހުގެ 53 މެމްބަރުންގެ އިއްތިފާގުން މި ބިލު ފާސްކޮށްފައިވަނީ މަޖިލީހުގެ އިގްތިސާދީ ކޮމިޓީން ގެނެސްފައިވާ ބަދަލުތަކާއި އެކުއެވެ. އެގޮތުން ވިޔަފާރި ހިންގަން ހަވާލުކުރާ ފަރާތަކީ ދިވެއްސަކަށް ވުން ލާޒިމު ކުރުމާއި ވިޔަފާރިއެއްގައި ބިދޭސީން ޝާމިލުވާ ކަމަށް ރަޖިސްޓްރާ އޮފް ކޮމްޕެނީސް އަށް ގަބޫލު ކުރެވިއްޖެ ނަމަ ވިޔަފާރީގެ ހުއްދަ ބާތިލު ކުރެވޭ ގޮތަށް ހެދުމެވެ.\nވިޔަފާރި ހިންގަން ހަވާލުކުރާ ފަރާތަކީ ދިވެއްސެއްކަން ކަށަވަރު ކުރަން، އަމިއްލަަ ފަރުދުންގެ ވިޔަފާރީގެ ގާނޫނުގެ (15) ވަނަ މާއްދާގެ (ނ)ގެ ފަހަތަށް އިތުރު ކުރަން ނިންމި (ރ)ގެ (1) ވަނަ ނަންބަރުގައި ބުނެފައިވަނީ ވިޔަފާރި ހިންގަން ހަވާލުކުރާ ފަރާތަކީ އުމުރުން 18 އަހަރު ވެފައިވާ ދިވެއްސަކަށް ވާން ޖެހޭނެ ކަމަށެވެ.\nއަދި ބިދޭސީން ޝާމިލުވާ ކަމަށް ބެލެވޭ ހާލަތުގެ ވިޔަފާރީގެ ރަޖިސްޓްރީ ބާތިލު ކުރުމުގެ ބާރު ރަޖިސްޓްރާއަށް ދޭން ގާނޫނުގެ 12 ވަނަ މާއްދާގެ (ހ)ގެ ދެވަނަ ނަމްބަރުގެ ފަހަތަށްް އިތުކުރާ ފުރަތަމަ އަކުރުގައިވާ ގޮތުން، ސީދާ ގޮތުން ނުވަތަ ނުސީދާ ގޮތުން ވެސް ބިދޭސީ ފަރާތަކަށް ވިޔަފާރީގެ މަންފާ ލިބޭ ކަމަށް އެކަށީގެންވާ ހެއްކާ އެކު ރެޖިސްޓްރާއަށް ގަބޫލުކުރެވިއްޖެ ނަަމަ ވިޔަފާރި ހުއްދަ ބާތިލުކުރެވޭނެ އެވެ.\nދިވެހިންގެ ނަމުގައި ވިޔަފާރިތައް ރަޖިސްޓްރީ ކޮށްގެން ބިދޭސީން ހިންގަމުން އަންނަ ވިޔަފާރި ހުއްޓުވާ ބިލު ފާސް ކޮށްފައިވާއިރު، އެފަދަ ގޮތަކަށް ގިނަ އަދަދެއްގެ ބިދޭސީން އަންނަނީ ފުޅާ ދާއިރާއެއްގައި ވިޔަފާރި ކުރަމުންނެވެ.\nލައިސެންސް ނެތި ބިދޭސީން ރެކްރޫޓްކޮށްފިނަމަ 50،000ރ. ގެ ޖޫރިމަނާއެއް\nބިދޭސީން ގެންނަން ޑިޕޮސިޓް ކުރި ފައިސާ ހޯދުމަށް އިތުރު ފުރުސަތެއް\nނޮވެމްބަރު 29, 2021 18:35\nވާނެ ކަމެއްނޫން. ބިދޭސީން މާގަދަ ރާއްޖެއަށް.\nނޮވެމްބަރު 29, 2021 18:54\nކައުންޓަރު ތަކުގަ ކޭޝިއަރުންނަށް ގާނޫނާ އި ގަވާއިދާ ހިލާފަ އަށް ތިބޭ ބިދޭސީން ތައް ޑިޕޯޓް ކޮށްލަނި ކޮށް މައްސަލަ ވަގުތުން ހައްލު ވި އެވެ.\nހެހެހެ ދެން ބިދޭސިމީހާއަށްދޭނީ މަހު މުސާރަ، ވަޒީފާއަކީ ބިޒިނަސް ޑިވޮލޮޕްމަންޓް އެގްޒެކްޓިވް، ސޭޓްގެ ބޮންދުގެ ނަން ބަދަލުވީ!!!\nނޮވެމްބަރު 30, 2021 04:04\nއިންޑިޔާ މީހަކު ހުރިއްޔާ ނުވާނެ ތިކަމެއް،،،\nނޮވެމްބަރު 30, 2021 08:29\nހައިރާންވެއްޖެ. ގަނޑުތަކެއް، ބޭކާރުވަގުތުތަކެއް، ޑްރާމާއެއް، އަސްލެއްނެތް،އޮއްޓަރެއްނެތް ބިލެކޭކީޔާފަ ފާސްކުރުމުން ވާނެ ހަމަ އެއްގޮތެއްނެތް... ކައުންޓަރުތަކުގައި ބިދޭސީން ތިބުން ހުއްޓުވަން މީގެ ކުރިންވެސް ކޮންމެވެސް ގަވައިދެއް ނޫނީ ޤާނޫނަށް އަކުރެއް އިތުރުކުރިޔޯލަ... ދެތިންދުވަހު ކޮންމެވެސް ބަޔަކު ނުކުމެ ބިދޭސީން ތިބޭ ކައުންޓަރުތަކުގެ ބައެއްތަންތަން ޖޫރިމަނާވެސް ކުރި ތޯއްޗެ... ހަމަ ސައިބޯނި ބޮކި.... ތަންފީޒްނުކުރެވޭ އިޚްލާސްތެރިކަން ނެތިއްޔާ ކޮންބިލެއްގެ ބޭނުމެއް ކުރެވޭނީ.... ގިނަ ވިޔަފާރިވެރިންނާއި، ވޯޓާއި، ވެރިންނާއި ގުޅުން ނުލާހިކު ބަދަހިވާނެ...


އިންޓަރނެޓްގެ ދެފަރާތް | Dhiislam | Dhiislam\nއަހުމަދު އާސިމް މާރޗް 3, 2011\nލިޔުނީ : ޢާސިމް\nދުނިޔެއަށް އަންނަމުން މިދާ ތަރައްޤީއާއި ތަހުޛީބުގެ ކުލަތައް އަޅުގަނޑުމެންގެ މިލޮބުވެތި ޖަޒީރާ ރަށްތަކަށްވެސް ކުރަންފަށައިފިއެވެ. ދުރުގައި ހުންނަމީހުން ގާތު ބުނަން ބޭނުންވާ ވާހަކަތައް ސިޓީގެ ގޮތުގައި ޕޯސްޓުކުރި ޒަމާންވަނީ، އޮޔާ ވައިގެ ތެރެއަށް ގޮސް އޮބައި ލާފައެވެ. އެއްގޮތަކަށްވެސް ގޯސްކޮށް މާނަ ނުނަންގަވާށެވެ. އަޅުގަނޑު ދަންނަވާލަން މިއުޅެނީ މިހާރުވެސް ޕޯސްޓު ޙިދުމަތް ނުލިބޭވާހަކައެއް ނޫނެވެ. އެހެންނަމަވެސް، މިހާރު އިންޓަރނެޓްގެ އެހީގައި އެޙިދުމަތް އެއަށްވުރެ އަވަހަށް ފަސޭހަކަމާއެކު ކުރެވޭ ވާހަކަ އެވެ. މި ލިޔުމުގައި އަޅުގަނޑު ބަލައިލާނީ އިންޓަރނެޓުގެ ފައިދާއާއި ގެއްލުމުގެ މައްޗަށެވެ.\nބައެއް ބޭފުޅުންނަށް ހީވެފައިވާ ގޮތުން އިންޓަރނެޓުގައި ހިމެނެނީ ހަމައެކަނި އީ- މެއިލް އާއި ޗެޓުކުރުންފަދަ ކަންކަމެވެ. އެހެންނަމަވެސް، ހަޤީގަތަކީ އިންޓަރނެޓް ބޭނުންކޮށްގެން މިއަދު، ތަފާތު އެތަށް މަސައްކަތްތަކެއް ކުރެވެމުން ދާކަމެވެ. މިގޮތުން ވީޑިއޯޗެޓްކުރުމާއި، ތަފާތު ވައްތަރުގެ ވެބްސައިޓުތަކާއި ބުލޮގުތަކުގެ އިތުރުން އިންޓަރނެޓް މެދުވެރިކޮށް ވިޔަފާރީގެ ތަފާތު ވައްތަރުގެ މުއާމަލާތްތައްވެސް ކުރެވެމުން ދާކަން ފާހަގަކުރެވެއެވެ.\nމިއަދު ދުނިޔެ މިވަނީ ގުލޯބަލައިޒް ވެފައެވެ. އެހެން ގޮތަކަށް ބުނާނަމަ ކުޑަކުޑަ އަވަށަކަށްވެފައެވެ. އެހެންކަމުން ދުނިޔޭގެ އެކިކަންކޮޅުތަކުގައި ހިނގާ ހުރިހާ ކަމެއް ވަގުތުން ވަގުތަށް ވަރަށް ފަސޭހަކަމާއެކު ބަލާލުމުގެ މަގު މިވަނީ ފަހިވެފައެވެ. އިންޓަރނެޓްގެ ސަބަބުން އަޅުގަނޑުމެންނަށް ވަރަށް ގިނަގުނަ މަންފާތަކެއް ލިބެމުންދެއެވެ. އެގޮތުން އިންޓަރނެޓުން ލިބިދޭ އެންމެ އަސާސީ ޚިދްމަތެއްކަމުގައި ބެލެވެނީ ކޮމިއުނިކޭޓް ކުރުމެވެ. މިގޮތުން އަޅުގަނޑުމެން އިންސާނުންގެ ވިސްނުމުގެ މައިމަރުކަޒަށް ޤަބޫލުކުރަން ދަތިވާ މިންވަރަށް ކޮމިއުނިކޭޓް ކުރުމުގެރޮގުން އިންޓަރނެޓްގެ ޚިދުމަތް މިވަނީ ކުރިއަރާފައެވެ.\nމީގެ އިތުރުން އިންޓަރނެޓްން ލިބޭ އަނެއް ފައިދާއަކީ ފުޅާ ދާއިރާއެއްގައި މަޢުލޫމާތު ފޯރުކޮށްދިނުމާއި ލިބިގަތުމެވެ. ދުނިޔޭގެ އެކިކަންކޮޅުތަކުގައި ކޮސްފައިވާ ދިރާސާތަކުން ދައްކާގޮތުން އެންމެ ގިނަމީހުން އިންޓަރނެޓްގެ ބޭނުންކުރަނީ މަޢުލޫމާތު ހޯދުމަށެވެ. ދެން ކޮމިއުނިކޭޓް ކުރާށެވެ. ސުކޫލުތަކާއި ކޮލެޖު އަދި ޔުނިވާސިޓީ ތަކުގެ ދަރިވަރުން އެކި ކަހަލަ ދިރާސާތަކާއި އެސެއިމެންޓުތައް ހެދުމަށްޓަކައި އިންޓަރނެޓްގެ ޙިދުމަތަ ލިބިގަނެއެވެ. އަދި ހަމަ ބީދައިން އިންސާނާ އަށް ނަފްސާނީ ގޮތުންނާއި ޖިސްމާނީގޮތުން ދިމާވެފައިވާ ތަފާތު ހާދީސާތަކުގެ ސަބަބުން ލިބިފައިވާ ގެއްލުންތަކުން ސަލާމަތްވާނެ ގޮތުގެ މަޢުލޫމާތު އިންޓެނެޓްގެ އެހީގައި ހޯދައެވެ. އެއްބައިފަހަރަށް ޗެޓް ރޫމްތަކުގެ އެހީގައެވެ. އަނެއްބައިފަހަރަށް އެފަދަ ނަފްސާނީ ޢިލްމުވެރިންނާއި ޑޮކްޓަރުންގެ އަމިއްލަ ބުލަގުތަކުގެ އެހީގައި އެ މަޢުލޫމާތު ހޯދައެވެ. ތަފާތު ފިލްމުތައް ބަލައިލުމުގެ ފުރުޞަތާއި ގޭމްތައް ކުޅުމުގެ ފުރުޞަތު އިންޓަރނެޓްގެ ޒަރިއްޔާއިން ލިބެއެވެ.\nއިންޓަރނެޓްގެ ޒަރިއްޔާއިން އަޅުގަނޑުމެންނަށް މަންފާތަކެއް ޙާޞިލުކުރެވުނުކަމުގައި ވިޔަސް މިފަދަ ވަޞީލަތެއް ބޭނުން ކުރުމުގައި ވިސްނާލަން ޖެހޭ ކަންތައްތައް ހުންނާނެކަން ޔަޤީނެވެ. ފުރަތަމަ އަޅުގަނޑު ނަޒަރު ހިންގާލާނީ މުޢާޞަލާތު ކުރުމުގައި ފިކުރު ހިންގާލަންވީ ބައެއް ކަންކަމަށެވެ. މިޒަމާނަކީ ބުލެކްމެއިލް ކުރުމުގައި ވަރަށް ބޮޑަށް ކުރިއަރާފައިވާ ޒަމާނެކެވެ. އެހެންކަމުން ދައްކާވާހަކަތައް ވަރަށް ވިސްނާފައި ނޫނީ ނުދެއްކުމާއި، އިންޓަރނެޓް ބޭނުންކޮށްގެން ވިޔަފާރި ކުރުމުގައި ތިމާގެ ނަމާއި އެޑްރެހާ އައިޑީކާޑު ނަމްބަރ އަދި ކްރެޑިޓް ކާރޑް ނަމްބަރ ބޭނުންކޮށްގެން ތަފާތު މާލީ ގެއްލުންތައް ދީފައިވާކަން ފާހަގަ ކުރެވެއެވެ. މިގޮތުން ތިމާގެ މެއިލްއަށް އަންނަ ފާޑުފާޑުގެ މެއިލްތަކުގައި ހުންނަ ލިޔުންތައް ކިޔާފައި އެފަދަ ބޮޑުއަދަދެއް ހޯދުމަށް ކުރެޑިޓް ކާޑުގެ ނަމްބަރ ދޭކަން ފާހަގަކުރެވެއެވެ. އަދި ތަފާތު މެއިލްތަކުގެ ޒަރިއްޔާއިން ވައިރަސްތައް ފޮނުވުމަކީ ވެސް އިންޓަރނެޓް ބޭނުންކުރާ ބައެއް ފަރާތްތަކުން ކުރަމުން އަންނަ ވަރަށް ވިޔާނުދާ ޢަމަލެކެވެ. އެހެންކަމުން މިފަދަ މެއިލްތަކަށް ސަމާލުވުމަކީ ވަރަށް މުހިންމުކަމެކެވެ.\nއިންޓަރނެޓް އަޅުގަނޑުމެންގެ ދަރިން ނުވަތަ ބެލުމުގެ ދަށުގައިވާ ކުދިން ބޭނުންކުރަމުންދާނަމަ އެކުދިން ބޭނުންކުރަމުންދާ ސައިޓުތަކާއި އެހެނިހެންވެސް އިންޓަރނެޓްގެ ހިދުމަތްތައް ބަލޭނެ ނިޒާމެއް ހަމަޖައްސާފައި އޮތުމަކީ ވަރަށް ބޭނުންތެރިކަމެކެވެ. އެހެނީ އިންޓަރނެޓުގެ އެހީގައި، ކުދިން ކިޑްނެޕް ކުރުމާއި ޖިންސީގޯނާ ތަކާވެސް ކުރިމަތިލާން ޖެހިފައި އެބަހުއްޓެވެ.\nކުރިންވެސް އަޅުގަނޑު ދަންނަވާލިފަދައިން އެންމެ ގިނަބަޔަކު ނެޓްގެ ޒަރިއްޔާއިން ލިބިގަންނަ ޚިދުމަތަކީ މަޢުލޫމާތު ހޯދުމެވެ. މަޢުލޫމާތު ހޯދުމުގައި އަޅުގަނޑުމެން އެންމެވެސް ވިސްނަންޖެހޭ ކަންތައްތަކެއް އެބަހުއްޓެވެ. އަޅުގަނޑުމެންނަކީ ސައްތައިން ސައްތަމުސްލިމް ގައިމެއްގެ މުސްލިމުންނަށް ވީހިނދު، މަޢުލޫމާތުތައް ނެގުމުގައި ހާއްޞަކޮށް ދީނީ މަޢުލޫމާތުތައް ނެގުމުގައި އެއީ ކިހާވަރެއްގެ ޞައްޙަމަޢުލޫމާތެއްތޯ ޔަޤީން ކުރަން ޖެހެއެވެ. އިސްލާމްދީން ހަލާކުރުމަށްޓަކައި ހުޅަނގުން މިހާރު ކުރަމުން ގެންދާ އެއް ހަނގުރާމައަކީ ފިކުރީ ހަނގުރަމައެވެ. އެހަނގުރާމަ ކުރުމަށްޓަކައި ބޭނުންކުރާ އެއްވަޞީލަތަކީ އިންޓަރނެޓްކަން ވިސްނާގެން ތިބުމަކީ އެފަދަ ހަނގުރާމައަކުން އަޅުގަނޑުމެންނަށް ބަލިނުވެ ސަލާމަތް ވެވޭނެ ހަމައެކަނި ގޮތެވެ.\nއަޅުގަނޑުގެ ދުޢާއަކީ އިންޓަނެޓް ބޭނުންކުރާ ހުރިހާ ފަރާތްތަކުންވެސް މިފަދަ ކަންކަމަށް ވިސްނާ މިކަން ކުރެވެން އޮތް އެންމެ ރަގަޅަކަށް ކުރުމުގެ ހެޔޮތަޢުފީޤް ﷲ އަޅަމެނަށް މެދުވެރި ކޮށްދެއްވުމެވެ.


Mathivaru futsal challenge: Mubaaraai fashaifi, Man of the...\nކުޅިވަރު - މަތިވަރު ފުޓްސަލް ޗެލެންޖު\nމަތިވަރު ފުޓްސަލް ޗެލެންޖު: މުބާރާތް ފަށައިފި، މޭން އޮފް ދަ މެޗަށް ދިނީ ހެލްމެޓް\nހުޅުވި ދެ މެޗުވެސް ޝަރަފުވެރިކޮށްދެއްވީ މިނިސްޓަރ އަލީ ވަހީދު\nކ. މާލެ 10 މެއި 2019 | ހުކުރު 18:58 4,910\nމޭން އޮފް ދަ މެޗު ކެފޭ 20 ކާގަޅާ އެސްސީގެ މުހައްމަދު ފަވާޒް (ކ) އަށް ހެލްމެޓް ދެނީ ހެލްމެޓް، ހެލްމެޓް ހަވާލުކޮށްދެއްވީ މިނިސްޓަރ އަލީ ވަހީދު (މ) އަދި ގަމު ދާއިރާގެ މެމްބަރ މުހައްމަދު ވިސާމް (ވ) - ރާއްޖެއެމްވީ\nލ. އަތޮޅު ގަމުގައި ކޮންމެ އަހަރެއްގެ ރަމަޟާން މަހު ބާއްވާ "މަތިވަރު ފުޓްސަލް ޗެލެންޖު" ފަށައި، މޭން އޮފް ދަ މެޗަށް ހެލްމެޓް ދީފިއެވެ.\nމިނިސްޓަރ އަލީ ވަހީދު ޝަރަފުވެރިކޮށްދެއްވި މި މުބާރާތުގެ ފުރަތަމަ މެޗުގައި ބައްދަލުކުރީ އެފްސީ އައުޓް ރީފް ކިންގް އާއި މުންޑޫ ޒުވާނުންގެ ޖަމިއްޔާއެވެ. މި މެޗު 1-5 ގެ ނަތީޖާއަކުން ކާމިޔާބުކުރީ މުންޑޫ ޒުވާނުންގެ ޖަމިއްޔާއެވެ.\nމެޗުގެ މޮޅު ކުޅުންތެރިޔަކަށް ހޮވުނީ މުންޑޫ ޒުވާނުންގެ ޖަމިއްޔާގެ އަހުމަދު އަބްދުލް ޝުކޫރުއެވެ. އޭނާއަށް މޭން އޮފް ދަ މެޗުގެ ގޮތުގައި ދީފައިވަނީ ހެލްމެޓެކެވެ. މި ހެލްމެޓް އަހުމަދު އަބްދުލް ޝުކޫރުއަށް ދިނީ މިނިސްޓަރ އަލީ ވަހީދުއެވެ.\nދެވަނަ މެޗުގައި ބައްދަލުކުރީ ކެފޭ 20 ކާގަޅާ އެސްސީ އާއި ސިކްސް ސެންސެސް ލާމުއެވެ. މި މެޗު 2-3 ގެ ނަތީޖާއަކުން ކާމިޔާބުކުރީ ކެފޭ 20 ކާގަޅާ އެސްސީއެވެ.\nމެޗުގެ މޮޅު ކުޅުންތެރިޔަކަށް ހޮވުނީ ކެފޭ 20 ކާގަޅާ އެސްސީގެ މުހައްމަދު ފަވާޒްއެވެ. އޭނާއަށް މޭން އޮފް ދަ މެޗުގެ ގޮތުގައި ދީފައިވަނީ ހެލްމެޓެކެވެ. މި ހެލްމެޓް މުހައްމަދު ފަވާޒްއަށް ދިނީ މިނިސްޓަރ އަލީ ވަހީދުއެވެ.\nމުބާރާތް ހަތަރު ގްރޫޕަކަށް ބަހާލައިގެން ކުރިޔަށްގެންދަން ހަމަޖެހިފައިވާއިރު، ތިން ގްރޫޕެއްގައި ފަސް ޓީމެއް ހިމެނޭނެއެވެ. އަދި ބާކީ އޮތް ގްރޫޕްގައި ހިމެނޭނީ ހަތަރު ޓީމެވެ.\nގަމު މަތިމަރަދޫ ފުޓްސަލް ދަނޑުގައި ބާއްވާ މި މުބާރާތުގެ ގްރޫޕް ސްޓޭޖުގައި އެއްވަނަ އަދި ދެވަނައަށް ދާ ޓީމު ކުއާޓާ ފައިނަލަށް ދަތުރުކުރާއިރު، ކުއާޓާގެ މެޗުތައް ފެށުމަށް ހަމަޖެހިފައިވަނީ މި މަހު 19 ވަނަ ދުވަހުއެވެ. އަދި ފައިނަލް ބޭއްވުމަށް ހަމަޖެހިފައިވަނީ މި މަހުގެ 24 ވަނަ ދުވަހުއެވެ.\nމުބާރާތުގެ ގްރޫޕް އޭގައި އެފްސީ އައުޓްރީފް ކިންގް، މުންޑޫ ޒުވާނުންގެ ގުޅުން، ލާމު ބްލޫސް، އެފްއެމްއެފްސީ އަދި ޑެވިލްސް އެސްސީ ހިމެނޭއިރު، ގްރޫޕް ބީގައި ހިމެނެނީ ކާގަޅާ އެސްސީ، ސިކްސެންސަސް ލާމު، އަހަރުމެން ކަންމަތި، ފްރިކަންސް އަދި ފޮއްތޭއެވެ.\nމީގެއިތުރުން ގްރޫޕް ސީގައި ހިމެނެނީ ލާމު ބްލޫސް ޖޫނިއާ، ގޯޅި އެސްސީ، ތުނޑި އެސްސީ، އައުޓްރީފް އަދި ޑެޓްރޮއިޓްސް އެސްސީ ހިމެނޭއިރު، ގްރޫޕް ޑީގައި ހިމެނެނީ ފޮއެމަތި އެސްސީ، އަމިގޯސް އެސްސީ، ކަންމަތި އެސްސީ އަދި ކަންމަތި އެފްސީއެވެ.\nމުބާރާތުގެ ޗެމްޕިއަން ޓީމަށް 30،000 ރުފިޔާގެ ފައިސާގެ އިނާމެއް ދޭއިރު، ދެވަނަ ޓީމަށް 10،000 ރުފިޔާގެ ފައިސާގެ އިނާމެއް ދިނުމަށް ވަނީ ހަމަޖެހިފައެވެ.\nމުބާރާތުގެ އެންމެ ފަހުގެ ޗެމްޕިއަނުންނަކީ ކާގަޅާ އެސްސީއެވެ. މިދިޔަ އަހަރު އެޓީމު މުބާރާތް ކާމިޔާބުކުރީ ފައިނަލުގައި ކަންމަތިއާ ވާދަކޮށްގެންނެވެ.


Dr. Mohamed Ali: Firihenunge Sihathaamedhu\nގައިން ގަޔަށް އަރާ ބަލިތަަކާއި އެއްވަރަށް ސަމާލުވާންޖެހޭ އެހެން ބަލިތައް ވެސް ވެއެވެ. އެއީ ދިރިއުޅުމުގެ އާދަކާދައިގެ ސަބަބުން އަންނަ ބަލިތަކެވެ. މި ބަލިތައް ޖެހެނީ ދިރިއުޅުން ބައްޓަން ކުރާ ގޮތަކުންނެވެ. ކަސްރަތު ނުކުރުމާއި، ކެއިން ބުއިމުގައި ފަރުވާ ކުޑަވެގެނެވެ. އަދި ދުންފަތުގެ ބާވަތްތައް ބޭނުން ކުރުމުގެ ސަބަބުން އެކި އެކި ބަލިތައް ޖެހެން މަގުފަހިވެއެވެ.\nނެޝަނަލް ބިއުރޯ އޮފް ސްޓެޓިސްޓިކުން ބުނާ ގޮތުގައި ލައިފް އެކްސްޕެކްޓެންސީ އަށް ބަލާއިރު އަންހެނުންގެ އުމުރު ފިރިހެންނުންނަށް ވުރެ 6.7 އަހަރުގެ ފަރަގަކުން ރާއްޖޭގައި ދިގު ކަމަށް ލަފާ ކުރެވެއެވެ. އަންހެނުންގެ އުމުރު ގޮސް 85.7 އަށް ދެއެވެ. ފިރިހެނުންގެ އާންމު އުމުރަކީ 79 އެކެވެ. ފިރިހެނުންގެ އުމުރު ކުރުވުމަށް މެދުވެރިވާ ސަބަބަކީ ގައިން ގަޔަށް ނާރާ ބަލިތައް ޖެހުމުގެ ފުރުސަތު ބޮޑުވާތީ އެވެ. އަދި ލައިފްސްޓައިލާއެކު އެ މީހުނަށް ކުރިމަތިވާ ބަލިތަކެކެވެ.\nޓައިޕް2 ޑައިބެޓީސް، ލޭ މަތިވުން އަދި އާދަޔާ ހިލާފަށް ހަށިގަނޑު ބިޔަވުމުގެ ސަބަބުން ޖެހޭ ފެޓީ ލިވާ ސިންޑްރޯމާއި ކުޑަކަމުދާ ނިޒާމް އަދި ޕްރޮސްޓްރޭޓަށް ޖެހޭ ބަލިތަކާއި، މިހެންގޮސް ބޮޑު ލިސްޓެއް ވެއެވެ.\nޑރ. މުހައްމަދު އަލީ: ފިރިހެނުންގެ ސިއްހަތާބެހޭ ގޮތުން މައުލޫމާތު ދެއްވި -- ފޮޓޯ: އަވަސއް\nފިރިހެނުން ސިއްހަތާއި ބެހޭ ގޮތުން އެތެރެހަށީގެ ޑޮކްޓަރު ޑރ. މުހައްމަދު އަލީ ވިދާޅުވި ގޮތުގައި ގިނަ ބަލިތަކުގައި ފިރިހެނުންނަށް އޮތް ރިސްކް ބޮޑެވެ. ގައިން ގަޔަށް ނާރާ ބަލިތަކަށް ބަލާއިރު ޒުވާން އުމުރުގައި އަންހެނުންނާއި ބަލައި މި ފަދަ ބަލިތަކަށް ފިރިހެނުންގެ ރިސްކް ބޮޑުވެ އެވެ. ނުވަތަ ޑަބަލްވެ އެވެ. އެކަމަކު އަންހެނުން އިއްދައިން ކެޑުމުގެ ފަހުން ބަލިޖެހުމުގު ފުރުސަތު ގާތްގަނޑަކަށް އެއްވަރުވެ އެވެ.\nމިފަދަ ބަލިތަކަށް މަގުފައިވާ އެެންމެ ބޮޑު އެއް ސަބަބަކީ ފިރިހެނުން ދުންފަތުގެ އިސްތިއުމާލު ކުރާ މިންވަރު އިތުރުވުމެވެ. އެހެން ވެގެން ދުޅަހެޔޮ ހަޔާތަކަށް ފިރިހެނުން ސަމާލުވާންވީ ކަންކަން ވެސް ޑރ. މުހައްމަދު އަލީ ވިދާޅުވެ ދެއްވަ އެވެ.\nފުއްޕާމެއަށް ޖެހޭ ބަލިތައް\nސިނގިރޭޓް ދުމަކީ ފުއްޕާމޭގެ ކެންސަރު އިތުރުން އެހެން ބަލިތަކަށް ހުޅުވޭ ދޮރެއް\nކްރޮނިކް އޮބްސްޓްރަކްޓިވް ޕަލްމޮނަރީ ޑިޒީސަޒް (ސީއޯޕީޑީ) އަކީ ނޭވާލުމުގެ ނިޒާމަށް ޖެހޭ ބަލިތަކުގެ ތެރެއިން ދިގު މުއްދަތެެއްގައި އުޅެން ޖެހޭ ބައްޔެކެެވެ. މި ބަލީގެ ސަބަބުން ނޭވާލާން އުނދަގޫ ވެއެވެ. ދުންފަތުގެ އިސްތިއުމާލު ކުރާނަމަ މި ބަލި ޖެހުމުގު ފުރުސަތު ބޮޑުވާ އިރު ފުރަތަމަ ކޮޅު ހެނދުނު ހޭލާއިރު ކެއްސުން އަދި އަރިދަފުސް އައުމަކީ ނިޝާނެކެވެ.\n"ނޭވާލަން އުދަނގޫވުން، ނޭވާ ލާ ހޮޅިތައް ފިތޭ ގޮތްވުން. އޮކްސިޖަން ވަންނަ ވަރު މަދީ. ދިވެހި ފިރިހެނުންނަށް މި ބަލި ޖެހުމުގެ ފުރުސަތު ބޮޑު ވަނީ ދުންފަތް ބޭނުންކުރާ މިންވަރު ގިނަވުމުގެ ސަބަބުން. ކުރީ ޒަމާނުގައި އަންހެނުން ވެސް ގުޑުގުޑާ އަދި ދަރު އުނދުނުން އަރާ ދުމުން ބަލި ޖެހޭ. ފިރިހެނުން ކުރާ މަސައްކަތުގެ ސަބަބުން މިސާލަކަށް ދުން އަރާ މަސައްކަތުން މި ބަލި ޖެހި ފުއްޕާމޭ އަދި ނޭވާލާ ހޮޅިތައް ދުޅަވެ ހަލާކުވާ ގޮތްވޭ" އޭނާ ވިދާޅުވި އެވެ.\nފިރިހެނުންގެ ސިއްހަތަށް ދިމާވާ ކަންކަމަށް ބަލާއިރު ޕްރޮސްޓްރޭޓް ކެންސަރަކީ ވަރަށް ސަމާލުވާން ޖެހޭ ކަމެކެވެ.\n"ޕްރޮސްޓްރޭޓަކީ ފިރިހެނުންގެ އެކަނި ހުންނަ ގުނަވަނެއް. މިއީ ކުޑަކަމުދާ ހޮޅި ވަށައިގެން ބަނޑުތެރޭ އިންނަ ގުނަވަނެއް. އުމުރު މަތިވީމާ ގިނަ ފިރިހެނުންގެ ޕްރޮސްޓްރޭޓް ދުޅަވޭ. މީގެ ސަބަބުން ކުޑަކަމުދާން އުދަނގޫވޭ ބައެއް މީހުންގެ. އަނެއްބައި މީހުންގެ އަވަސްވޭ ނޫނީ ރޭގަނޑަށް ހޭލެވޭ. އަދި ކުޑަކަމުދާ ޕްރެޝަރު ދަށްވޭ." ޑޮކްޓަރު ވިދާޅުވި އެވެ. "ޕްރޮސްޓްރޭޓް ކެންސަރަށް އުމުރުން 40 އަހަރުން މައްޗަށް ދިޔައިމަ ސްކްރީން ކުރަން ރަނގަޅު. އާއިލީ ގޮތުން ހުންނަ ނަމަ އަދި ވަރަށް ރަނގަޅު މި ސްކްރީން ކުރަން."\nދިވެހިންގެ ލައިފްސްޓައިލަށް ބަލާއިރު ދުފުމާއި ދުންފަތް ލުން މިއީ ރާއްޖޭގެ ވަރަށް އާއްމު ކަމެކެވެ. މިއީ ކޯލޯން ކެންސަރަށް ނުވަތަ ފުރަގަސް ފަރާތަށް ކެންސަރު ޖެހުމަށް މަގުފަހިވާ ކަމެކެވެ. އުމުރުން 40 އަަހަރުން މައްޗަށް ދިއުމުން ކޯލޯން ކެންސަރު ހުރިތޯ ބަލަން ސްކްރީން ކުރަން ވެއެވެ.\nބައެއް އެހެން މައްސަލަތައް\nއާއިލާއެއް ފަށާއިރު ފިރިހެނާގެ ރީޕްްރޮޑަކްޓިވް ހެލްތު ރަނގަޅަށް ހުރިތޯ ބެލުމަކީ މުހިއްމު ކަމެކެވެ. ދަރިން ހޯދުމުގެ ދިމާވާ އުނދަގޫތަކުގައި ބަލަން ޖެހެނީ އެއްވެސް އުނދަގޫ ކަމެއް ހުރޭތޯ އާއި ސްޕާމް ހުންނަ ވަރު މަދީތޯ އެވެ. އަދި އިންފެކްޝަން ހުރޭތޯ އެވެ.\nރާއްޖޭގައި އުމުރުން 40 މައްޗަށް ދިޔައި ވަރަށް ގިނަ ފިރިހެނުން ކުޑަކަމުދާ ނިޒާމްޖެހޭ ބަލިތަކުގައި ފަރުވާ ހޯދައެވެ. ޕްރޮސްޓްރޭޓްގެ މައްސަލަތައް ހުންނާތީ ޔޫރީން މައްސަލަތަކާއި ދިމާވެ އެވެ. ރާއްޖޭގައި މިއީ ވަރަށް އާއްމުކޮށް ދިމާވާ ކަމެކެވެ.\nސޮސައިޓީގައި ފިރިހެނުންނަކީ ވެސް ކަންކަމާއި ދެރަވެ މާޔޫސް ވާނެ ބައެކެވެ. އެންޒައިޓީ އަދި ޑިޕްރެޝަން އާއި ކުރިމަތިލާން ވެސް ޖެހިދާނެއެވެ. މިކަަމަކީ ފަރުވާ ހޯދަންޖެހޭ ކަމެކެވެ.\nގިނަ ވަގުތު އޮފީހުގައި އުޅޭއިރު އަދި އެއްގޮތަކަށް އިށީނދެ އިންނަ އިރު ސަމާލުވާންވީ ކަންކަން ހުރެ އެވެ.\nއެއްތަނެއްގައި އިށީނދެ އިނުމުގެ ސަބަބުން ކަނދުރާ އަދި ބުރަކަށީގެ މައްސަލަތައް ދިމާވުން\nރަނގަޅަށް ފެން ނުބޮވި ދިޔާތަކެތި ބޭނުން ނުކުރެވުމުގެ ސަބަބުން ކިޑްނީގެ ބަލިތައްޖެހުން\nވޯކްލައިފްގައި ސިނގިރޭޓް ހުއްޓާލަން ބޭނުން މީހުންނަށް މިކަން ކުރަން އުނދަގޫވުން\nފަސޭހަގޮތް ހޯދަން ކާ ހެދިކާ ތަކުން ކޮލެސްޓްރޯލް މަތިވުން\nކަސްރަތު ކުރުމަށް ވަގުތު ހޯދަން ދަތިވުން\nމުހައްމަދު ވިދާޅުވި ގޮތުގައި އެވެރޭޖްކޮށް 30 އަަަހަރުން ފެށިގެން ހަކުރުބަލި، ކޮލެސްޓްރޯލް، ލޭ މައްޗަށްދޭތޯ ބެލުމަށް ޗެކްއަޕް ކުރުމަކީ ކޮންމެ އަހަރަކު އެއް ފަހަރު ކުރުން މުހިއްމެވެ.\nރިސާޗުން ބުނާ ގޮތުގައި ފިރިހެނުންނަކީ ބައްޔެއް ކަމެއްވެއްޖެ ނަމަވެސް ސިއްހީ މާހިރެއްގެ ލަފާ ހޯދުމުގައި އަދި ސްކްރީން ކުރުމުގައި ފަސްޖެހޭ ބައެކެވެ. އަދި ގިނަ މީހުންނަކީ އަންހެނުންނާއި އަޅާއި ބަލާއިރު ގިނައިން ދުންފަތުގެ އިސްތިއުމާލު ކުރާ ބައެކެވެ. ފިރިހެނުންގެ ސިއްހަތަށް އަސަރުކުރާ ބަލިތަކަކީ ދުރާލާ ހޯދިއްޖެ ނަމަ ފަރުވާ ހޯދޭނެ ބަލިތަކެކެވެ.\nއިރުއިރުކޮޅާ އެލާމް ނިއްވާފަ ނިދުން ރަނގަޅެއް ނޫން


މާބަނޑު ދުވަސްވަރު އެކްސްރޭ ނެގުމަކީ ރައްކާތެރި ކަމެއްތަ؟ | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު އެކްސްރޭ ނެގުމަކީ ރައްކާތެރި ކަމެއްތަ؟\nގެއްލުންވާ ވަރަކަށް ރޭޑިއޭޝަނެއް ހަށިގަނޑަކަށް ނުވަދެއެވެ. އެކްސްރޭ ނަގާއިރު ހަށިގަނޑަށް ވަންނަ ރޭޑިއޭޝަން 10 ރެޑަށް ނުވަތަ އެއަށްވުރެ މައްޗަށް އަރާނަމަ ދަރިފުޅަށް ލިބޭ ގެއްލުންތަކުގެ ތެރޭގައި ސިކުޑި އުނިވުން ނުވަތަ ގަމާރުވުމާއި ލޮލުގެ ފެނުން ދަށް ކުރުން ނުވަތަ ކަނުވުން ހިމެނެއެވެ. (ނޯޓް: ރެޑަކީ ހަށިގަނޑަށް ރޭޑިއޭޝަން ވަންނަ މިންވަރު ބަލާ މިންގަނޑަށް ކިޔާ ނަމެކެވެ.) ނަމަވެސް މިއީ ކަންބޮޑުވާން ޖެހޭވަރުގެ ނުރައްކާތެރި ކަމެއްނޫނެވެ. އެއީ އާއްމުގޮތެއްގައި ނަގާ އެކްސްރޭ ތަކުން ހަށިގަނޑަށް ވަންނަ ރޭޑިއޭޝަންގެ މިންވަރު5ރެޑަށް ވުރެ މައްޗަށް ދިއުމަކީ ވަރަށް ނާދިރު ކަމެކެވެ.\nމިސާލަކަށްބަލާނަމަ މައިމީހާގެ ދަތްޕިލާގެ އެކްސްރޭއަކުން ދަރިފުޅަށް ރޭޑިއޭޝަންގެ އަސަރު ކުރާ މިންވަރަކީ 0.01މިލިރެޑެވެ. ރެޑަކީ 1000 މިލިރެޑެވެ. މާނައަކީ ދަރިފުޅަށް 1 ރެޑުގެ ރޭޑިއޭޝަނުގެ އަސަރު ކުރާނީ މައިމީހާ ދަތްޕިލާގެ އެއްލައްކަ އެކްސްރޭ ނަގައިގެންނެވެ. މޭމަތީގެ އެކްސްރޭއަކުން ދަރިފުޅަށް ރޭޑިއޭޝަނުގެ އަސަރު ކުރާމިންވަރަކީ 60 މިލިރެޑެވެ. އަދި ބަނޑުގެ އެކްސްރޭއަކުން 290 މިލިރެޑުގެ އަސަރު ކުރެއެވެ. ސީޓީ ސްކޭނަކުން 800 މިލިރެޑުގެ އަސަރުކުރެއެވެ. އަދި އެއްވެސް އެކްސްރޭ އެއް ނުނެގިނަމަވެސް ބަނޑުގައި ދަރިފުޅުވާ9މަސްދުވަހުގެ ތެރޭގައި އިރުގެއަވިން ގާތްގަނޑަކަށް 100 މިލިރެޑުގެ ރޭޑިއޭޝަނުގެ އަސަރު ކުރެއެވެ.\nއާދައިގެ އެކްސްރޭއަކުން ބަނޑުގައިވާ ދަރިފުޅަށް މާބޮޑު އަސަރެއް ނުކުރި ކަމުގައިވީނަމަވެސް އެދެވިގެންވަނީ މާބަނޑު ދުވަސްވަރު ކޮންމެހެން ނަގަންޖެހޭ އެކްސްރޭ އެއްފިޔަވައި ވިހެއުމުގެ ކުރިން ނުނެގުމެވެ. ނަމަވެސް ކޮންމެހެން ނަގަން ޖެހިއްޖެ އެކްސްރޭ އެއް ނެގުމަކީ ކަންބޮޑުވާން ޖެހޭ ކަމެއް ނޫނެވެ. އެހެނަސް އެކްސްރޭ ނެގުމގެ ކުރިން އެކްސްރޭ ނަގާ ޑޮކްޓަރަށް ތިމާއަކީ މާބަނޑު މީހެއްޖަން އެންގޭތޯ ބަލައި ޔަގިން ކުރާށެވެ. އަދި ނޭގޭނަމަ ބުނެދޭށެވެ. އެއީ މިފަދަ ހާލަތުގައި ރޭޑިއޭޝަނުގެ އަސަރު ކުޑަކުރުމަށް ޑޮޚުތަރު އެހީތެރިވެދޭނެއެވެ.


ވޯލްޑް ޓްރެވަލްސް އެވޯޑުގެ އިންޑިއަން އޯޝަން ލީޑިން އެއާޕޯޓްގެ އެވޯޑު އިބްރާހިމް ނާސިރު އިންޓަނޭޝަނަލް އެއާޕޯޓަށް - MV Times\nޚަބަރު + ވިޔަފާރި\nވޯލްޑް ޓްރެވަލްސް އެވޯޑުގެ އިންޑިއަން އޯޝަން ލީޑިން އެއާޕޯޓްގެ އެވޯޑު އިބްރާހިމް ނާސިރު އިންޓަނޭޝަނަލް އެއާޕޯޓަށް\n0 October 20th, 2012 - 4:02 AM\nވޯލްޑް ޓްރެވަލްސް އެވޯޑުގެ އިންޑިއަން އޯޝަން ލީޑިން އެއާޕޯޓްގެ އެވޯޑު އިބްރާހިމް ނާސިރު އިންޓަނޭޝަނަލް އެއާޕޯޓަށް ލިބިއްޖެ އެވެ.\nސިންގަޕޫރުގެ އިންޓަކޮންޓިނެންޓަލް ހޮޓެލްގައި ވޭއްވި ނަވާރަވަނަ ވޯލްޑް ޓްރެވަލް އެވޯޑުގެ ހަތަރު އެވޯޑު ފިޔަވައި ދެންހުރި ހުރިހާ އެވޯޑެއް ލިބިފައިވަނީ ދިވެހިރާއްޖެ އަށެވެ.\nމިގޮތުން، އިންޑިއަން އޯޝަން ކެޓަރީގައި އިންޑިއަން އޯޝަން ލީޑިން ޑެސްޓިނޭޝަން އެވޯޑާއި އިންޑިއަން އޯޝަން ލީޑިން ކްރޫސް ޑެސްޓިނޭޝަން އެވޯޑު އަދި އިންޑިއަން އޯޝަން ލީޑިން ހަނީމޫން ޑެސްޓިނޭޝަންގެ އެވޯޑު ވެސް ރާއްޖެއަށް ވަނީ ލިބިފަ އެވެ.\nމީގެ އިތުރުން ރާއްޖޭގެ އެމްއެމްޕީއާރުސީއަށް ވަނީ ފުރަތަމަ ފަހަރަށް އިންޑިއަން އޯޝަން ލީޑިން ޓޫރިސްޓް ބޯޑުގެ އެވޯޑު ލިބިފަ އެވެ.\nއިންޑިއަން އޯޝަން ލީޑިން ޓްރެވަލް އެޖެންސީގެ އެވޯޑު ލިބިފައި ވަނީ ރާއްޖޭގެ އެޓޯލް ޕެރަޑައިސްއަށެވެ. އިންޑިއަން އޯޝަން ލީޑިން ވިލާގެ އެވޯޑު ބަރޮސް މޯލްޑިވްސްއަށް ލިބުނުއިރު އިންޑިއަން އޯޝަން ކެޓަގަރީގައި އިންޑިއަން އޯޝަން ލީޑިން ބުޓީކް ހޮޓެލްގެ އެވޯޑު އައިލެންޑް ހައިޑަވޭ، ދޮނަކުޅި ސްޕާ ރިސޯޓް އެންޑް މެރީނާ އަށް ވަނީ ލިބިފަ އެވެ. އަދި އިންޑިއަން އޯޝަން ލީޑިން ފެމެލީ ރިސޯޓްގެ އެވޯޑު ލިބިފައި ވަނީ ލިލީ ބީޗް ރިސޯޓަށެވެ.\nވޯލްޑް ޓްރެވަލް އެވޯޑުގެ އިންޑިއަން އޯޝަން ލީޑިން ގްރީން ރިސޯޓް އެވޯޑު ލިބިފައި ވަނީ ސަން އައިލެންޑް ރިސޯޓަށެވެ. މީގެ އިތުރުން އިންޑިއަން އޯޝަން ލީޑިން ހޮޓެލްގެ އެވޯޑު ލިބިފައި ވަނީ ލަކްސް މޯލްޑިވްސްއަށެވެ.\nވޯލްޑް ޓްރެވަލް އެވޯޑުގައި ރާއްޖޭގެ ލީޑިން ލައިފް ސްޓައިލް ރިސޯޓް އެވޯޑު ތުނޑުފުށި ބީޗް އެންޑް ވޯޓާ ވިލާސްއަށް ލިބުނުއިރު ރާއްޖޭގެ ލީޑިން ލަގްޒަރީ ރިސޯޓް އެވޯޑު ލިބިފައި ވަނީ ގިލި ލަންކަންފުއްޓަށެވެ. އަދި ރާއްޖޭގެ ލީޑިން ލަގްޒަރީ ޓުއާ އޮޕަރޭޓާގެ އެވޯޑު އެޓޯލް ޕެރަޑައިސްއަށް ވަނީ ލިބިފަ އެވެ. އޭގެ އިތުރުން މޯލްޑިވްސް ލީޑިން ރިސޯޓް އެވޯޑު ކޮންރެޑް މޯލްޑިވްސް ރަންގަލި ހޯދިއިރު މޯލްޑިވްސް ލީޑިން ސްޕާ ރިސޯޓް އެވޯޑު ލިބިފައި ވަނީ އަނަންތަރާ ނަލަދޫ ރިސޯޓް އެންޑް ސްޕާ އަށެވެ. އަދި މޯލްޑިވްސް ލީޑިން ވިލާގެ އެވޯޑު އަދާރަން ޕްރެސްޓީޖް ވޯޓާ ވިލާސްއަށް ވަނީ ލިބިފަ އެވެ. މީގެ އިތުރުން މޯލްޑިވްސް ލީޑިން ވޯޓާ ވިލާސް އެވޯޑު ލިބިފައި ވަނީ ބަރޮސް މޯލްޑިވްސް އަށެވެ.